
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 207 

~ ~~~ 7 Οκτωβρίου 1999 


ΝΟΜΟΣ ΥΓΤΑΡΙΘ. 2742 

Χωροταξικός σχεδιασμός και αειφόρος ανάπτυξη και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΤΟΧΟΙ ΚΑΙ ΚΑΤΕΥΘΥΝΤΗΡΙΕΣ ΑΡΧΕΣ 
ΤΟΥ ΧΩΡΟΤΑΞΙΚΟΥ ΙΧΕΔΙΑΙΜΟΥ 


Άρθρο 1 
Σκοπός 

Σκοπός του νόμου αυτού είναι η θέσπιση θεμελιωδών 
αρχών και η θεσμοθέτηση σύγχρονων οργάνων, διαδι¬ 
κασιών και μέσων άσκησης χωροταξικού σχεδιασμού 
που προωθούν την αειφόρο και ισόρροπη ανάπτυξη, 
κατοχυρώνουν την παραγωγική και κοινωνική συνοχή, 
διασφαλίζουν την προστασία του περιβάλλοντος στο 
σύνολο του εθνικού χώρου και στις επί μέρους ενότητές 
του και ενισχύουν τη θέση της χιίιρας στο διεθνές και 
ευρωπαϊκό πλαίσιο. 

Άρθρο 2 
Στόχοι και αρχές 

1. Ο χωροταξικός σχεδιασμός έχει ως στόχο να συμ¬ 
βάλλει: 

α Στην προστασία και αποκατάσταση του περιβάλ¬ 
λοντος, στη διατήρηση των οικολογικών και πολιτισμι¬ 
κών αποθεμάτων και στην προβολή και ανάδειξη των 
συγκριτικών γεωγραφικών, φυσικών, παραγωγικών και 
πολιτιστικών πλεονεκτημάτων της χώρας. 

β. Στην ενίσχυση της διαρκούς και ισόρροπης οικο¬ 
νομικής και κοινωνικής ανάπτυξης της χώρας και της 
ανταγωνιστικής παρουσίας της στον ευρύτερο ευρω¬ 
παϊκό, μεσογειακό και βαλκανικό της περίγιιρο. 

γ. Στη στήριξη της οικονομικής και κοινωνικής συ¬ 
νοχής στο σύνολο του εθνικού χώρου και ιδίως στις 
περιοχές που παρουσιάζουν προβλήματα αναπτυξιακής 
υστέρησης, έντονων κοινωνικών διαφοροποιήσεων και 
περιβαλλοντικής υποβάθμισης, καθώς και στις περιφε¬ 


ρειακές και απομονωμένες περιοχές ή σε άλλες πε¬ 
ριοχές που παρουσιάζουν μειονεκτικά χαρακτηριστικά 
λόγω της γεωγραφικής τους θέσης. 

2 Για την εκπλήρωση των στόχων της προηγούμενης 
παραγράφου, κατά την κατάρτιση των υπό του νόμου 
τούτου προβλεπόμενων χωροταξικών πλαισίων και λοι¬ 
πών σχεδίων πρέπει να λαμβάνονται ιδίως υπόψη οι 
ακόλουθες αρχές: 

α. Η εξασφάλιση ισάξιων όρων διαβίωσης και ευκαιριών 
παραγωγικής απασχόλησης των πολιτών σε όλες τις 
περιφέρειες της χώρας, σε συνάρτηση με την ισόρροπη 
πληθυσμιακή διάταξη και τη δημογραφική ανανέωσή 
τους. 

β. Η αναβάθμιση της ποιότητας ζωής των πολιτών 
και η βελτίωση των υποδομών στο σύνολο του εθνικού 
χώρου και ιδιαίτερα στις περιοχές που παρουσιάζουν 
προβλήματα αναπτυξιακής υστέρησης και περιβαλλο¬ 
ντικής υποβάθμισης. 

γ. Η διατήρηση, ενίσχυση και ανάδειξη της οικιστικής 
και παραγωγικής πολυμορφίας, καθώς και της φυσικής 
ποικιλότητας στις αστικές και περιαστικές περιοχές, 
αλλά και στην ύπαιθρο και ιδιαίτερα στις παράκτιες, 
νησιωτικές και ορεινές περιοχές, καθώς και σπς πε¬ 
ριοχές που παρουσιάζουν αυξημένη βιομηχανική και 
τουριστική ανάπτυξη 

δ Η εξασφάλιση μιας ισόρροπης σχέσης μεταξύ του 
αστικού, περιαστικού και αγροτικού χώρου και η ενίσχυση 
της εταιρικής σχέσης μεταξύ των μητροπολιτικών πε¬ 
ριοχών, των αστικών κέντρων και των δήμων και οικι¬ 
σμών της υπαίθρου. 

ε. Η κοινωνική, οικονομική, περιβαλλονπκή και πολι¬ 
τισμική αναζωογόνηση των μητροπολιτικών κέντρων, 
των πόλεων και των ευρύτερων περιασπκών περιοχών 
τους και ιδίοις αυτών που παρουσιάζουν προβλήματα 
κοινωνικής συνοχής, παραγωγικής ή δημογραφικής ε¬ 
γκατάλειψης, περιβαλλοντικής υποβάθμισης και ποιό¬ 
τητας ζωής. 

στ. Η ολοκληρωμένη ανάπτυξη, ανάδειξη και προ¬ 
στασία των νησιών, των ορεινών και των παραμεθόριων 
περιοχών της χιίιρας και ιδιαίτερα η ενίσχυση του 
δήμο γραφικού και πληθυσμιακού τους ισοζυγίου, η δια¬ 
τήρηση και ενθάρρυνση των παραδοσιακών παραγωγι¬ 
κών κλάδων τους και της παραγωγικής πολυμορφίας 
τους, η βελτίωση της πρόσβασής τους σε βασικές 
τεχνικές και κοινωνικές υποδομές, καθώς και η προ¬ 
στασία των φυσικών και των πολιτιστικών τους πόρων. 

ζ μ συστηματική προστασία αποκατάσταση, διατή¬ 
ρηση και ανάδειξη των περιοχών, οικισμών, τοπίων, που 
διαθέτουν στοιχεία φυσικής πολιτιστικής και αρχιτε¬ 
κτονικής κληρονομιάς 

η Η συντήρηση, αποκατάσταση και ολοκληρωμένη 
διαχείριση των δασών, των αναδασωτέων περιοχών και 
των αγροτικών εκτάσεων 

9 Η ορθολογική αξιοποίηση και η ολοκληρωμένη 
διαχείριση των υδάτινων πόρων. 

ι Ο συντονισμός των δημόσιων προγραμμάτων και 
έργων που έχουν χωροταξικές επιπτώσεις. 

ια Η συστηματική πληροφόρηση, ο αποτελεσματικός 
διάλογος και η προώθηση στρατηγικών συμμαχιών με¬ 
ταξύ όλων των πολιτικών, παραγωγικών και κοινωνικών 
συντελεστών που επηρεάζουν άμεσα ή έμμεσα τη δια¬ 
μόρφωση των επιλογών χωρικής ανάπτυξης. 

3 Κατά την κατάρτιση των υπό του νόμου τούτου 
προβλεπάμενων χωροταξικών πλαισίων και λοιπών σχε ¬ 
δίων μπορούν να λαμβάνονται υπόψη και άλλες παρά¬ 
μετροι, εφόσον αυτές συμβάλλουν στην επίτευξη τοιν 
στόχων του χωροταξικού σχεδιασμού σύμφιονα με την 
παράγραφο 1 του άρθρου αυτου 

ΚΕΦΑΛΑΙΟ Β’ 

ΟΡΓΑΝΑ ΧΩΡΟΤΑΞΙΚΟΥ ΣΧΕΔΙΑΣΜΟΥ 
Άρθρο 3 

Επιτροπή Συντονισμού της Κυβερνητικής 
Πολιτικής στον τομέα του Χωροταξικού 
Σχεδιασμού και της Αειφόρου Ανάπτυξης 

1 α Συνιστάτπι Επιτροπή Συντονισμού της Κυβερ¬ 
νητικής Πολιτικής στον τομέα του Χωροταξικού Σχε- 
διασμού και της Αειφόρου Ανάπτυξης, η οποία συγκρο¬ 
τείται από 

1. Τον Υπουργό Περιβάλλοντος, Χωροταξίας και Δη¬ 
μόσιων Εργων, ως Πρόεδρο 

2 Τον Υπουργό Εσωτερικών, Δημόσιας Διοίκησης και 
Αποκέντρωσης 

3. Τον Γπουργό Εθνικής Οικονομίας 

4. Τον Υπουργό Οικονομικών 

5 Τον Υπουργό Ανάπτυξης 

6 Τον Υπουργά Γεωργίας 

7 Τον Υπουργό Πολιτισμού 

8. Τον Υπουργό Εμπορικής Ναυτιλίας 

9. Τον Υπουργό Μεταφορών και Επικοινωνιών. 

β Στην Επιτροπή μπορούν να συμμετέχουν χωρίς 
δικαίωμα ψήφου, μετά οπό πρόσκληση του Προέδρου 
της, και άλλοι Υπουργοί, Αναπληρωτές Υπουργοί, Υ¬ 
φυπουργοί και Γενικοί Γραμματείς Υπουργείων, Σύμ¬ 
βουλοι του Πρωθυπουργού. Πρόεδροι, Αντιπρόεδροι, 
Διοικητές και Υποδιοικητές οργανισμών και επιχειρή¬ 
σεων του ευρύτερου δημόσιου τομέα, όπως αυτός 
οριοθετείται με την παράγραφο 1 του άρθρου 14 του 
ν 2190/1994 (ΦΕΚ 28 Λ'). καθώς και Γενικοί Γρσμματείς 
Περιφερειών, εφόσον συζητούνται θέματα σρμοδιότητάς 
τους 

γ Στις συνεδριάσεις της Επιτροπής μετέχει, χωρίς 
δικαίωμα ιβήφου, και ο Προϊστάμενος της Επιστημονικής 
Γραμματείας που αναφέρετσι στην παράγραφο 4 του 
άρθρου αυτού Στην Επιτροπή μπορούν να προσκληθούν 
επίσης υπάλληλοι του Υπουργείου Περιβάλλοντος. Χω¬ 
ροταξίας και Δημόσιων Έργων, άλλων Υπουργείων, 
οργανισμών και επιχειρήσεων του ευρύτερου δημόσιου 
τομέα όπωσ αυτός οριοθετείτοι στην παράγραφο 1 του 
άρθρου 14 ^του ν 2190/1994 (ΦΕΚ 28 Λ ), εφόσον 
συζητούνται θέματα της σρμοδιότητάς τους, καθώς και 
,.έλη του Διδακτικού και Ερευνητικού Προσωπικού 


(Δ.Ε.Π.) των Ανωτάτων Εκπαιδευτικών Ιδρυμάτων 
(Α.Ε.Ι.), ερευνητές αναγνωρισμένων ερευνητικών κέ¬ 
ντρων και ινστιτούτων και ειδικοί επιστήμονες, που 
διαθέτουν ειδίκευση και εμπειρία σε θέματα χωροταξίας. 

δ. Η Επιτροπή μπορεί να συνέρχεται και σε επίπεδο 
Γενικών ή Ειδικών Γραμμστέων Υπουργείων για τα 
θέματα που αναφέρονται στις περιπτώσεις γ' και δ' της 
παραγράφου 2, καθώς και σε κάθε άλλη περίπτωση 
που, κατά την κρίση του Προέδρου της, το θέμα δεν 
είναι ιδιάζουσας σημασίας. Στις περιπτώσεις αυτές, η 
Επιτροπή προεδρεύεται από το Γενικό Γραμματέα του 
Υπουργείου Περιβάλλοντος. Χωροταξίας και Δημόσιων 
Έργων. 

ε. Οι Εισηγητές της Επιτροπής ορίζονται από τον 
Πρόεδρό της και μπορεί να είναι: 

1. Μέλη της Επιτροπής 

2 Ο Προϊστάμενος ή κάποιος υπάλληλος της Επι¬ 
στημονικής Γραμματείσς που αναφέρετσι στην παρά¬ 
γραφο 4. 

3. Υπάλληλοι του Υπουργείου Περιβάλλοντος, Χω¬ 
ροταξίας και Δημόσιων Έργων, άλλων Υπουργείων και 
δημοσίων οργανισμών και επιχειρήσεων, με γνώση και 
εμπειρία στα σχετικά θέματα. 

4. Μέλη Δ.Ε.Π των Α Ε Ι. και ερευνητές των ανα¬ 
γνωρισμένων ερευνητικών κέντρων και ινστιτούτων της 
χώρας που έχουν ειδίκευση στα σχετικά θέματα, καθώς 
και ειδικοί επιστήμονες με γνώσεις και εμπειρία σε 
θέματα χωροταξίας. 

2. Η Επιτροπή αποφασίζει για θέματα χωροταξίας 
γενικότερης σημασίας και παίρνει τα αναγκαία μέτρα 
για την εφαρμογή της πολιτικής αειφόρου ανάπτυξης 
του εθνικού χώρου Παρακολουθεί, εποπτεύει και συ¬ 
ντονίζει την εφαρμογή της πολιτικής αυτής και των 
λοιπών αποφάσεων της. 

Στην αρμοδιότητα της Επιτροπής ανήκουν ιδίως: 
α. Ο σχεδιασμός ενιαίας και συντονισμένης πολιτικής 
για τη χωροταξία και την αειφόρο ανάπτυξη σε εθνικό 
επίπεδο και η επεξεργασία μέτρων γιο την αποτελε¬ 
σματική εφαρμογή τους. 

β. Η έγκριση του Γενικού και των Ειδικών Πλαισίων 
Χωροταξικού Σχεδιασμού και Αειφόρου Ανάπτυξης και 
η εναρμόνισή τους με τις γενικότερες κατευθύνσεις 
της Κυβέρνησης στους τομείς της οικονομικής πολιτικής 
και της πολιτικής κοινωνικής συνοχής και ποιότητας 
ζωής. 

γ. Ο συντονισμός των φορέων εφαρμογής, καθώς 
και η εποπτεία εφαρμογής των παραπάνω πλαισίων. 

δ. Η λήψη αποφάσεων για θέματα χωροταξίας και 
αειφόρου ανάπτυξης που εμπίπτουν στην αρμοδιότητα 
περισσότερων Υπουργείων. 

3. Η συγκρότηση και οι αρμοδιότητες της Επιτροπής 
μπορούν να μεταβάλλονται σύμφωνα με τα οριζόμενα 
στο άρθρο 8 του ν. 1558/1985 (ΦΕΚ 137 Α), όπως 
ισχύει σήμερα. 

4. α Για την επιστημονική και διοικητική στήριξη της 
Επιτροπής, συνιστάται Επιστημονική Γραμματεία στο 
Υπουργείο Περιβάλλοντος, Χωροταξίας και Δημόσιων 
Έργων. Έργο της Γ ραμματείσς είναι η σύνταξη ειση¬ 
γήσεων προς την Επιτροπή για τα θέματα αρμοδιότητας 
της, η παρακολούθηση της εφαρμογής των αποφάσεων 
της και η διοικητική υποστήριξή της, με την προετοιμασία 
συνεδριάσεων και αλληλογραφίας, τήρηση πρακτικών, 
καθώς και κάθε άλλης ενέργειας που απαιτείται για την 
ομαλή λειτουργία της Η Γραμματεία συνεργάζεται με 
όλες τις αρμόδιες υπηρεσίες και φορείς του ευρύτερου 
δημόσιου τομέα, οι οποίοι οφείλουν να τη διευκολύνουν 
στο έργο της, παρέχοντας εγκαίρως τα κατά περίπτωση 
απαιτούμενα στοιχεία και πληροφορίες. 

ρ Στη Γραμματεία συνιστώνται οι ακόλουθες θέσεις 
πιοτημονικού και διοικητικού προσωπικού: 

1 Μία (I) θέση Προϊσταμένου της Γραμματείας, με 
'ύμ! αση εργασίας ιδιωτικού δικαίου διάρκειας πέντε (5) 
τών, που μπορεί να ανανεώνεται Ως Προϊστάμενος 

της Γραμματείας προσλαμβάνεται πρόσατπο εγνωσμέ¬ 
νου κύρους, με προσόντα ειδικού επιστήμονα που 
διαθέτει υψηλή επιστημονική κατάρτιση και εμπειρία σε 
θέματα χωροταξίας 

2 Δεκαπέντε (15) θέσεις Ειδικού Επιστημονικού Προ 
σωπικού, κατά την έννοια της παρ 2 του άρθρου 25 
του ν. 1943/1991, με σύμβαση εργασίας ιδιωτικού δικαίου 
διάρκειας πέντε (5) ετών που μπορεί να ανανεώνεται 

3 Πέντε '5) θέσεις διοικητικού προσωπικού Οι θέσεις 
αυτές καλύπτονται οπό πτυχιουχους πανεπιστημιακής 
και τεχνολογικής εκπαίδευσης καθώς και από αποφοί¬ 
τους της δευτεροβάθμιας εκπαίδευσης, με βάση τα 
συγκεκριμένα προσόντα που ορίζονται στην προκήρυξή 
της επόμενης περιπτώσεως 

γ Η πλήρωση των ανωτέρω θέσεων γίνεται κατά τη 
διαδικασία του ν. 2190/1994 (ΦΡΚ 28 Λ), όπως κάθε 
φορά ισχύει, υστέρα από δημοπιπ προκήρυξη Στην 
προκήρυξη προσδιορίζονται οι κατηγορίες των θέσεων 
και εξειδικεύονται τα κατά το νόμο σπαιτούμενα γενικά 
και ειδικά προσόντα που πρέπει να συγκεντρώνουν οι 
υποψήφιοι κάθε κατηγορίας για την κατάληψη των θέ¬ 
σεων 

δ Η πλήρωση των θέσεων μπορεί να γίνει και με 
απόσπαση προσωπικού που υπηρετεί με κάθε είδους 
σχέση στο Δημόσιο και τον ευροιερο, δημόσιο τομέα, 
όπως αυτός είχε οριοθετηθεί με το άρθρο 1 του ν, 
1256/1982. που συγκεντρώνει τα απαιτουμενπ για κάθε 
θέση προσόντα. Η απόσπαση γίνεται μετά από αίτηση 
του ενδιαφερομένου υπαλλήλου με κοινή απόφαση του 
Υπουργού Περιβάλλοντος, Χωροταξίας και Δημόσιων 
Εργων και του οικείου Υπουργού, χωρίς γνώμη του 
υπηρεσιακού συμβουλίου, κατά παρέκκλιση των κειμένων 
διατάξεων Η διάρκεια της απόσπασης μπορεί να ορί¬ 
ζεται μέχρι πέντε (5) έτη και μπορεί να παρατείνεται 
μέχρι άλλα πέντε (5) έτη. Ο χρόνος της απόσπασης 
θεωρείται ως χρόνος πραγματικής υπηρεσίας για κάθε 
συνέπεια στην υπηρεσία ή το φοοέα του πποσπασθέ- 
ντος 

ε. Η πρόσληψη όλων τοιν κατηγοριών προσωπικού 
γίνεται με απόφαση του Υπουργού Περιβάλλοντος, 
Χωροταξίας και Δημόσιων Έργων 
στ. Οι αποδοχές του προσωπικού της Γ ρσμματείας 
καθορίζονται με κοινή απόφαση των Υπουργών Οικο¬ 
νομικών και Περιβάλλοντος, Χωροταξίας και Δημοσίων 
Εργων. Οι αποσπώμενοί λαμβάνουν το μισθό, τα επι¬ 
δόματα και όλες τις επιπλέον τακτικές αποδοχές, καθώς 
και τις οποιοσδήποτε λοιπές απολαβές της οργανικής 
τους θέσης, με την επιφύλαξη των διατάξεων της 
παραγράφου 2 του άρθρου 10 του ν. 2470/1997 (ΦΕΚ 
40 Α). Το σύνολο των παραπάνω αποδοχών καταβάλ¬ 
λεται από της αποσπάσεως από το Υπουργείο Περι¬ 
βάλλοντος, Χωροταξίας και Δημόσιων Έργων. 

5 Μέχρι τη συγκρότηση της Γραμματείας που προ- 
βλέπεται στην προηγούμενη παράγραφο, η επιστημονική 
και διοικητική στήριξη της Επιτροπής παρέχεται από 
τις αρμόδιες υπηρεσίες του Υπουργείου Περιβάλλοντος, 
Χωροταξίας και Δημόσιων Εργων. 

Άρθρο 4 

Εθνικά Συμβούλιο Χωροταξικού Σχεδιασμού 
και Αειφόρου Ανάπτυξης 

1 Συνιστάται στο Υπουργείο Περιβάλλοντος, Χωρο¬ 


ταξίας και Δημόσιων Έργων Εθνικό ,τυμβουλιυ Χιορο- 
ταξικού Σχεδιασμού και Αειφόρου Ανάπτυξης, ό οπγτ 
συγκροτείται: 

α Από έναν (1) επιστήμονα ανοννωρισμένου κύρους 
και εμπειρίας σε θέματα χωροταξίας που ορίζεται απ¬ 
τόν Υπουργό Περιβάλλοντος, Χωροταξίας και Δημόσιων 
Έργων, ως Πρόεδρο. 

β. Από έναν (1) εκπρόσωπο της Κεντρικής Ενωσην 
Δήμων και Κοινοτήτων Ελλόδος (ΚΈ Δ ΚΈ ) και ένπ·. 
εκπρόσωπο της Ένωσης Νομαρχιακών Αυτοδιοικήσεων 
Ελλάδος (Ε Ν Α Ε.). 

γ. Από έναν (1) εκπρόσωπο από: το Τεχνικό Επικέ· 
λητήριο Ελλόδος (Τ.ΕΈ ), το Γεωτεχνικό Επιμελητήρκ 
Ελλάδος (ΓΕΩ Τ.ΕΈ ), το Οικονομικό Επιμελητήριο Ελ¬ 
λάδος (Ο.Ε.Ε.). το Ξενοδοχειακό Επιμελητήριο Ελλάδος 
(Ξ.Ε.Ε.), το Σύνδεσμο Ελληνικών Βιομηχανιών \Τ Γ Β ) 
τη Γενική Συνομοσπονδία Εργατών Ελλάδος ( Γ ΣΈ Ε ) 
τη Γενική Συνομοσπονδία Επάγγελμάτιων Βιοτεχνών 
Εμπόρων Ελλάδας (Γ.Σ.Ε.Β.Ε.Ε.) και την Πανελλήνιο 
Συνομοσπονδία Ενώσεων Γεωργικών Συνεταιρισμών 
(ΠΑ.Σ.Ε.ΓΕ.Σ ) 

δ Από έναν (1) εκπρόσωπο από κ Σύλλογο Αρχιτν 
κτόνων Διπλωματούχων Ανωτάτων Σ χολών (Σ Α Λ Λ 1 - 
το Σύλλογο Ελλήνων ΓΙολεοδόμων και Χωροτακτών 
(Σ.Ε.ΠΟ X ) και το Σύνδεσμο Γλληνων Περιφερειολογω 
(ΣΕ.Π.) 

ε Τρεις (3) εκπροσώπους μη κυβερνητικών περιβο/ 
λοντικών οργανώσεων εθνικής εμβέλειας, σι οποίω 
επιλέγονται από τον Υπουργό Περιβάλλοντος. Χώρο 
, ιαξίας και Δημόσιων Εργων με βάση το κριτηρτ- της 
αντιπροσωπευτικότητσς. 

στ. Δύο (2) μέλη Διδακτικού και Ερευνητικού Προ¬ 
σωπικού (Λ.Ε.Π.) Ανωτάτων Εκπαιδευτικών Ιδρυματω- 
(Α.Ε.Ι.), που έχουν εκλεγεί στο γνωστικό αντικείμενο 
της χωροταξίας Τα μέλη της περιπτώσεως αυτής ο¬ 
ρίζονται από τον Υπουργό Περιβάλλοντος. Χωροταξίας 
και Δημόσιων Έργων. 

Οι εκπρόσωποι των φορέων των περιπτώσεων α εως 
ε' ορίζονται με τους αναπληρωτές τους από τις διοι¬ 
κήσεις τους, μέσα σε προθεσμία ενός (!) μηνάς ογρ 
π)ν αποστολή σχετικής πρόσκλησης από τον Υπ^υρ, - 
Περιβάλλοντος, Χωροταξίας και Δημόσιων Εργων π 
θητεία των μελών του Συμβουλίου είναι τριετης 

2. Το Συμβούλιο συγκροτείται με απόφαση του Υ 
πουργού Περιβάλλοντος, Χωροταξίας και Δημόσιων Ερ¬ 
γων. Με όμοια απόφαση ορίζεται ο κανονισμός λπ - 
τουργίας του Μ γραμματειακή και τεχνική υπ-ςτήρ-ξ: 
του παρέχεται από την Επιστημονική Γραμματεία που 
προβλέπεται στο προηγούμενο άρθρο. Μέχρι τη συ 
γκρότηση της Επιστημονικής Γραμματείας, η γραμμα ¬ 
τειακή και τεχνική υποστήριξη του Συμβουλίου παρέχεται 
από τις αρμόδιες υπηρεσίες του Υπουργείου Περιβάλ¬ 
λοντος. Χωροταξίας και Δημόσιων Έργων Το Συμβούλιο 
συνέρχεται τακτικά μία φορά το εξάμηνο, εκτάκτως δε 
κατά την κρίση του Προέδρου του. Στις συνεδριάσεις 
του Συμβουλίου μετέχει, χωρίς δικαίωμα ψήφου, και ο 
Προϊστάμενος της Επιστημονικής Γραμματείας που 
προβλέπεται στο προηγούμενο άρθρο 

3. Το Συμβούλιο αποτελεί όργανο κοινωνικού διαλόγου 
και διαβουλευσης για θέματα ιδιαίτερης σημασίας που 
αφορούν την άσκηση της εθνικής χωροταξικής πολιτικής 
και πολιτικής αειφόρου ανάπτυξης Έργο του Συμβου¬ 
λίου είναι η υποβολή γνωμοδοτήσεων ή εγγράφων 
παρατηρήσεων και η διατύπωση προτάσεαιν σχετικά με 
την ιθνική χωροταξική πολιτική και πολιτική αειφόρου 
ανάπτυξης και τα αναγκαία μέτρα και ενέργειες για την 
εφαρμογή τους Ειδικά, το Συμβούλιο γνωμοδοτεί για 
ίο περιεχόμενο του Γενικού και των Ειδικών Πλαισίων 

Χωροταξικού Σχεδιασμού και Αειφόρου Ανάπτυξης και 
συμμετέχει περιοδικώς με γνώμες και παρατηρήσεις 
στη διαδικασία παρακολούθησης, αξιολόγησης και ανα¬ 
θεώρησής τους. Οι γνωμοδοτήσεις, παρατηρήσεις και 
προτάσεις του Συμβουλίου υποβάλλονται προς τον Υ¬ 
πουργό Περιβάλλοντος, Χωροταξίας και Δημόσιων Ερ- 
γων. 

4 Για την εκπλήρωση της αποστολής του, το Συμ¬ 
βούλιο ζητεί στοιχεία και πληροφορίες από όλους τους 
αρμόδιους φορείς και υπηρεσίες, οι οποίοι οφείλουν να 
τις παρέχουν εγκαίρως Ο Πρόεδρος του Συμβουλίου 
μπορεί να καλεί εκπροσώπους των παραπάνω φορέων 
και υπηρεσιών να αναπτύξουν προφορικά τις απόψεις 
τους στις συνεδριάσεις του οργάνου αυτού, οι οποίοι 
και υποχρεουνται να προσέλθουν σε αυτές. 

Άρθρο 5 

Αρμοδιότητες του Υπουργείου Περιβάλλοντος, 
Χωροταξίας και Δημόσιων Έργων 

Οι περιπτώσεις α' έως γ πις παρ 1 του άρθρου 2 
ίου ν. 1032/1980, καθώς και η περίπτωση δ πις ίδιας 
ως άνω παραγράφου, όπως αυτή τροποποιήθηκε με το 
άρθρο 31 παρ 1 του ν.1650/1986, αντικαθίστανται ως 

εξής: 

'α Για την έκφραση και εξειδίκευση της γενικής 
πολιτικής για τη χωροταξία και την προστασία του 
περιβάλλοντος εντός του πλαισίου των αποφάσεων της 
Κυβέρνησης και των συλλογικών κυβερνητικών οργά¬ 
νων. καθώς και για την εκπροσώπηση της χώρας στα 
διεθνή, ευρωπαϊκά και κοινοτικά όργανα στους τομείς 
της χωροταξίας, του περιβάλλοντος και της πολεοδο¬ 
μίας, σε συντονισμό με το κατά περίπτωση αρμόδιο 
Υπουργείο Στο πλαίσιο αυτό, μεριμνά και για τη συ¬ 
γκρότηση, οργάνωση και λειτουργία εθνικού συστήματος 
πληροφοριών και παρατηρήσεων για το χώρο και το 
περιβάλλον σε συντονισμό με σχετικά προγράμματα και 
δίκτυα άλλων οργανισμών του ευρύτερου δημόσιου το¬ 
μέα. 

β Για την προώθηση, σε. συνεργασία με άλλους 
αρμόδιους φορείς, ολοκληρωμένων στρατηγικών χωρο¬ 
ταξικού σχεδιασμού και αειφόρου ανάπτυξης εθνικού ή 
περιφερειακού χαρακτήρα. Στο πλαίσιο αυτό κινεί τη 
διαδικασία κατάρτισης Εθνικών (Γενικού και Ειδικών) και 
Περιφερειακών Πλαισίων Χωροταξικού Σχεδιασμού και 
Αειφόρου Ανάπτυξης στο πλαίσιο της γενικότερης α¬ 
ναπτυξιακής πολιτικής, μεριμνά για την έγκριση και 
εφαρμογή τους και παρακολουθεί π]ν εκτέλεσή τους 
από άλλους φορείς. Στην έννοια της εκτέλεσης δεν 
περιλαμβάνεται η ανάληψη δράσεων και ενεργειών, η 
κατάρτιση και εφαρμογή προγραμμάτων, η λήψη μέτρων 
και η εκτέλεση έργων που προβλέπονται στα πλαίσια 
αυτά και για τα οποία υφίστανται, κατά τις κείμενες 
διατάξεις, άλλοι αρμόδιοι φορείς 

γ. Για τη χρηματοδότηση και εκπόνηση μελετών για 
τη σύνταξη, συμπλήρωση, τροποποίηση ή αναθεώρηση 
Εθνικών (Γενικού και Ειδικών), καθώς και Περιφερειακών 
Πλαισίων Χωροταξικού Σχεδιασμού και Αειφόρου Ανά 
πτύξης, καθώς και για την παρακολούθηση της εκπό¬ 
νησης και την αξιολόγηση αυτών 

δ. Για την κατάρτιση σχεδίων και προγραμμάτων 
περιβάλλοντος, για τον έλεγχο της εφαρμογής και το 
συντονισμό των ειδικών προγραμμάτων προστασίας του 
περιβάλλοντος των επί μέρους φορέων, καθώς και την 
κάλυψη θεμάτων περιβάλλοντος που δεν περιλαμβά¬ 
νονται στις αρμοδιότητες άλλου φορέα 


ΚΕΦΑΛΑΙΟ Γ' 

ΜΕΣΑ ΧΩΡΟΤΑΞΙΚΟΥ ΣΧΕΔΙΑΣΜΟΥ 
Άρθρο 6 

Γενικό Πλαίσιο Χωροταξικού Σχεδιασμού 
και Αειφόρου Ανάπτυξης 

1. Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης αποτελεί σύνολο κειμένων ή και 
διαγραμμάτων με το οποίο: α) καταγράφονται και αξιο¬ 
λογούνται οι παράγοντες εκείνοι που επηρεάζουν την 
μακροπρόθεσμη χωρική ανάπτυξη και διάρθρωση του 
εθνικού χώρου, β) αποπμώνται οι χωρικές επιπτώσεις 
των διεθνών, ευρωπαϊκών και εθνικών πολιτικών και γ) 
προσδιορίζονται, με προοπτική δεκαπέντε (15) ετών, 
οι βασικές προτεραιότητες και οι στρατηγικές κατευ¬ 
θύνσεις για την ολοκληρωμένη χωρική ανάπτυξη και 
την αειφόρο οργάνωση του εθνικού χώρου. 

Το Γενικό Πλαίσιο Χωροταξικού Σχεδιασμού και Αει¬ 
φόρου Ανάπτυξης καθορίζει ειδικότερα τις βασικές κα¬ 
τευθύνσεις για: 

α) τη χωρική οργάνωση των κύριων εθνικών πόλων 
και αξόνων ανάπτυξης, καθώς και των διεθνών και 
διαπεριφερειακοιν εισόδων-πυλών και συνδέσεων της 
χώρας, 

β) τη χωρική διάρθρωση των στρατηγικής σημασίας 
δικτύων υποδομών και μεταφορών, καθώς και των κόμ¬ 
βων διευρωπαικής ακτινοβολίας, 
γ) πι χωρική διάρθρωση, εξειδίκευση και συμπληρω- 
ματικότητα των παραγωγικών τομέων, 
δ) το ρόλο των μητροπόλιτικών και λοιπών σημαντικών 
αστικών κέντρων και τη σχέση με την ενδοχώρα τους, 
τη χωρική διάρθρωση του αστικού δικτύου, καθώς και 
τη χιορική οργάνοχτη και ανάπτυξη του ορεινού, αγρο¬ 
τικού, παράκτιου και νησιωτικού χώρου και άλλων κρί¬ 
σιμων περιοχών του εθνικού χώρου, 
ε) τη διατήρηση και ανάδειξη της ποικιλομορφίας της 
υπαίθρου, τη συνετή διαχείριση των φυσικών πόρων, 
καθώς και τη διατήρηση, ανάδειξη και προστασία της 
εθνικής φυσικής και πολιτιστικής κληρονομιάς, 
στ) τη γεωγραφική ανασυγκρότηση της χώρας με 
σκοπό τη δημιουργία βιώσιμων διοικητικών και αναπτυ¬ 
ξιακών ενοτήτων σε διαπεριφερειακό επίπεδο. 

Το Γενικό Πλαίσιο Χωροταξικού Σχεδιασμού και Αει¬ 
φόρου Ανάπτυξης αποτελεί τη βάση αναφοράς για το 
συντονισμό και την εναρμόνιση των επί μέρους πολι¬ 
τικών, προγραμμάτων και επενδυτικών σχεδίων του 
Κράτους, των δημόοκον νομικίον προοώπων και των 
οργανισμοί τοπικής αυτοδιοίκησης πρώτου και δεύτε- 
ρου βαθμού που έχουν σημαντικές επιπτώσεις στη 
συνοχή και ανάπτυξη του εθνικού χώρου. 

2 Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης καταρτίζεται από το Υπουργείο 
Περιβάλλοντος. Χοίροταξίας και Δημόσιων Έργων, σε 
συνεργασία με άλλα αρμόδια Υπουργεία και οργανισμούς 
του ευρύτερου δημόσιου τομέα. Γ ια την κατάρτισή του 
λαμβάνονται υπόψη οι διεθνείς, ευρωπαϊκές, διακρατικές 
και διασυνοριακές ή διαπεριφερειακές δράσεις, συνερ¬ 
γασίες και υποχρεώσεις της χώρας, καθώς και οι ιδιαι¬ 
τερότητες και ανάγκες κάθε περιοχής του εθνικού 
χώρου. Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης εναρμονίζεται επίσης με το εθνικό 
πρόγραμμα δημοσίων επενδύσεων, τον προγραμματισμό 
για την οικονομική και κοινωνική ανάπτυξη της χώρας 
και άλλα γενική ή ειδικά αναπτυξιακά προγράμματα 
εθνικής κλίμακας που έχουν σημαντικές επιπτώσεις στη 
διάρθρωση και ανάπτυξη του εθνικού χώρου. 

Με απόφαση της Επιτροπής που προβλέπεται στο 
άρθρο 3, η οποία εκδίδεται μετά από πρόταση του 

Υπουργού Περιβάλλοντος. Χωροταξίας και Δημόσιων 
Εργων και δημοσιεύεται στην Εφημερίδα της Κυβερ- 
νήσεως. καθορίζονται ειδικότερα η διαδικασία κατάρτι¬ 
σην τα συνεργαζόμενα μέρη, το είδος της απαιτούμενης 
επιστημονικής και τεχνικής στήριξης και κάθε άλλη 
λεπτομέρεια για την εφαρμογή της παραγράφου αυτής. 

3 Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης υπόκειται σε έγκριση της Ολο¬ 
μέλειας της Βουλής κατά το άρθρο 79 παρ 8 του 
Συντάγματος. Για την υποβολή του στη Βουλή απαιτείται 
προηγούμενη γνωμοδότηση του Εθνικού Συμβουλίου 
Χωροταξικού Σχεδιασμού και Αειφόρου Ανάπτυξης και 
έγκριση της Επιτροπής που προβλέπεται στο άρθρο 3. 

4 Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης αναθεωρείται ανά πενταετία, ε¬ 
φόσον από την αξιολόγηση που διενεργείται κατά την 
επόμενη παρόν αφο προκύπτει τεκμηριωμένη προς 
τούτο ανάγκη Οι διατάξεις της προηγούμενης παρα¬ 
γράφου εφαρμόζονται και για την αναθεώρηση του 
Γενικού Πλαισίου Χωροταξικού Σχεδιασμού και Αειφόρου 
Ανάπτυξης 

5. Το Υπουργείο Περιβάλλοντος, Χωροταξίας και 
Δημόσιων Εργων παρακολουθεί και αξιολογεί την τή¬ 
ρηση των βασικών επιλογών, προτεραιοτήτων και κα¬ 
τευθύνσεων του Γενικού Πλαισίου Χιοροταξικού Σχε- 
διασμου και Αειφόρου Ανάπτυξης Για το σκοπό αυτόν, 
συντάσσει ανά διετία έκθεση, στην οποία αναφέρεται 
ο βαθμός και ο τρόπος εφαρμογής του Γενικού Πλαισίου 
από τις υπηρεσίες του, υπηρεσίες άλλων αρμόδιων 
Υπουργείων, νομικών προσώπων δημοσίου δικαίου ή 
δημοσίων επιχειρήσεων και λοιπών οργανισμών του 
εαρυτερου δημόσιου τομέα. Στην ίδια έκθεση υποδει¬ 
κνύει τα μέτρα, τα προγράμματα, τις πρωτοβουλίες, 
δράσεις και κάθε είδους ενέργειες που κατά περίπτωση 
απαιτούνται για την εφαρμογή του Γενικού Πλαισίου, 
καθώς και ενέργειες που αντίκεινται ή δεν εναρμονί¬ 
ζονται προς τις κατευθύνσεις του. Τα πορίσματα της 
έκθεσης αυτής διαβιβάζονται από τον Υπουργό Περι¬ 
βάλλοντος, Χωροταξίας και Δημόσιων Εργων στο Ε¬ 
θνικό Συμβούλιο Χωροταξικού Σχεδιασμού και Αειφόρου 
Ανάπτυξης, το οποίο και γνωμοδοτεί σχετικά. Μετά τη 
γνωμοδόπιση του Συμβουλίου, υποβάλλονται από τον 
Υπουργό Περιβάλλοντος, Χωροταξίας και Δημόσιων 
Εργων προς έγκριση στην Επιτροπή που προβλέπεται 
στο άρθρο 3 Μετά την έγκριση της Επιτροπής, τα 
πορίσματα της έκθεσης γνωστοποιούνται στα καθ ύλην 
αρμόδια Υπουργεία και λοιπούς αρμόδιους οργανισμούς, 
προκειμένου να λαμβάνονται υπόψη κατά την προώθηση 
μέτρων, προγραμμάτων, δράσεων, ενεργειών και ρυθ¬ 
μίσεων αρμοδιότητας τους που αφορούν την εφαρμογή 
του Γενικού Πλαισίου Χωροταξικού Σχεδιασμού και Αει¬ 
φόρου Ανάπτυξης Με απόφαση του Υπουργού Περι¬ 
βάλλοντος Χωροταξίας και Δημόσιων Έργων, που δη¬ 
μοσιεύεται στην Εφημερίδα της Κυβερνήσεως, καθορί¬ 
ζονται ειδικότερα η διαδικασία παρακολούθησης και 
αξιολόγησης, τα συνεργαζόμενα μέρη, το είδος της 
απαιτούμενης επιστημονικής και τεχνικής στήριξης, κα¬ 
θώς και κάθε άλλη λεπτομέρεια για την εφαρμογή της 
παραγράφου αυτής. 

6 Ο Υπουργός Χωροταξίας, Περιβάλλοντος και Δη¬ 
μόσιων Εργων υποβάλλει ανά διετία έκθεση στη Βουλή 
για την πορεία εφαρμογής του Γ ενικού Πλαισίου Χω¬ 
ροταξικού Σχεδιασμού και Αειφόρου Ανάπτυξης 

Αρθρο 7 

Ειδικά Πλαίσιο Χωροταξικού Σχεδιασμού 
και Αειφόρου Ανάπτυξης 

1 Γα Ειδικά Πλαίσια Χωροταξικού Σχεδιασμού και 


Αειφόρου Ανάπτυξης αποτελούν σύνολα κειμένων ή και 
διαγραμμάτων με τα οποία εξειδικεύονται ή και συμπλη¬ 
ρώνονται οι κατευθύνσεις του Γ ενικού Πλαισίου Χωρο¬ 
ταξικού Σχεδιασμού και Αειφόρου Ανάπτυξης που α¬ 
φορούν την ανάπτυξη και οργάνωση του εθνικού χώρου 
και ιδίως: 

- τη χωρική διάρθρωση ορισμένων τομέων ή κλάδων 
παραγωγικών δραστηριοτήτων εθνικής σημασίας, 

- τη χωρική διάρθρωση των δικτύων και υπηρεσιών 
τεχνικής, κοινωνικής και διοικητικής υποδομής εθνικού 
ενδιαφέροντος, με εξαίρεση τα δίκτυα και υπηρεσίες 
τηλεπικοινωνιών, καθώς και τη χωρική κατανομή των 
υποδομών γνώσης και καινοτομίας, 

- ορισμένες ειδικές περιοχές του εθνικού χώρου και 
ιδίως τις παράκτιες και νησιωτικές περιοχές, τις ορεινές 
και προβληματικές ζώνες, τις περιοχές που υπάγονται 
σε διεθνείς ή ευρωπαϊκές συμβάσεις για την προστασία 
του περιβάλλοντος, καθώς και άλλες ενότητες του 
εθνικού χώρου που παρουσιάζουν κρίσιμα περιβαλλο¬ 
ντικά, αναπτυξιακά και κοινωνικά προβλήματα. 

2. Τα Ειδικά Πλαίσια Χωροταξικού Σχεδιασμού και 
Αειφόρου Ανάπτυξης συνοδεύονται από πρόγραμμα 
δράσης στο οποίο εξειδικεύονται οι απαιτούμενες για 
την εφαρμογή τους ενέργειες, δράσεις, ρυθμίσεις και 
προγράμματα, το κόστος, οι πηγές και οι φορείς χρη¬ 
ματοδότησής τους, καθώς και το χρονοδιάγραμμα ε¬ 
κτέλεσης των αναγκαίων έργων και μέτρων και οι φορείς 
εφαρμογής. 

3 Τα Ειδικά Πλαίσια Χωροταξικού Σχεδιασμού και 
Αειφόρου Ανάπτυξης καταρτίζονται από το Υπουργείο 
Περιβάλλοντος, Χωροταξίας και Δημόσιων Εργων σε 
συνεργασία με τα κατά περίπτωση αρμόδια Υπουργεία 
και λοιπούς αρμόδιους οργανισμούς. Με αποφάσεις της 
Επιτροπής που προβλέπεται στο άρθρο 3, οι οποίες 
εκδίδονται ύστερα από πρόταση του Υπουργού Περι¬ 
βάλλοντος, Χωροταξίας και Δημόσιων Εργων και δη¬ 
μοσιεύονται στην Εφημερίδα της Κυβερνήσεως, καθο¬ 
ρίζονται ειδικότερα η διαδικασία κατάρτισης, τα συνερ- 
γαζόμενα μέρη, το είδος της απαιτούμενης τεχνικής 
και επιστημονικής στήριξης και κάθε άλλη λεπτομέρεια 
για την εφαρμογή της παραγράφου αυτής 
4. Τα Ειδικά Πλαίσια Χωροταξικού Σχεδιασμού και 
Αειφόρου Ανάπτυξης εγκρίνονται με απόφαση της Ε¬ 
πιτροπής που προβλέπεται στο άρθρο 3, ύστερα από 
γνώμη του Εθνικού Συμβουλίου Χωροταξικού Σχέδια— 
σμού και Αειφόρου Ανάπτυξης. Η απόφαση δημοσιεύεται 
στην Εφημερίδα της Κυβερνήσεως. 

5 Τα Ειδικά Πλαίσια Χωροταξικού Σχεδιασμού και 
Αειφόρου Ανάπτυξης αναθεωρούνται ανά πενταετία, 
εφόσον από την αξιολόγηση που διενεργείται κατά την 
επόμενη παράγραφο προκόψει τεκμηριωμένη ανάγκη 
αναθεώρησης. Στο χρονικό αυτό διάστημα είναι κατ 
εξαίρεση δυνατή η τροποποίησή τους προκειμένου: α) 
να αντιμετωπισθουν ζητήματα που ανακύπτουν από την 
προώθηση ή εφαρμογή προγραμμάτων και δράσεων 
διεθνούς, ευρωπαϊκού, διασυνοριακού, διακρατικού ή 
διαπεριφερειακού χαρακτήρα, β) να καθορισθούν εθνικές 
κατευθύνσεις για την αντιμετώπιση εξαιρετικών αναγκών 
από φυσικές ή τεχνολογικές καταστροφές και κινδύ¬ 
νους, γ) να αντιμετωπισθούν εξαιρετικές και απρόβλε¬ 
πτες ανάγκες που προκύπτουν από την εκτέλεση έργων 
και προγραμμάτων κοινωνικής και τεχνικής υποδομής 
εθνικής κλίμακας, δ) να προσαρμοσθούν σε σχετικές 
παρατηρήσεις και υποδείξεις της ετήσιας έκθεσης πα¬ 
ρακολούθησης και αξιολόγησης που προβλέπεται στην 
επόμενη παράγραφο. Οι διατάξεις της προηγούμενης 
παραγράφου εφαρμόζονται και για τις διαδικασίες α¬ 
ναθεώρησης ή τροποποίησης των Ειδικών Πλαισίων 




4164 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Χωροταξικού Σχεδιασμού και Αειφόρου Ανάπτυξης. 

6. Το Υπουργείο Περιβάλλοντος. Χωροταξίας και 
Λημόσιων Εργων παρακολουθεί και αξιολογεί την τή¬ 
ρηση των βασικών επιλογών, προτεραιοτήτων και κα¬ 
τευθύνσεων των Ειδικών Πλαισίων Χωροταξικού Σχε- 
διασμού και Αειφόρου Ανάπτυξης. Για το σκοπό αυτόν 
συντάσσει ανά διετία εκθέσεις, στις οποίες αναφέρεται 
ο βαθμός και ο τρόπος εφαρμογής των Ειδικών Πλαισίων 
από τις υπηρεσίες του, υπηρεσίες άλλων αρμόδιων 
Υπουργείων, νομικών προσώπων δημοσίου δικαίου ή 
δημοσίων επιχειρήσεων και λοιπών οργανισμών του 
ευρύτερου δημόσιου τομέα. Σης ίδιες εκθέσεις υπο¬ 
δεικνύονται τα μέτρα, τα προγράμματα, οι πρωτοβου¬ 
λίες, δράσεις και οι κάθε είδους ενέργειες που κατά 
περίπτωση απαιτούνται για την αποτελεσματική εφαρ¬ 
μογή των Ειδικών Πλαισίων, καθώς και επισημαίνονται 
ενέργειες που είναι αντίθετες ή που δεν εναρμονίζονται 
με τις κατευθύνσεις τους. Τα πορίσματα των εκθέσεων 
αυτών διαβιβάζονται από τον Υπουργό Περιβάλλοντος 
Χωροταξίας και Δημόσιων Έργων στο Εθνικό Συμβούλιο 
Χωροταξικού Σχεδιασμού και Αειφόρου Ανάπτυξης, το 
οποίο και γνωμοδοτεί σχετικά. Μετά τη γνωμοδότηση, 
υποβάλλονται από τον Υπουργό Περιβάλλοντος, Χω¬ 
ροταξίας και Δημόσιων Εργων προς έγκριση στην 
Επιτροπή που προβλέπεται στο άρθρο 3. Μετά την 
έγκριση της Επιτροπής, τα πορίσματα των εκθέσεων 
γνωστοποιούνται στα καθ' ύλην αρμόδια Υπουργεία και 
λοιπούς αρμόδιους οργανισμούς, προκειμένου να λαμ- 
βάνονται υπόψη κατά την προώθηση μέτρων, προγραμ¬ 
μάτων, δράσεων, ενεργειών και ρυθμίσεων αρμοδιότη - 
τάς τους που αφορούν την εφαρμογή των Ειδικών 
Πλαισίων Χωροταξικού Σχεδιασμού και Αειφόρου Ανά¬ 
πτυξης. 

Με απόφαση του Υπουργού Περιβάλλοντος, Χωρο¬ 
ταξίας και Δημόσιων Εργων, που δημοσιεύεται στην 
Εφημερίδα της Κυβερνήαεως, καθορίζονται ειδικότερα 
η διαδικασία παρακολούθησης και αξιολόγησης, τα συ- 
νεργαζόμενα μέρη, το είδος της απαιτούμενης επιστη¬ 
μονικής και τεχνικής στήριξης, καθώς και κάθε άλλη 
λεπτομέρεια για την εφαρμογή της παραγράφου αυτής. 

Άρθρο 8 

Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης 

1. Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης καταρτίζονται για κάθε περι¬ 
φέρεια της χώρας και αποτελούν σύνολα κειμένων ή 
και διαγραμμάτοτν με τα οποία: α) καταγράφεται και 
αξιολογείται η θέση της περιφέρειας στο διεθνή και 
ευρωπαϊκό χώρο, ο ρόλος της σε εθνικό επίπεδο και 
σε σύγκριση με άλλες περιφέρειες και οι λειτουργίες 
διαπερκρερειακού χαρακτήρα που έχει ή μπορεί να 
αναπτύξει, β) καταγράφονται και αξιολογούνται οι πα¬ 
ράγοντες εκείνοι που επηρεάζουν τη μακροπρόθεσμη 
ανάπτυξη και διάρθρωση του χώρου στο επίπεδο της 
περιφέρειας, γ) αποτιμωνται οι χωρικές επιπτώσεις των 
ευρωπαϊκών, εθνικών και περιφερειακών πολιτικών και 
προγραμμάτων στο επίπεδο της περιφέρειας και δ) 
προσδιορίζονται, με προοπτική δεκαπέντε (15) ετών, 
οι βασικές προτεραιότητες και οι στρατηγικές επιλογές 
για την ολοκληρωμένη και αειφόρο ανάπτυξη του χώρου 
στο επίπεδο της περιφέρειας, οι οποίες θα προωθούν 
την ισότιμη ένταξή της στον ευρύτερο διεθνή, ευρω¬ 
παϊκό και εθνικό χώρο 

Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης υποδεικνύουν ειδικότερα τις 
κατευθύνσεις για τη χωρική διάρθρωση των βασικών 


δικτύων και υπηρεσιών διοικητικής, κοινωνικής και τε¬ 
χνικής υποδομής περιφερειακού και διανομαρχιακου εν¬ 
διαφέροντος, καθώς και τις κατευθύνσεις για τη διοι¬ 
κητική και οικονομική ανασυγκρότηση του περιφερειακού 
χώρου και ιδίως αυτές που αφορούν στη δημιουργία 
βιώσιμων διοικητικών και αναπτυξιακών ενοτήτων σε 
ενδοπεριφερειακό επίπεδο. Περιλαμβάνουν επίσης τις 
κατευθύνσεις και τα προγραμματικά πλαίσια για τη χω- 
ροθέτηση των βασικών παραγωγικών δρασπριοτήτων 
του πρωτογενούς, δευτερογενούς και τριτογενους το¬ 
μέα και ιδίως τις περιοχές, υπό μορφή εναλλακτικών 
δυνατοτήτων, στις οποίες θα αναζητηθεί κατά προτε¬ 
ραιότητα ο καθορισμός Περιοχών Οργανωμένης Ανά¬ 
πτυξης Παραγωγικών Δραστηριοτήτων, καθώς και τις 
περιοχές για τις οποίες αντίστοιχα απαιτείται ο καθο¬ 
ρισμός Περιοχών Ειδικών Χωρικών Παρεμβάσεων και 
Σχεδίων Ολοκληρωμένων Αστικών Παρεμβάσεων 
Περιλαμβάνουν, τέλος, τις κατευθύνσεις για την ι¬ 
σόρροπη και αειφόρο διάρθρωση του περιφερειακού 
οικιστικού δικτύου, καθώς και τις βασικές προτεραιό¬ 
τητες για την προστασία, διατήρηση και ανάδειξη της 
φυσικής και πολιτιστικής κληρονομιάς της περιφέρειας 
Οι γενικές κατευθύνσεις και προτάσεις των Περιφε¬ 
ρειακών Πλαισίων, εφόσον προκύπτει τεκμηριωμένη 
προς τούτο ανάγκη από ειδικές οικονομικές, κοινωνικές 
ή πολιτισμικές συνθήκες που επικρατούν σε συγκεκρι¬ 
μένες περιφέρειες, μπορούν να εξειδικεύονται περαι¬ 
τέρω στο επίπεδο των εδαφικών ορίων των νομαρχιακών 
αυτοδιοικήσεων ή και άλλων γεωγραφικών ενοτήτων 
της περιφέρειας. 

Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης συνοδεύονται από πρόγραμμα 
δράσης, στο οποίο εξειδικεύονται οι απαιτούμενες για 
την εφαρμογή τους ενέργειες, ρυθμίσεις, μέτρα και 
προγράμματα, το κόστος και οι πηγές χρηματοδότησης 
των προτεινόμενων παρεμβάσεων, καθώς και οι φορείς 
και το χρονοδιάγραμμα εφαρμογής των προτεινόμενων 
μέτρων και δράσεων. 

Με απόφαση του Υπουργού Περιβάλλοντος, Χωρο¬ 
ταξίας και Δημόσιων Εργων που δημοσιεύεται στην 
Εφημερίδα της Κυβερνήσεως, καθορίζονται προδιαγρα¬ 
φές για τη σύνταξη των Περιφερειακών Πλαισίων Χω¬ 
ροταξικού Σχεδιασμού και Αειφόρου Ανάπτυξης 
2. Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης εναρμονίζονται με τις κατευ¬ 
θύνσεις του Γενικού και των Ειδικών Πλαισίων Χώρο¬ 
ι οξικού Σχεδιασμού και Αειφόρου Ανάπτυξης και εξει¬ 
δικεύουν και συμπληρώνουν τις βασικές προτεραιότητες 
και επιλογές τους με στόχο τον καλύτερο συντονισμό 
των διαδικασιών χωροταξικού σχεδιασμού και επιλογών 
χωρικής ανάπτυξης σε εθνικό και περιφερειακό επίπεδο 
Επιδιώκουν παράλληλα την, σύμφωνα με τις φυσικές, 
οικονομικές και κοινωνικές ιδιαιτερότητες κάθε περι¬ 
φέρειας, προώθηση της αειφόρου, ισόρροπης και διαρ¬ 
κούς ανάπτυξης της Για την κατάρτισή τους λαμβά- 
νονται υπόψη το περιφερειακό πρόγραμμα δημοσίων 
επενδύσεων, τα προγράμματα περιφερειακής ανάπτυ¬ 
ξης, καθώς και άλλα γενικά ή ειδικά αναπτυξιακά προ¬ 
γράμματα που έχουν σημαντικές επιπτώσεις στη διάρ¬ 
θρωση και ανάπτυξη του χώρου της περιφέρειας. 

Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης αποτελούν τη βάση αναφοράς 
για το συντονισμό και την εναρμόνιση των επί μέρους 
πολιτικών, προγραμμάτων και επενδυτικών σχεδίων του 
Κρότους, των δημόσιων οργανισμών και επιχειρήσεοτν 
και πων οργανισμών τ οπικής αυτοδιο.- ςαης πρώτης και 
δεύτερης βαθμίδας που έχουν σημον-κές επιπτώσεις 
στη συνοχή και ανάπτυξη του περιφερειακού χώρου 

Στο αναπτυξιακό πρόγραμμα κάθε περιφέρειας περι¬ 
λαμβάνονται κα τά προτεραιότητα τα έργα και οι δράσεις 
που προωθούν την εφαρμογή του Περιφερειακού Πλαι¬ 
σίου Χωροταξικού Σχεδιασμού και Αειφόρου Ανάπτυξης 
με προοπτική πέντε (5) ετών από την έγκρισή του. 

3. α. Η διαδικασία σύνταξης των Περιφερειακών Πλαι¬ 
σίων κινείται από το Υπουργείο Περιβάλλοντος, Χω¬ 
ροταξίας και Δημόσιοιν Εργων μετά από σχετική ενη¬ 
μέρωση της οικείας περιφέρειας Η διαδικασία μπορεί 
επίσης να κινηθεί με πρωτοβουλία της περιφέρειας μετά 
από προηγούμενη ενημέρωση του Υπουργείου Περι¬ 
βάλλοντος, Χωροταξίας και Δημόσιων Εργων. Στην 
περίπτωση αυτήν, κατ εξαίρεση κάθε άλλης διάταξης, 
η περιφέρεια έχει αρμοδιότητα για την εκπόνηση και 
χρηματοδότηση μελετών Περιφερειακών Πλαισίων. 

β Οταν η διαδικασία κινείται από την περιφέρεια, η 
σχετική μελέτη πρέπει να συνοδεύεται από γνωμοδό¬ 
τηση του οικείου Περιφερειακού Συμβουλίου Ειδικά για 
τη σύνταξη Περιφερειακών Πλαισίων για τις Περιφέρειες 
Αττικής και Κεντρικής Μακεδονίας απαιτείται, επιπλέον 
ιης προαναφερόμενης γνωμοδότησης, η γνώμη της 
εκτελεστικής επιτροπής των Οργανισμών Αθήνας και 
Θεσσαλονίκης αντίστοιχα. Για τη σύνταξη Περιφερεια¬ 
κών Πλαισίων στις λοιπές περιφέρειες γνωμοδοτούν, 
για τις περιοχές αρμοδιότητας τους, και οι οργανισμοί 
του άρθρου 3 του ν 2508/1997 που έχουν ουοταθεί 
και λειτουργούν. Οι γνωμοδοτήσεις αυτές πρέπει να 
περιέρχονται οτις αρμόδιες υπηρεσίες της περιφέρειας 
μέσα σε προθεσμία τριών (3) μηνών από τη λήψη της 
σχετικής μελέτης Αν περάσει άπρακτη η προθεσμία 
αυτή, δεν εμποδίζεται η πρόοδος της διαδικασίας. 

Υ Οταν η διαδικασία κινείται οπό το Υπουργείο 
Περιβάλλοντος. Χωροταξίας και Δημόσιων Έργων, η 
σχετική μελέτη αποστελλεται στην αρμόδια περιφέρεια 
για γνωμοδότηση του Περιφερειακού Συμβουλίου. Απο- 
οτέλλεται επίσης και στους οργανισμούς της προηγού¬ 
μενης περίπτωσης Οι ανωτέρω γνωμοδοτήσεις των 
συμβουλίων και οργανισμών πρέπει να περιέρχονται 
στο Υπουργείο Περιβάλλοντος, Χωροταξίας και Δημό¬ 
σιων Εργων μέσα σε προθεσμία τριών (3) μηνών από 
τη λήψη της σχετικής μελέτης. Αν περάσει άπρακτη η 
προθεσμία αυτή, δεν εμποδίζεται η πρόοδος της δια¬ 
δικασίας 

4. Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης εγκρίνονται με αποφάσεις του 
Υπουργού Περιβάλλοντος. Χοιροταξίας και Δημόσιων 
Εργων, που δημοσιεύονται στην Εφημερίδα της Κυ~ 
βερνήσεως 

5. Τα Περιφερειακά Πλαίσια Χωροταξικού Σχεδιασμού 
και Αειφόρου Ανάπτυξης αναθεωρούνται ανά πενταετία, 
εφόσον από την αξιολόγηση που διενεργείται κατά την 
επόμενη παράγραφο προκόψει τεκμηριωμένη προς τού¬ 
το ανάγκη. Στο χρονικό αυτό διάστημα είναι κατ' εξαί¬ 
ρεση δυνατή η τροποποίησή τους προκειμένου: α) να 
σντιμετωπισθούν ζητήματα που ανακύπτουν από την 
προώθηση ή εφαρμογή προγραμμάτων και δράσεων 
διεθνούς, ευρωπαϊκού, διασυνοριακού, διακρατικού ή 
διαπεριφερειακου χαρακτήρα, β) να ληφθούν υπόψη 
απρόβλεπτες και επείγουσες ανάγκες από φυσικές και 
τεχνολογικές καταστροφές ή κίνδυνους, γ) να αντιμε- 
τωπισθούν εξαιρετικές και απρόβλεπτες ανάγκες που 
προκύπτουν από την εκτέλεση έργων και προγραμμάτων 
κοινωνικής και τεχνικής υποδομής εθνικής κλίμακας, δ) 
να προσσρμοσθουν σε παρατηρήσεις και υποδείξεις της 
ετήσιας έκθεσης παρακολούθησης και αξιολόγησης της 
επόμενης παραγράφου. Οι διατάξεις των παραγράφων 
3 και 4 του άρθρου αυτού εφαρμόζονται και για την 
αναθεώρηση ή τροποποίηση των Περιφερειακών Πλαι¬ 
σίων. 


6. Το Υπουργείο Περιβάλλοντος, Χωροταξίας και 
Δημόσιων Έργων παρακολουθεί και αξιολογεί την τή- 
ρηση των βασικο.>ν επιλογών, προτεραιοτήτων και κο 
τευθύνσεων των Περιφερειακών Πλαισίων Χωροταξικού 
Σχεδιασμού και Αειφόρου Ανάπτυξης Για το οκοπό 
αυτόν, συντάσσει ανά διετία εκθέσεις, στις οποίες 
αναφέρεται ο βαθμός και ο τρόπος εφαρμογής των 
Περιφερειακών Πλαισίων από τις υπηρεσίες του, υπη¬ 
ρεσίες άλλων αρμόδιων Υπουργείων, νομικών προσώ¬ 
πων δημοσίου δικαίου ή δημόσιων επιχειρήσεων και 
λοιπών οργανισμών του ευρύτερου δημόσιου τομέα 
Στις ίδιες εκθέσεις υποδεικνύει τα μέτρα, τα προγράμ¬ 
ματα, τις πρωτοβουλίες, δράσεις και κάθε είδους ε¬ 
νέργειες που κατά περίπτωση απαιτούνται για την 
εφαρμογή των Περιφερειακών Πλαισίων, καθώς και ε¬ 
νέργειες που σντίκεινται ή δεν εναρμονίζονται προς 
τις κατευθύνσεις τους Τα πορίσματα των εκθέσεων 
αυτών διαβιβάζονται από τον Υπουργό Περιβάλλοντος, 
Χωροταξίας και Δημόσιων Έργων στα καθ' ύλην αρμόδια 
Υπουργεία, στο Γενικό Γραμματέα της Περιφέρειας και 
στο οικείο Περιφερειακό Συμβούλιο, καθώς και στα 
νομαρχιακά συμβούλια της περιφέρειας, προκειμένου 
να λαμβάνονται υπόψη κατά την προώθηση μέτρων, 
προγραμμάτων, δράσεων και ρυθμίσεων αρμοδιότητάς 
τους που αφορούν την εφαρμογή των Περιφερειακών 
Πλαισίων Χωροταξικού Σχεδιασμού και Λειφόρου Ανά¬ 
πτυξης. 

Με απόφαση του Υπουργού Περιβάλλοντος. Χωρο¬ 
ταξίας και Δημόσιων Έργων, που δημοσιεύεται στην 
Εφημερίδα της Κυβερνήσεως, καθορίζονται ειδικότερα 
η διαδικασία παρακολούθησης και αξιολόγησης, τα συ- 
νεργαζόμενα μέρη, το είδος της απαιτούμενης επιστη¬ 
μονικής και τεχνικής στήριξης, καθώς και κάθε άλλη 
λεπτομέρεια για την εφαρμογή της παραγράφου αυτής. 

7. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Περιβάλλοντος, Χωροταξίας και Δη¬ 
μόσιων Έργων, μπορεί να μεταβιβάζεται στο Γενικό 
Γραμματέα της Περιφέρειας η αρμοδιόπιτα έγκρισης, 
παρακολούθησης, αξιολόγησης, τροποποίησης και ανα¬ 
θεώρησης των Περιφερειακών Πλαισίων Χωροταξικού 
Σχεδιασμού και Αειφόρου Ανάπτυξης και νσ ορίζεται 
κάθε άλλη λεπτομέρεια για την εφαρμογή της παρα¬ 
γράφου αυτής. 

Άρθρο 9 

Συνέπειες της έγκρισης των Πλαισίων 
Χωροταξικού Σχεδιασμού και 
Αειφόρου Ανάπτυξης 

1. Ρυθμιστικά σχέδια, γενικά πολεοδομικά σχέδιο, 
σχέδια χωρικής και οικιστικής οργάνωσης ανοικτών 
πόλεων, σχέδια ανάπτυξης περιοχών δεύτερης κατοι¬ 
κίας, ζώνες οικιστικού ελέγχου, περιοχές του άρθρου 
24 του ν. 1650/1986 ή άλλα σχέδια χρήσεων γης, που 
εγκρίνονται μετά την έναρξη ισχύος του νόμου αυτού, 
οφείλουν να εναρμονίζονται προς τις επιλογές ή κα¬ 
τευθύνσεις των εγκεκριμένων Περιφερειακών Πλαισίων 
και αν αυτά ελλείπουν προς τις επιλογές ή κατευθύνσεις 
του εγκεκριμένου Γ ενικού και των εγκεκριμένων Ειδικών 
Πλαισίων Χωροταξικού Σχεδιασμού και Αειφόρου Ανά¬ 
πτυξης , , , 

Μέχρι την έγκρκτη των ανωτέρω πλαιοιων, η έγκριοη 
των ρυθμιο πκών σχεδίων, των γενικών πολεοδομικών 
σχεδίων και λοιπών σχεδίων χρήσεων γης, καθώς και 
η έκδοση άλλων κανονιστικών και ατομικών πράξεων 
με τις οποίες επιχειρείται ρύθμιση του χώρου, γίνεται 
μετά από συνεκτίμηση των διαθέσιμων στοιχείων του 

ευρύτερου χωροταξικού σχεδιασμού και ιδίως αυτών 
που απορρέουν από υφιστάμενες ή υπό εξέλιξη μελέτες 
χωροταξικού χαρακτήρα. 

2. Εγκεκριμένα κατά την έναρξη ισχύος του νόμου 
αυτού ρυθμιστικά σχέδια, γενικά πολεοδομικά σχέδια, 
ζώνες οικιστικού ελέγχου, σχέδια ανάπτυξης περιοχών 
δεύτερης κατοικίας ή άλλα σχέδια χρήσεων γης επι¬ 
βάλλεται να τροποποιηθούν ή αναθεωρηθούν με τη 
διαδικασία που ορίζεται στις διατάξεις που τα διέπουν, 
προκειμένου να εναρμονισθούν προς τις κατευθύνσεις 
του εγκεκριμένου Γενικού και των εγκεκριμένων Ειδικών 
και Περιφερειακών Πλαισίων Χωροταξικού Σχεδιασμού 
και Αειφόρου Ανάπτυξης. 

ΚΕΦΑΛΑΙΟ Δ' 

ΜΗΧΑΝΙΣΜΟΙ ΕΦΑΡΜΟΓΗΣ, ΕΛΕΓΧΟΥ ΚΑΙ 
ΥΠΟΣΤΗΡΙΞΗΣ ΤΟΥ ΧΩΡΟΤΑΞΙΚΟΥ ΣΧΕΔΙΑΣΜΟΥ 

Άρθρο 10 

Περιοχές Οργανωμένης Ανάπτυξης 
Παραγωγικών Δραστηριοτήτων 

1. Το άρθρο 24 του ν. 1650/1986, όπως τροποποιή¬ 
θηκε με την παράγραφο 15 του άρθρου 98 του ν. 
1892/1990 (ΦΕΚ 101 Α') και την παράγραφο 2 του 
άρθρου 23 του ν. 2300/1995 (ΦΕΚ 69 Α'), αντικαθίσταται 
ως εξής: 

Ί. Ως περιοχές οργανωμένης ανάπτυξης παραγω¬ 
γικών δραστηριοτήτων (Π.Ο Α.Π.Δ.) χαρακτηρίζονται 
θαλάσσιες εκτάσεις, καθώς και χερσαίες περιοχές, που 
είναι πρόσφορες, σύμφωνα με τις κατευθύνσεις του 
χωροταξικού σχεδιασμού, για την ανάπτυξη παραγωγι¬ 
κών και επιχειρηματικών δραστηριοτήτων του πρωτο¬ 
γενούς, δευτερογενούς ή τριτογενούς τομέα, καθώς 
και δραστηριοτήτων ή επιχειρηματικών πρωτοβουλιών 
πειραματικού χαρακτήρα. 

Οι περιοχές αυτές μπορεί να εξειδικεύονται κατά 
κλάδο δραστηριότητας ή τομέα παραγωγής ή είδος και 
προορισμό λειτουργίας και να διακρίνονται σε περιοχές 
αποκλειστικής χρήσης, στις οποίες απαγορεύεται κάθε 
άλλη δραστηριότητα εκτός από εκείνη στην οποία 
αποβλέπει ο χαρακτηρισμός τους και σε περιοχές κύριας 
χρήσης, όπου επιτρέπονται και άλλες δραστηριότητες 
υπό όρους. 

2. Οι περιοχές της προηγούμενης παραγράφου χα¬ 
ρακτηρίζονται και οριοθετούνται με αίτηση φορέα, ο¬ 
ποιοσδήποτε νομικής μορφής, τον οποίο συνιστούν ή 
στον οποίο συμμετέχουν φυσικά πρόσωπα ή νομικά 
πρόσωπα του ιδιωτικού τομέα, νομικά πρόσωπα του 
ευρύτερου δημόσιου τομέα, όπως αυτός οριοθετείται 
με την παράγραφο 1 του άρθρου 14 του ν. 2190/1994, 
καθώς και ενώσεις, σύνδεσμοι ή κοινοπραξίες των 
ανωτέρω σύμφωνα με τις εκάστοτε ισχύουσες διατάξεις. 
Η εδαφική έκταση των προς ανάπτυξη περιοχών της 
παραγράφου 1 πρέπει να ανήκει στην κυριότητα του 
συνιστώμενου κατά την παρούσα παράγραφο φορέα ή 
να έχει παραχωρηθεί σε αυτόν κατά χρήση με μακρο¬ 
χρόνια μίσθωση κατά το χρόνο υποβολής της αίτησης 
χαρακτηρισμού και ορισθέτησης της εκτάσεως σύμφωνα 
με την επόμενη παράγραφο. 

Ειδικά για τη δημιουργία περιοχών ανάπτυξης μονά¬ 
δων υδατοκαλλιεργειών, η προβλεπόμενη από τις οι¬ 
κείες διατάξεις εκμίσθωση ή παραχώρηση χερσαίων 
εκτάσεων και υδάτινων επιφανειών επιτρέπεται να γί¬ 
νεται και μετά την έκδοση της εγκριτικής απόφασης 
της επόμενης παραγράφου. Στις περιπτώσεις αυτές, 
την αίτηση χαρακτηρισμού και οριοθέτησης της 
Π.Ο.Α.Π.Δ. προσυπογράφει επιπλέον και ο κύριος της 


έκτασης, ο οποίος δηλώνει ρητά ότι αποδέχεται να 
παραχωρήσει ή να εκμισθώσει την έκταση σε αποκλει¬ 
στική προθεσμία έξι (6) μηνών από την έκδοση της 
εγκριτικής απόφασης της επόμενης παραγράφου. Εάν 
παρέλθει άπρακτη η προθεσμία αυτή, η εγκριτική από¬ 
φαση της Π.Ο.Α.Π.Δ. ανακαλείται. 

3. α. Ο χαρακτηρισμός και η οριοθέτηση εκτάσεων, 
ως Π.Ο.Α.Π.Δ. γίνεται, σύμφωνα με τις κατευθύνσεις 
εγκεκριμένων Περιφερειακών Πλαισίων Χωροταξικού 
Σχεδιασμού και Αειφόρου Ανάπτυξης. Εως την έγκριση 
των προαναφερόμενων πλαισίων, ο χαρακτηρισμός και 
η οριοθέπιση των περιοχών της παραγράφου 1 γίνεται 
μετά από οτάθμιση των διαθέσιμων στοιχείων ευρύτερου 
χωροταξικού σχεδιασμού και ιδίως αυτών που απορ¬ 
ρέουν από υφιστάμενα γενικά ή ειδικά αναπτυξιακά 
προγράμματα και υπό εξέλιξη χωροταξικές μελέτες. 

β Για το χαρακτηρισμό και οριοθέτηση εκτάσεων ως 
Π.Ο.Α.Π.Δ. υποβάλλεται στο Υπουργείο Περιβάλλοντος, 
Χωροταξίας και Δημόσιων Έργων αίτηση από το φορέα 
της παραγράφου 2. Με απόφαση του Υπουργού Περι¬ 
βάλλοντος, Χωροταξίας και Δημόσιων Εργων, που δη¬ 
μοσιεύεται στην Εφημερίδα της Κυβερνήσεως, καθορί¬ 
ζονται τα δικαιολογητικά και έγγραφα που θα συνο¬ 
δεύουν την αίτηση του φορέα, ο τύπος και το περιε¬ 
χόμενο της αιτήσεως, ο χρόνος και τα στάδια ολοκλή¬ 
ρωσης της διαδικασίας και κάθε άλλη λεπτομέρεια που 
είναι αναγκαία για την εφαρμογή αυτής της παραγράφου. 
Εάν για τη δημιουργία Π.Ο.Α.Π.Δ. απαιτείται η σύνταξη 
Μελέτης Περιβαλλοντικών Επιπτώσεων, αυτή καταρτί¬ 
ζεται κατά τις κείμενες διατάξεις και υποβάλλεται μαζί 
με τα υπόλοιπα δικαιολογητικά της παραγράφου αυτής. 

Ο χαρακτηρισμός και η οριοθέτηση εκτάσεων ως 
Π.Ο.Α.Π.Δ. γίνονται με κοινή απόφαση του Υπουργού 
Περιβάλλοντος, Χωροταξίας και Δημόσιων Εργων και 
του κατά περίπτωση αρμόδιου Υπουργού, ύστερα από 
γνώμη του οικείου νομαρχιακού συμβουλίου και του 
Κεντρικού Συμβουλίου Χωροταξίας, Οικισμού και Περι¬ 
βάλλοντος (Κ.Σ.Χ.Ο Π). Ειδικά για τη σύνταξη 
Π Ο.Α.Π.Δ. στις περιοχές των ρυθμιστικών σχεδίων 
Αθήνας και Θεσσαλονίκης, αντί για το Κ.Σ.Χ.Ο.Π. γνω- 
μοδοτεί η Εκτελεστική Επιτροπή του Οργανισμού Αθή¬ 
νας ή Θεσσαλονίκης αντίστοιχα. Στις περιπτώσεις λει¬ 
τουργίας των οργανισμών του άρθρου 3 του ν. 
2508/1997, γνωμοδοτουν αντί για το Κ.Σ.Χ.Ο.Π. οι 
Εκτελεστικές Επιτροπές των οργανισμών αυτών για τις 
περιοχές αρμοδιότητάς τους. Η γνώμη του νομαρχιακού 
συμβουλίου πρέπει να περιέρχεται στο Υπουργείο το 
αργότερο μέσα σε δύο (2) μήνες, από την υποβολή 
της σχετικής αίτησης ή πρότασης. Αν παρέλθει άπρακτη 
η προθεσμία αυτή, η υπουργική απόφαση εκδίδεται 
χωρίς τη γνώμη του νομαρχιακού συμβουλίου. Η πα¬ 
ραπάνω εγκριτική απόφαση αποτελεί και προέγκριση 
χωροθέτησης τόσο για τις Π.Ο.Α.Π.Δ. όσο και για την 
εγκατάσταση ή επέκταση σε αυτές παραγωγικών και 
επιχειρηματικών δραστηριοτήτων. 

γ. Με την παραπάνω απόφαση, καθορίζονται ειδικό¬ 
τερα: 

- η θέση, η έκταση και τα όρια της Π.Ο.Α.Π.Δ., 

- οι κατηγορίες παραγωγικών ή επιχειρηματικών δρα¬ 
στηριοτήτων που επιτρέπεται να εγκατασταθούν στην 
Π.Ο.Α.Π.Δ., 

- ειδικές ζώνες προστασίας γύρω από τις οριοθε - 
τούμενες σύμφωνα με τα παραπάνω περιοχές, στις 
οποίες μπορούν να επιβάλλονται ειδικοί όροι και πε¬ 
ριορισμοί στις χρήσεις γης, στους όρους δόμησης και 
στην εν γένει εγκατάσταση και άσκηση δραστηριοτήτων 
και λειτουργιών και 

- οι ειδικότεροι όροι και τα μέτρα προστασίας του 

περιβάλλοντος από την Ιδρυση και λειτουργία της 
Π.Ο.Α.Π.Δ. 

Η ιιε^αβολή της έκτασης και των ορίων της Π.Ο.Α.Π.Δ. 
επποέπεται με την τήρηση των διαδικασιών που προ- 
βλέπονται από τις διατάξεις του παρόντος άρθρου για 
την οριοθέτηση και χαρακτηρισμό της, ύστερα από 
αιτιολογημένη αίτηση του φορέα Π.Ο.Α.Π.Δ.. 

4. Για Π.Ο.Α.Π.Δ. που βρίσκονται μέσα σε εγκεκριμένα 
Γενικά Πολεοδομικά Σχέδια σύμφωνα με τις διατάξεις 
του ν. 1337/1983 ή του ν. 2508/1997 ή μέσα σε Σχέδια 
Χωρικής και Οικιστικής Οργάνωσης Ανοικτών Πόλεων, 
ο χαρακτηρισμός και η οριοθέτησή τους γίνονται σε 
περιοχές οι οποίες, με βάση τα σχέδια αυτά, προορί- 
ζονιαι για την εγκατάσταση παραγωγικών δραστηριο- 
Γήτι >ν και σύμφωνα με τις ειδικότερες χρήσεις που 
προσδιορίζονται σε αυτά. Ρυθμίσεις Ζωνών Οικιστικού 
Ελέγχου (Ζ.Ο.Ε.), που προβλέπονται για τις περιοχές 
της παραγράφου 1, μπορεί να τροποποιούνται με την 
απόφαση της παραγράφου 3 του άρθρου αυτού, με 
εξαίρεσα πς περιοχές που προστατεύονται με τις ρυθ¬ 
μίσεις της Ζ.Ο.Ε. λόγω του ειδικού χαρακτήρα τους, 
όπως είναι ιδίως χώροι αρχαιολογικού, αρχιτεκτονικού, 
ιστορικού ή λαογραφικού ενδιαφέροντος, παραθαλάσ¬ 
σιες ή παραποτάμιες ζώνες, βιότοποι και τόποι ιδιαί¬ 
τερου φυσικού κάλλους, δάση και δασικές εκτάσεις. 

5. α. Οι χερσαίες εκτάσεις που χαρακτηρίζονται ως 
Π.Ο.Α.Π.Δ. μπορούν να πολεοδομούνται για τους σκο¬ 
πούς της παραγράφου 1. Η πολεοδομική μελέτη εκ¬ 
πονείται με πρωτοβουλία του φορέα της παραγράφου 
2 και αποτελείται από: 

- το πολεοδομικό σχέδιο που συντάσσεται με βάση 
οριζοντιογραφικό και υψομετρικό τοπογραφικσ διάγραμ¬ 
μα. 

- τον πολεοδομικό κανονισμό και 

- έκθεση που περιγράφει και αιτιολογεί τις προτει- 
νόμενες από τη μελέτη ρυθμίσεις. 

Η πολεοδομική μελέτη συντάσσεται, σύμφωνα με τις 
προδιαγραφές που θα ορισθούν με την απόφαση της 
παρούσας παραγράφου και περιέχει ιδίως τις χρήσεις 
γης και τις τυχόν πρόσθετες απαγορεύσεις ή υπο¬ 
χρεώσεις, τα διαγράμματα των δικτύων υποδομής, τους 
ειδικούς και γενικούς όρους δόμησης και τους κοινό¬ 
χρηστους και κοινωφελείς χώρους που πρέπει να α¬ 
νέρχονται σε ποσοστό τουλάχιστον 40% της συνολικής 
έκτασης της ΠΌΑ.Π Δ.. 

Με απόφαση του Υπουργού Περιβάλλοντος, Χωρο¬ 
ταξίας και Δημόσιων Εργων, που δημοσιεύεται στην 
Εφημερίδα της Κυβερνήσεως. καθορίζονται οι ειδικές 
προδιαγραφές εκπόνησης της πολεοδομικής μελέτης 
των ΠΌ Α.Π Δ. και κάθε σχετική λεπτομέρεια. 

β. Ο συντελεστής δόμησης που ορίζεται για τις 
περιοχές που προορίζονται για βιομηχανικές και εν 
γένει επιχειρηματικές δραστηριότητες του δευτερογε¬ 
νούς τομέα δεν μπορεί να υπερβαίνει το 1,6, για τις 
περιοχές όπου ασκούνται δραστηριότητες χονδρικού 
εμπορίου το 1,2 και για τις υπόλοιπες περιοχές δρα¬ 
στηριοτήτων του τριτογενούς τομέα το 0,6 αντίστοιχα. 

γ. Η πολεοδομική μελέτη εγκρίνεται και τροποποιείται 
με προεδρικό διάταγμα, που εκδίδεται μετά από πρόταση 
του Υπουργού Περιβάλλοντος, Χωροταξίας και Δημό¬ 
σιων Εργων, μετά από γνώμη του Κεντρικού Συμβουλίου 
Χωροταξίας, Οικισμού και Περιβάλλοντος και γνώμη του 
οικείου οργανισμού τοπικής αυτοδιοίκησης πρώτης βαθ¬ 
μίδας, η οποία υποβάλλεται στο Υπουργείο σε προθε¬ 
σμία δύο (2) μηνών από τότε που περιέρχεται στον 
οργανισμό αυτόν η σχετική μελέτη. Αν παρέλθει άπρα¬ 
κτη η προθεσμία αυτή, η πολεοδομική μελέτη μπορεί 


να εγκρίνεται χωρίς τη γνώμη του παραπάνω οργανι¬ 
σμού. Η πολεοδομική μελέτη έχει τις συνέπειες έγκρι¬ 
σης σχεδίου πόλεως κατά τις διατάξεις του ν.δ. 17.7/ 
16.8.1923. Από την έγκριση της πολεοδομικής μελέτης 
οι κοινόχρηστοι χώροι περιέρχονται σε κοινή χρήση, 
χωρίς να απαιτείται ρητή παραίτηση του φορέα που 
προβλέπεται στην παράγραφο 2 από την κυριότητα, 
νομή και κατοχή τους. 

δ. Η εφαρμογή της πολεοδομικής μελέτης γίνεται με 
πρωτοβουλία και ευθύνη των φορέων της παραγράφου 
2 του άρθρου αυτού και ελέγχεται από την αρμόδια 
πολεοδομική υπηρεσία κατά τις κείμενες διατάξεις. Μετά 
την έγκριση της πολεοδομικής μελέτης, οι προαναφε- 
ρόμενοι φορείς εκτελούν τα έργα διαμόρφωσης του 
χώρου, καθώς και τα έργα υποδομής, όπως αυτά προ- 
βλέπονται στην πολεοδομική μελέτη. Διατάξεις που 
προβλέπουν την υποχρέωση εισφοράς σε γη και χρήμα 
δεν έχουν εφαρμογή στις περιπτώσεις πολεοδόμησης 
με βάση το παρόν άρθρο. 

6. Η εκτέλεση και συντήρηση των βασικών έργων 
κοινωνικής και τεχνικής υποδομής μέσα στις περιοχές 
αυτές γίνεται από τους φορείς της παραγράφου 2: 

2. Ο χαρακτηρισμός, η οριοθέτηση, η πολεοδόμηση, 
η οργάνωση και λειτουργία, η εκτέλεση έργων και η 
εποπτεία των Βιομηχανικών και Επιχειρηματικών Πε¬ 
ριοχών (Β.Ε.ΠΕ.) και των Περιοχών Ολοκληρωμένης 
Τουριστικής Ανάπτυξης (Π.Ο.Τ.Α ) γίνονται σύμφωνα με 
τις διατάξεις του ν. 2545/1997 (ΦΕΚ 254 Α') οι οποίες 
δεν θίγονται από τον παρόντα νόμο. 

3. Οι διατάξεις του άρθρου 3 του ν. 1428/1984, όπως 
αυτό αντικαταστάθηκε με το άρθρο 3 του ν. 2115/1993, 
καθώς και οι διατάξεις του άρθρου 142 του ν.δ. 210 / 

■ 1973 δεν θίγονται. Κατά τον καθορισμό μεταλλευτικών 
και λατομικών περιοχών ή ζωνών σύμφωνα με τις 
προαναφερόμενες διατάξεις, πρέπει να λαμβάνονται 
υπόψη και να σταθμίζονται και τα διαθέσιμα στοιχεία 
του ευρύτερου χωροταξικού σχεδιασμού. 

Άρθρο 11 

Περιοχές Ειδικών Χωρικών Παρεμβάσεων 

1. Με κοινές αποφάσεις των Υπουργών Εθνικής 
Οικονομίας και Περιβάλλοντος, Χωροταξίας και Δημό¬ 
σιων Έργων και του κατά περίπτωση αρμόδιου Υπουρ¬ 
γού, που εκδίδονται ύστερα από γνώμη του οικείου 
νομαρχιακού συμβουλίου, σε εφαρμογή κατευθύνσεων 
εγκεκριμένων Ειδικών ή Περιφερειακών Πλαισίων Χω¬ 
ροταξικού Σχεδιασμού και Αειφόρου Ανάπτυξης, μπο¬ 
ρούν να χαρακτηρίζονται ως Περιοχές Ειδικών Χωρικών 
Παρεμβάσεων περιοχές εντός ή εκτός εγκεκριμένων 
σχεδίων πόλεων ή οικισμών προϋφισταμένων του 1923 
ή εντός ορίων οικισμών κάτω των 2.000 κατοίκων, οι 
οποίες παρουσιάζουν ιδιαίτερα ή κρίσιμα προβλήματα 
χωρικής ανάπτυξης που απαιτούν ειδικό σχεδίασμά και 
ρύθμιση και ιδίως: 

α) περιοχές που υφίστανται χωρικές επιπτώσεις από 
μεγάλης κλίμακας έργα ή παρεμβάσεις, όπως δημιουργία 
νέων εδαφών από προσχώσεις, δημιουργία υδάτινων 
επιφανειών, 

β) περιοχές με μειονεκτικά χαρακτηριστικά, λόγω 
γεωγραφικής απομόνωσης ή δυσμενούς προσπελασι- 
μότητας, όπως ορεινές, νησιωτικές και δυσπρόσιτες 
περιοχές, 

γ) περιοχές σε παραμεθόριες ζώνες που παρουσιά¬ 
ζουν κρίσιμα προβλήματα από γεωπολιτική άποψη, 

δ) περιοχές που παρουσιάζουν έκτακτες και απρό¬ 
βλεπτες ανάγκες λόγω φυσικών ή τεχνολογικών κατα¬ 
στροφών και κινδύνων, όπως σεισμών, πλημμυρών, κα- 

τολισθήσεων. δυσμενών κλιματικών συνθηκών. 

2. Με τις ίδιες αποφάσεις γίνεται η οριοθέτηση των 
περιοχών αυτών και καθορίζονται οι γενικές κατηγορίες 
χρήσεων χώρου κατά λειτουργίες και τομείς παραγωγής, 
καθώς και συντονισμένο πρόγραμμα μέτρων και έργων, 
κατά φάσεις και φορείς χρηματοδότησης, για την ανά¬ 
πτυξη, ενίσχυση, αποκατάσταση και εν γένει διαχείριση 
των περιοχών αυτών Με τις ίδιες ή όμοιες αποφάσεις 
μπορεί να θεσπίζονται για κάθε περιοχή της παραγρά¬ 
φου 1 ειδικά καθεστώτα οικονομικής ενίσχυσης των 
επιχειρήσεων που εγκαθίστανται σε αυτήν, κατά πα¬ 
ρέκκλιση κάθε διάταξης της ισχύουσας αναπτυξιακής 
νομοθεσίας, και να καθορίζονται το είδος, η διάρκεια 
και τα ποσά των ενισχύσεων, τα κριτήρια υπαγωγής 
και τα στοιχεία αξιολόγησης των επιχειρήσεων, οι υ¬ 
πηρεσίες ή οι φορείς στους οποίους υποβάλλονται οι 
αιτήσεις υπαγωγής και τα δικαιολογητικά και στοιχεία 
που συνοδεύουν την αίτηση υπαγωγής, καθώς και κάθε 
άλλη αναγκαία λεπτομέρεια. Για τη θέσπιση ειδικών, 
σύμφωνα με τα παραπάνω, καθεστώτων ενίσχυσης, 
πρέπει να έχει προηγηθεί η κατάρτιση μελέτης σκοπι¬ 
μότητας μέσω της οποίας τεκμηριώνονται οι προϋπο¬ 
θέσεις και λοιποί όροι οικονομικών ενισχύσεων που 
θεσπίζονται με τις εγκριτικές αποφάσεις της παραγρά¬ 
φου αυπίς. 

3. Με τις αποφάσεις που εκδίδονται κατά τις προη¬ 
γούμενες παραγράφους μπορεί να προβλέπεται επίσης 
η επιβολή ανταποδοτικών τελών στα νομικά ή φυσικά 
πρόσωπα που αναπτύσσουν τις δραστηριότητές τους 
μέσα στις περιοχές αυτές για τη χρηματοδότηση προ¬ 
γραμμάτων και έργων ενίσχυσης, αναβάθμισης και α¬ 
νάπτυξής τους. Με τις ίδιες αποφάσεις εξειδικεύονται 
τα κριτήρια επιβολής και καθορίζεται το ύψος των τελών 
αυτών, οι υπόχρεοι στην καταβολή τους, ο τρόπος 
είσπραξης και απόδοσής τους και κάθε άλλη αναγκαία 
λεπτομέρεια για την εφαρμογή της παραγράφου αυτής 
Στην περίπτωση αυτήν, οι αποφάσεις που εκδίδονται 
κατά τις προηγούμενες παραγράφους συνυπογράφονται 
και από τον Υπουργό Οικονομικών. 

4 Ο χαρακτηρισμός μιας έκτασης ως περιοχής ειδικών 
χωρικών παρεμβάσεων γίνεται με βάση ειδική χωροτα¬ 
ξική μελέτη που καταρτίζει το Υπουργείο Περιβάλλο¬ 
ντος, Χωροταξίας και Δημόσιων Έργων. Με τη μελέτη 
αυτήν τεκμηριώνεται ο ιδιαίτερος χαρακτήρας και η 
κρισιμότητα της χαρακτηριζόμενης περιοχής και προ- 
τείνονται τα ενδεικνυόμενα κατά περίπτωση κανονιστι¬ 
κά, οικονομικά, διαχειριστικά ή άλλα μέσα, μέτρα και 
προγράμματα δράσης, κατά φάσεις και φορείς χρημα¬ 
τοδότησης, που είναι απαραίτητα για την ανάπτυξη, 
ενίσχυση, αποκατάσταση ή αναβάθμισή της. Με από¬ 
φαση του Υπουργού Περιβάλλοντος, Χωροταξίας και 
Δημόσιων Έργων, που δημοσιεύεται στην Εφημερίδα 
της Κυβερνήσεως, καθορίζονται προδιαγραφές για τη 
σύνταξη των μελετών της παρούσας παραγράφου. 

5. Εγκεκριμένα ρυθμιστικά σχέδια, γενικά πολεοδομικά 
σχέδια, σχέδια χωρικής και οικιστικής οργάνωσης α¬ 
νοικτών πόλεων, ζώνες οικιστικού ελέγχου ή άλλα 
σχέδια χρήσεων γης επιβάλλεται να τροποποιηθούν ή 
αναθεωρηθούν με τη διαδικασία που ορίζεται στις δια¬ 
τάξεις που τα διέπουν μέσα σε προθεσμία πέντε (5) 
ετών από την έκδοση των εγκριτικών αποφάσεων των 
παραγράφων 1, 2 και 3, τιροκειμένου να εναρμονισθούν 
προς τις κατευθύνσεις και λοιπές ρυθμίσεις των Πε¬ 
ριοχών Ειδικών Χωρικών Παρεμβάσεων. 

6. Η παρακολούθηση και η αξιολόγηση της εφαρμογής 
των κατευθύνσεων και λοιπών ρυθμίσεων, καθώς και 
των κινήτρων και των προγραμμάτων δράσης, που 
καθορίζονται κατά τις παραγράφους 2 και 3, γίνεται 


από το Υπουργείο Περιβάλλοντος, Χωροταξίας και Δη- 
μόσιιον Έργων. Για το σκοπό αυτόν συντάσσεται ανά 
διετία έκθεση με την οποία αποτιμάται η πορεία εφαρ¬ 
μογής των μέτρων, μέσων και λοιπών όρων που κα¬ 
θορίσθηκαν κατά τις προαναφερόμενες παραγράφους 
και υποδεικνύονται τα κατάλληλα, κατά περίπτωση, μέ¬ 
τρα για την αντιμετώπιση προβλημάτων και δυσλειτουρ- 
•γιών που διαπιστώθηκαν κατά την εφαρμογή. Τα πο¬ 
ρίσματα της έκθεσης αυτής κοινοποιούνται στα καθ 
ύλην αρμόδια υπουργεία, στις αρμόδιες υπηρεσίες των 
οικείων περιφερειών, καθώς και στους οικείους οργα¬ 
νισμούς τοπικής αυτοδιοίκησης πρώτης και δεύτερης 
βαθμίδας, προκειμένου να λαμβάνονται υπόψη κατά την 
κατάρτιση και εφαρμογή μέτρων, δράσεων, ενεργειών 
και ρυθμίσεων αρμοδιότητάς τους με τις οποίες προω¬ 
θείται η αποτελεσματική εφαρμογή των καθοριζόμενων, 
κατά τις παραγράφους 2 και 3, όρων, περιορισμών, 
μέσων και μέτρων δράσης. Με βάση την αξιολόγηση 
αυτήν και εφόσον υπάρχει επαρκής αιτιολόγηση, ο 
χαρακτηρισμός και τα όρια των περιοχών αυτών και οι 
επιβληθείσες για την ανάπτυξη και ενίσχυσή τους γε¬ 
νικές χρήσεις, όροι και προϋποθέσεις, κίνητρα, τέλη 
και λοιπά μέτρα και προγράμματα δράσης είναι δυνατόν 
να μεταβάλλονται σύμφωνα με τη διαδικασία που ορί¬ 
ζεται στις παραγράφους 1 έως και 3 του άρθρου αυτού. 

7. Μέχρι την έγκριση Ειδικών και Περιφερειακών 
Πλαισίων Χωροταξικού Σχεδιασμού και Αειφόρου Ανά¬ 
πτυξης, ο χαρακτηρισμός και η οριοθέτηση περιοχών 
ειδικών χωρικών παρεμβάσεων, καθώς και ο καθορισμός 
γενικών χρήσεων, όρων και προϋποθέσεων, προγραμ¬ 
μάτων, μέτρων και δράσεων ανάπτυξης, αποκατάστασης 
ή αναβάθμισης μέσα σε αυτές, γίνεται μετά από στάθμιση 
των διαθέσιμων στοιχείων του ευρύτερου χωροταξικού 
σχεδιασμού και ιδίως αυτών που απορρέουν από υφι¬ 
στάμενα γενικά ή ειδικά αναπτυξιακά προγράμματα, υπό 
εξέλιξη χωροταξικές ή περιβαλλοντικές μελέτες και 
από προγράμματα, δίκτυα και δράσεις ενδοπεριφερεια- 
κής, διαπεριφερειακής ή ευρωπαϊκής σημασίας. 

8. Γ ια τις περιοχές της περίπτωσης δ' της παραγρά¬ 
φου 1, για τις οποίες συντρέχουν επείγουσες ή απρό¬ 
βλεπτες ανάγκες παρέμβασης, ο χαρακτηρισμός και η 
οριοθέτησή τους και ο καθορισμός των ενδεδειγμένων 
κατά περίπτωση ρυθμίσεων, μέτρων και μέσων δράσης, 
σύμφωνα με τις παραγράφους 1 έως και 3 του άρθρου 
αυτού, μπορεί να διενεργείται σε κάθε περίπτωση και 
χωρίς προηγούμενη ύπαρξη σχετικών κατευθύνσεων 
εγκεκριμένων Ειδικών ή Περιφερειακών Πλαισίων Χω¬ 
ροταξικού Σχεδιασμού και Αειφόρου Ανάπτυξης. 

Άρθρο 12 

Σχέδια Ολοκληρωμένων Αστικών Παρεμβάσεων 

1. Για την προώθηση ολοκληρωμένων στρατηγικών 
αστικού σχεδιασμού σε πόλεις ή τμήματά τους, καθώς 
και σε ευρύτερες αστικές περιοχές που παρουσιάζουν 
κρίσιμα και σύνθετα προβλήματα αναπτυξιακής υστέ¬ 
ρησης, κοινωνικής και οικονομικής συνοχής, περιβαλ¬ 
λοντικής υποβάθμισης και ποιότητας ζωής, καταρτίζο¬ 
νται και εγκρίνονται Σχέδια Ολοκληρωμένων Αστικών 
Παρεμβάσεων (Σ.Ο.Λ.Π.), κατά τις διατάξεις του άρθρου 
αυτού. 

Με τα παραπάνω σχέδια επιδιώκεται ειδικότερα, εντός 
του πλαισίου των κατευθύνσεων του εθνικού και περι¬ 
φερειακού χωροταξικού σχεδιασμού και των εγκεκριμέ¬ 
νων ρυθμιστικών σχεδίων, η βελτίωση των υποδομών 
και των βασικών κοινωνικών εξυπηρετήσεων, η αντιμε¬ 
τώπιση της ανεργίας και η δημιουργία επαρκών ευκαι¬ 
ριών απασχόλησης, η ενσωμάτωση των λειτουργιών και 

των κοινωνικών ομάδων στον αστικό ιστό και η κατα¬ 
πολέμηση του κοινωνικού διαχωρισμού, η αρμονική διάρ¬ 
θρωση των χρήσεων γης, η συνετή διαχείριση του 
αστιιού οικοσυστήματος, η αξιοποίηση των νέων τε¬ 
χνολογιών, η ανάπτυξη μέσων πρόσβασης και διακίνη¬ 
σης ανθρώπων και αγαθών φιλικών προς το περιβάλλον, 
η διατήρηση και ανάδειξη της αστικής πολιτιστικής 
κληρονομιάς, καθώς και η γενικότερη κοινωνική, οικο¬ 
νομική, περιβαλλοντική και πολιτισμική αναζωογόνηση 
των πόλεων και των ευρύτερων αστικών περιοχών με 
μειονεκτικά χαρακτηριστικά. 

Με τα ίδια σχέδια επιδιώκεται επίσης η διευκόλυνση 
της συμμετοχής των πόλεων και αστικών περιοχών που 
παρουσιάζουν Μειονεκτικά χαρακτηριστικά σε προγράμ¬ 
ματα και δίκτυα διαπεριφερειακής και διευρωπάικής 
συνεργασίας, με τα οποία προωθείται η αντιμετώπιση 
κοινών προβλημάτων, η ανταλλαγή της σχετικής εμπει¬ 
ρίας και η ανάπτυξη κοινών μεθόδων και μέσων για την 
αστική αναγέννηση και την αειφόρο αστική ανάπτυξη. 

Τα σχέδια αυτά συνοδεύονται από πρόγραμμα δράσης, 
στο οποίο εξειδικεύονται οι απαιτούμενες για την ε¬ 
φαρμογή τους κανονιστικές, χρηματοδοτικές και δια¬ 
χειριστικές ρυθμίσεις, μέτρα και προγράμματα, κατά 
φάσεις και φορείς εκτέλεσης και χρηματοδότησης, κα¬ 
θώς και τυχόν συμπληρωματικές δράσεις πληροφόρη¬ 
σης. κατάρτισης, εκπαίδευσης και κοινωνικής και οικο¬ 
νομικής επανένταξης του πληθυσμού των περιοχών 
αυτών. 

2. Με απόφαση του Υπουργού Περιβάλλοντος, Χω¬ 
ροταξίας και Δημόσιων Εργων, που δημοσιεύεται στην 
Εφημερίδα της Κυβερνήσεως, καθορίζονται γενικές 
προδιαγραφές για τη σύνταξη των Σ.Ο.Α.Π., οι οποίες 
μπορεί να διαφοροποιούνται κατά κατηγορία περιοχών. 

3. Η διαδικασία κατάρτισης των Σ Ο.Α.Π. κινείται από 
το Υπουργείο Περιβάλλοντος, Χωροταξίας και Δημόσιων 
Εργων μετά από σχετική ενημέρωση της οικείας πε¬ 
ριφέρειας. Η διαδικασία μπορεί επίσης να κινηθεί με 
πρωτοβουλία της περιφέρειας μετά από προηγούμενη 
ενημέρωση του Υπουργείου Περιβάλλοντος, Χωροτα¬ 
ξίας και Δημόσιων Έργων. 

4. Όταν η διαδικασία κινείται από το Υπουργείο 
Περιβάλλοντος, Χωροταξίας και Δημόσιων Έργων, η 
σχετική πρόταση αποστέλλεται για γνωμοδότηση στο 
οικείο περιφερειακό συμβούλιο, καθώς και στους οι¬ 
κείους οργανισμούς τοπικής αυτοδιοίκησης πρώτης και 
δεύτερης βαθμίδας. Επίσης μπορεί να αποστέλλεται και 
σε οργανισμούς κοινής ωφέλειας και άλλους ενδιαφε¬ 
ρομένους οργανισμούς του ευρύτερου δημόσιου τομέα 
των οποίων η δραστηριότητα εκτείνεται στην περιοχή 
παρέμβασης. Ειδικά για τη σύνταξη Σ.Ο.Α.Π. στις Πε¬ 
ριφέρειες Αττικής και Κεντρικής Μακεδονίας απαιτείται, 
επιπλέον των προαναφερόμενων γνωμοδοτήσεων, η 
γνώμη της εκτελεστικής επιτροπής των Οργανισμών 
Αθήνας και Θεσσαλονίκης αντίστοιχα. Για τη σύνταξη 
Σ.Ο.Α.Π. στις λοιπές περιφέρειες γνωμοδοτούν, για τις 
περιοχές αρμοδιότητάς τους, και οι οργανισμοί του 
άρθρου 3 του ν. 2508/1997. που έχουν συσταθεί και 
λειτουργούν. 

Οι απόψεις όλων των ανωτέρω συμβουλίων και ορ¬ 
γανισμών πρέπει να περιέρχονται στο Υπουργείο Πε¬ 
ριβάλλοντος, Χωροταξίας και Δημόσιων Έργων μέσα 
σε τρεις (3) μήνες από τότε που έλαβαν τη σχετική 
μελέτη. Αν περάσει άπρακτη η προθεσμία αυτή, δεν 
εμποδίζεται η πρόοδος της διαδικασίας. 

5. Οταν η διαδικασία κινείται με πρωτοβουλία της 
περιφέρειας, η σχετική πρόταση αποστέλλεται στους 
φορείς της προηγούμενης παραγράφου, καθώς και στις 
αρμόδιες υπηρεσίες του Υπουργείου Περιβάλλοντος, 


Χωροταξίας και Δημόσιων Έργων. Οι απόψεις όλων 
των ανωτέρω φορέων πρέπει να περιέρχονται στην 
οικεία περιφέρεια μέσα σε τρεις (3) μήνες από τότε 
που έλαβαν τη σχετική μελέτη. Αν περάσει άπρακτη η 
προθεσμία αυτή, δεν εμποδίζεται η πρόοδος της δια¬ 
δικασίας. 

6. Η διαδικασία κατάρτισης των Σ.Ο.Α.Π. μπορεί ε¬ 
πίσης να κινηθεί με πρωτοβουλία του οικείου οργανισμού 
τοπικής αυτοδιοίκησης πρώτης ή δεύτερης βαθμίδας 
αντίστοιχα, με ανάλογη εφαρμογή των διατάξεων των 
προηγούμενων παραγράφων 4 και 5. 

7. Ο οικείος οργανισμός τοπικής αυτοδιοίκησης πρώ¬ 
της βαθμίδας, σε κάθε περίπτωση, μεριμνά για την 
ευρύτερη δυνατή δημοσιοποίηση της πρότασης προς 
τους πολίτες και τις μη κυβερνητικές οργανώσεις της 
περιοχής, με κάθε πρόσφορο τρόπο, όπως με ανοικτές 
συγκεντρώσεις ή ανακοινώσεις στον έντυπο και ηλε¬ 
κτρονικό τύπο. Μεριμνά επίσης για τη συστηματική 
καταγραφή των απόψεων με κατάλληλες απογραφές 
και με έγγραφα αναγνωρισμένων αντιπροσωπευτικών 
συλλογικών οργανώσεων της περιοχής ή και με άλλα 
πρόσφορα μέσα και μεθόδους. Σε κάθε περίπτωση, 
στην απόφαση του συμβουλίου του οικείου οργανισμού 
τοπικής αυτοδιοίκησης πρώτης βαθμίδας γίνεται μνεία 
των διαδικασιών δημοσιοποίησης της πρότασης που 
διενεργήθηκαν με πρωτοβουλία του, καθώς και συστη¬ 
ματική καταγραφή και αξιολόγηση των απόψεων των 
πολιτών και των μη κυβερνητικών οργανώσεων που 
διατυπώθηκαν στο στάδιο των συμμετοχικών διαδικα¬ 
σιών. 

8. Τα Σχέδια Ολοκληρωμένων Αστικών Παρεμβάσεων 
εγκρίνονται με κοινές αποφάσεις των Υπουργών Εθνι¬ 
κής Οικονομίας και Περιβάλλοντος, Χωροταξίας και 
Δημόσιων Έργων και των κατά περίπτωση αρμόδιων 
Υπουργών, που δημοσιεύονται στην Εφημερίδα της 
Κυβερνήσεως. Στην περίπτωση που τα σχέδια αυτά 
επηρεάζουν τη λειτουργία νομικών προσώπων του ευ¬ 
ρύτερου δημόσιου τομέα, όπως αυτός οριοθετείται με 
το ν. 2190/1994, οι εγκριτικές αποφάσεις συνυπογρά¬ 
φονται και από τους Υπουργούς που εποπτεύουν τα 
νομικά αυτά πρόσωπα. 

9. Η παρακολούθηση και η αξιολόγηση της εφαρμογής 
των σχεδίων του άρθρου αυτού γίνεται από τον οικείο 
οργανισμό τοπικής αυτοδιοίκησης πρώτης βαθμίδας. 
Στις περιπτώσεις που η περιοχή παρέμβασης εμπίπτει 
στα όρια δύο ή περισσότερων οργανισμών τοπικής 
αυτοδιοίκησης πρώτης βαθμίδας, η παρακολούθηση και 
αξιολόγηση γίνεται από την οικεία νομαρχιακή αυτο¬ 
διοίκηση. Για το σκοπό αυτόν, οι παραπάνω οργανισμοί 
συντάσσουν ανά διετία έκθεση με την οποία αποτιμάται 
η πορεία εφαρμογής των σχετικών σχεδίων και του 
προγράμματος δράσης τους και υποδεικνύονται τα κα¬ 
τάλληλα κατά περίπτωση μέτρα και ρυθμίσεις για την 
αντιμετώπιση προβλημάτων και δυσλειτουργιών που δια¬ 
πιστώθηκαν κατά την εφαρμογή. Τα πορίσματα της 
έκθεσης αυτής κοινοποιούνται στα Υπουργεία Εθνικής 
Οικονομίας και Περιβάλλοντος, Χωροταξίας και Δημό¬ 
σιων Έργων και σε άλλα Υπουργεία και οργανισμούς 
του ευρύτερου δημόσιου τομέα των οποίων η δραστη¬ 
ριότητα εκτείνεται στην περιοχή παρέμβασης, καθώς 
και στις αρμόδιες υπηρεσίες πις οικείας περιφέρειας, 
προκειμένου να λαμβάνονται υπόψη κατά την επεξερ¬ 
γασία και εφαρμογή μέτρων, δράσεων, ενεργειών και 
ρυθμίσεων αρμοδιότητάς τους που προωθούν την α¬ 
ποτελεσματική εφαρμογή των σχετικών σχεδίων και του 
προγράμματος δράσης τους. Σε περίπτωση που η πα¬ 
ρακολούθηση και αξιολόγηση γίνεται από τον οικείο 
πρωτοβάθμιο οργανισμό τοπικής αυτοδιοίκησης, τα πο- 

ρίσματα της έκθεσης κοινοποιούνται επιπλέον και στην 
οικεία νομαρχιακή αυτοδιοίκηση. Αντίστοιχα, σε περί¬ 
πτωση που η παρακολούθηση και αξιολόγηση γίνεται 
από την οικεία νομαρχιακή αυτοδιοίκηση, τα πορίσματα 
της έκθεοης κοινοποιούνται και στους οικείους οργα¬ 
νισμούς τοπικής αυτοδιοίκησης πρώτου βαθμού. 

10. Εγκεκριμένα γενικά πολεοδομικά σχέδια, σχέδια 
χωρικής και οικιστικής οργάνωσης ανοικτών πόλεων ή 
άλλα σχέδια χρήσεων γης πολεοδομικού χαρακτήρα 
πρέπει να τροποποιηθούν ή αναθεωρηθούν με τη δια¬ 
δικασία που ορίζεται στις διατάξεις που τα διέπουν 
μέσα σε προθεσμία πέντε (5) ετών από την έγκριση 
των σχεδίων του άρθρου αυτού, προκειμένου να εναρ¬ 
μονιστούν προς τις κατευθύνσεις και λοιπές ρυθμίσεις 
των Σ.Ο.Α.Π.. 

Άρθρο 13 

Χρηματοδοτικοί μηχανισμοί χωροταξικού σχεδιασμού 

1. Μετά το πρώτο εδάφιο της παρ. 12 του άρθρου 
3 του ν. 2242/1994 (ΦΕΚ 162 Α'), προστίθενται εδάφια 
ως εξής: 

Είναι δυνατή η έναντι τιμήματος διάθεση από το 
Υπουργείο Περιβάλλοντος, Χωροταξίας και Δημόσιων 
Έργων προς τρίτους των χρηματοδοτούμενων ή συ- 
ντασσόμενων υπ' αυτού χωροταξικών, ρυθμιστικών, πο- 
λεοδομικών και περιβαλλοντικών μελετών, περιλαμβα- 
νομένων και των στοιχείων χαρτογραφικής απεικόνισης 
των μελετών σε ψηφιακό υλικό. Τα εκ της διαθέσεως 
αυτής έσοδα εισπράττονται κατά τις διατάξεις για την 
είσπραξη δημοσίων εσόδων. 

Ο τρόπος, τα όργανα και η διαδικασία είσπραξης των 
εσόδων αυτών και κάθε σχετική λεπτομέρεια καθορί¬ 
ζονται με κοινή απόφαση των Υπουργών Οικονομικών 
και Περιβάλλοντος, Χωροταξίας και Δημόσιων Έργων. 
Με όμοια απόφαση, που αναθεωρείται ανά διετία, κα¬ 
θορίζεται το αναγκαίο για τη διάθεση των ως άνω 
στοιχείων και μελετών τίμημα, το οποίο μπορεί να 
διαφοροποιείται αναλόγως του είδους των διατιθέμενων 
στοιχείων και των φυσικών ή νομικών προσώπων προς 
τα οποία διατίθενται. - 

2. Για την προέγκριση χωροθέτησης έργου ή δρα¬ 
στηριότητας, ή, στις περιπτώσεις που αυτή δεν απαι¬ 
τείται, για την έγκριση αντίστοιχα περιβαλλοντικών ό¬ 
ρων, επιβάλλεται ειδικό τέλος που εισπράττεται ως 
δημόσιο έσοδο. Το τέλος αυτό βαρύνει το πρόσωπο 
επ' ονόματι του οποίου εξετάζεται η προέγκριση χω¬ 
ροθέτησης ή αντίστοιχα η έγκριση περιβαλλοντικών 
όρων, δεν επιστρέφεται σε περίπτωση μη πραγματο¬ 
ποίησης του έργου ή της δραστηριότητας για οποιον- 
δήποτε λόγο και ούτε οφείλεται εκ νέου σε περίπτωση 
επέκτασης, μετεγκατάστασης ή εκσυγχρονισμού υφι¬ 
στάμενου έργου ή δραστηριότητας, εφόσον για την 
επέκταση, μετεγκατάσταση ή εκσυγχρονισμό δεν απαι¬ 
τείται προέγκριση χωροθέτησης ή αντίστοιχα έγκριση 
περιβαλλοντικών όρων. Το ως άνω τέλος δεν κατα¬ 
βάλλεται όταν η προέγκριση χωροθέτησης ή η έγκριση 
αντίστοιχα των περιβαλλοντικών όρων εκδίδεται επ' 
ονόματι του Ελληνικού Δημοσίου και των οργανισμών 
τοπικής αυτοδιοίκησης πρώτης και δεύτερης βαθμίδας. 

Το ύψος και τα κριτήρια υπολογισμού του τέλους, ο 
τρόπος, τα όργανα και η διαδικασία είσπραξής του και 
κάθε σχετική λεπτομέρεια καθορίζονται με κοινή από¬ 
φαση των Υπουργών Οικονομικών, Ανάπτυξης και Πε¬ 
ριβάλλοντος, Χωροταξίας και Δημόσιων Έργων. Με την 
ίδια απόφαση, το ύψος του επιβαλλόμενου κατά τα 
ανωτέρω τέλους μπορεί να διαφοροποιείται ανά είδος 
και κατηγορία έργου ή δραστηριότητας. 


3.α. Τα έσοδα της παραγράφου 1 του παρόντος 
άρθρου διατίθενται αποκλειστικά για την εκπόνηση με¬ 
λετών, ερευνών, ανάθεση έργων με σύμβαση μίσθωσης, 
εκτέλεση έργων, προμήθεια υλικών, οργάνων και μέσων 
που συμβάλλουν στην παρακολούθηση, αξιολόγηση και 
αποτίμηση των διεθνών, ευρωπαϊκών και εθνικών χω¬ 
ρικών εξελίξεων και στην εν γένει προώθηση και ε¬ 
φαρμογή του χωροταξικού, πολεοδομικού και περιβαλ¬ 
λοντικού σχεδιασμού, καθώς και για ενέργειες, δράσεις 
και προγράμματα που κατατείνουν στην προβολή και 
δημοσιοποίηση των κατευθύνσεων και των αποτελε¬ 
σμάτων του χωροταξικού σχεδιασμού και της αειφόρου 
ανάπτυξης, στην ενημέρωση των επιχειρήσεων, των 
δημόσιων οργανισμών και των πολιτών και στην κα¬ 
τάρτιση ειδικευμένων στελεχών σε θέματα χωροταξίας, 
περιβάλλοντος και πολεοδομίας. 

β. Τα τέλη της παραγράφου 2 διατίθενται σε οργα¬ 
νισμούς τοπικής αυτοδιοίκησης πρώτης και δεύτερης 
βαθμίδας, στην περιοχή των οποίων εκτελούνται έργα 
προστασίας περιβάλλοντος ή αντιρρύπανσης. 

Άρθρο 14 

Εθνικό Δίκτυο Πληροφοριών για το 
Χωροταξικό Σχεδιασμό 

1. Για την τεκμηρίωση και υποστήριξη της διαδικασίας 
του εθνικού και περιφερειακού χωροταξικού σχεδιασμού 
και ιδίως της διαδικασίας κατάρτισης, παρακολούθησης 
και αξιολόγησης των προβλεπόμενων από το νόμο 
αυτόν Πλαισίων Χωροταξικού Σχεδιασμού και Αειφόρου 
Ανάπτυξης, ειδικών χωροταξικών μελετών και σχεδίων 
ολοκληρωμένων αστικών παρεμβάσεων, συγκροτείται, 
με πρωτοβουλία και ευθύνη του Υπουργείου Περιβάλ¬ 
λοντος, Χωροταξίας και Δημόσιων Έργων, Εθνικό Δί¬ 
κτυο Πληροφοριών για το Χωροταξικό Σχεδίασμά (Ε¬ 
θνικό Δίκτυο). Για το σκοπό αυτόν, το Υπουργείο 
Περιβάλλοντος, Χωροταξίας και Δημόσιων Έργων, μέσα 
σε προθεσμία έξι (6) μηνών από την έναρξη ισχύος 
του νόμου αυτού, απευθύνει πρόσκληση σε κάθε αρμόδιο 
Υπουργείο, νομικό πρόσωπο δημοσίου δικαίου και ορ¬ 
γανισμό του ευρύτερου δημόσιου τομέα, καθώς και σε 
συναφή με το χωροταξικό σχεδίασμά δημόσια εκπαι¬ 
δευτικά και ερευνητικά ιδρύματα, κέντρα και ινστιτούτα, 
με την οποία προσκαλεί τις υπηρεσίες και τους φορείς 
αυτούς να εκδηλώσουν ενδιαφέρον για τη συμμετοχή 
τους στο δίκτυο. Με την Ιδια πρόσκληση τους καλεί 
να υποδείξουν, μεταξύ των υπηρεσιών, μονάδων ή 
οργάνων τους, ένα ειδικό κομβικό σημείο που θα είναι 
επιφορτισμένο με το συντονισμό και τη διαβίβαση προς 
το Υπουργείο Περιβάλλοντος, Χωροταξίας και Δημόσιων 
Έργων ή και προς άλλα μέλη του δικτύου, των διατι¬ 
θέμενων ή παραγόμενων από αυτούς και σχετικών με 
το χωροταξικό σχεδιασμό χαρτογραφικών, θεματικών, 
στατιστικών, οικονομικών και λοιπών στοιχείων και των 
απαραίτητων γϊ αυτά πληροφοριών. Τα παρεχόμενα 
κατά τα ανωτέρω στοιχεία καταχωρίζονται και αξιο- 
ποιούνται στο σύστημα πληροφορικής για το χωροταξικό 
σχεδιασμό που λειτουργεί στο Υπουργείο Περιβάλλο¬ 
ντος, Χωροταξίας και Δημόσιων Έργων. 

2. Σε κάθε περίπτωση, οι οργανισμοί της ανωτέρω 
παραγράφου υποχρεούνται να ενημερώσουν αναλυτικά, 
εντός εξαμήνου από της ενάρξεως ισχύος του νόμου 
αυτού, τις αρμόδιες υπηρεσίες του Υπουργείου Περι¬ 
βάλλοντος, Χωροταξίας και Δημόσιων Έργων, για το 
σύνολο των διατιθέμενων ή και παραγόμενων από αυ¬ 
τούς σχετικών στοιχείων και πληροφοριών και για τα 
υπό εξέλιξη σχετικά τους προγράμματα. Επίσης πρέπει 
να ενημερώνουν ανά εξάμηνο τις ως άνω υπηρεσίες 

γιο τις τυχόν αναθεωρήσεις, τροποποιήοεις, διορθώσεις 
και βελτιώσεις των σχετικών με την άσκηση του χω¬ 
ροταξικού σχεδιασμού στοιχείων τους. 

3. ) συντονισμός του Εθνικού Δικτύου αναλαμβάνεται 
από ιο Υπουργείο Περιβάλλοντος, Χωροταξίας και Δη¬ 
μόσιων Εργων, το οποίο προσδιορίζει ειδικότερα, με¬ 
ταξύ των αρμόδιων υπηρεσιών του ή των εποπτευό¬ 
μενων από αυτό οργανισμών, ένα εθνικό κομβικό σημείο 
που είναι επιφορτισμένο με τη συλλογή, οργάνωση, 
ταξινόμηση, επεξεργασία και ανάλυση των παρεχόμενων 
κατά την προηγούμενη παράγραφο στοιχείων και πλη¬ 
ροφοριών, καθώς και με τη διάθεσή τους στα υπόλοιπα 
μέλη του δικτύου και σε άλλα ομοειδή ή συναφή δίκτυα 
ή οργανισμούς διεθνούς, ευρωπαϊκού ή διακρατικού 
χαρακτήρα. 

4. Οι κατά την προηγούμενη παράγραφο παραγόμενες 
από το εθνικό κομβικό σημείο αναλύσεις και επεξερ¬ 
γασίες μπορούν να δημοσιεύονται ή και να διατίθενται 
επιπλέον σε κάθε άλλη δημόσια υπηρεσία, νομικό πρό¬ 
σωπο δημοσίου δικαίου και οργανισμό του ευρύτερου 
δημόσιου τομέα, που δεν μετέχει στο δίκτυο, καθώς 
και σε φυσικά ή νομικά πρόσωπα του ιδιωτικού τομέα, 
με την επιφύλαξη των διατάξεων του ν. 2472/1997 
(ΦΕΚ 50 Α'). Για τη διάθεση των προαναφερόμενων 
αναλύσεων και επεξεργασιών σε τρίτους, μη μέλη του 
Εθνικού Δικτύου, έχει εφαρμογή η παράγραφος 1 του 
άρθρου 13 του νόμου αυτού. 

5. Το Εθνικό Δίκτυο συντονίζεται και συνεργάζεται 
με αντίστοιχα συστήματα άλλων Υπουργείων. 

6. Για την τεχνική και επιστημονική στήριξη του 
Εθνικού Δικτύου και του συστήματος πληροφορικής για 
το χωροταξικό σχεδίασμά, καθώς και για την τεχνική 
και επιστημονική στήριξη της κατάρτισης, εφαρμογής 
και αξιολόγησης πολιτικών, προγραμμάτων και μέτρων 
σχετικών με το χωροταξικό σχεδίασμά και την αειφόρο 
ανάπτυξη, με προεδρικό διάταγμα, που εκδίδεται με 
πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οι¬ 
κονομικών και Περιβάλλοντος, Χωροταξίας και Δημόσιων 
Εργων μπορεί να ιδρυθεί νομικό πρόσωπο ιδιωτικού 
δικαίου που τελεί υπό την εποπτεία του Υπουργού 
Περιβάλλοντος, Χωροταξίας και Δημόσιων Έργων. Με 
το ίδιο προεδρικό διάταγμα προσδιορίζονται οι ειδικό¬ 
τεροι σκοποί, αρμοδιότητες και δραστηριότητες του 
νομικού αυτού προσώπου, τα όργανα και ο τρόπος 
διοίκησης, οργάνωσης, λειτουργίας και ελέγχου του, οι 
πόροι, το προσωπικό και οι τρόποι συνεργασίας του 
με τρίτους, καθώς και κάθε άλλη λεπτομέρεια για την 
εφαρμογή της παραγράφου αυτής. Η πρόσληψη προ¬ 
σωπικού γίνεται σύμφωνα με τις διατάξεις της παρα¬ 
γράφου 3 του άρθρου 1 του ν. 2527/1997 (ΦΕΚ 198 
Α'). Επιτρέπεται επίσης η απόσπαση προσωπικού που 
υπηρετεί με οποιαδήποτε σχέση στο Δημόσιο και τον 
ευρύτερο δημόσιο τομέα, ύστερα από αίτηση του εν¬ 
διαφερομένου και κοινή απόφαση του Υπουργού Περι¬ 
βάλλοντος, Χωροταξίας και Δημόσιων Έργων και του 
οικείου Υπουργού, χωρίς γνώμη του υπηρεσιακού συμ¬ 
βουλίου. 

ΚΕΦΑΛΑΙΟ Ε' 

ΔΙΟΙΚΗΣΗ ΚΑΙ ΔΙΑΧΕΙΡΙΣΗ 
ΠΡΟΣΤΑΤΕΥΟΜΕΝΩΝ ΠΕΡΙΟΧΩΝ 

Άρθρο 15 
Φορείς διαχείρισης 

1. α. Με το προεδρικό διάταγμα που προβλέπεται 
στις παραγράφους 1 και 2 του άρθρου 21 του ν. 
1650/1986, μπορεί να συνιστώνται νομικά πρόσωπα 


ιδιωτικού δικαίου ως φορείς διαχείρισης, με σκοπό τη 
διοίκηση και διαχείριση των περιοχών, στοιχείων και 
συνόλων της φύσης και του τοπίου που αναφέρονται 
στο άρθρο 18 του ν. 1650/1986, καθώς και των περιοχών 
που χαρακτηρίζονται ως Ειδικές Ζώνες Διατήρησης 
κατά το άρθρο 4 της κοινής υπουργικής απόφασης 
33318/28.12.1998 (ΦΕΚ 1289 Β /28.12.1998) και να κα¬ 
θορίζονται τα όρια της χωρικής τους αρμοδιότητας. Τα 
νομικά αυτά πρόσωπα έχουν την έδρα τους μέσα ή 
κοντά στις περιοχές στις οποίες βρίσκονται τα προ- 
στατευόμενα αντικείμενα, είναι κοινωφελούς χαρακτήρα 
και εποπτεύονται από τον Υπουργό Περιβάλλοντος, 
Χωροταξίας και Δημόσιων Έργων. 

β. Με το προεδρικό διάταγμα των παραγράφων 1 και 
2 του άρθρου 21 του ν. 1650/1986 μπορεί να συνιστάται 
νομικό πρόσωπο ιδιωτικού δικαίου ως κοινός φορέας 
διαχείρισης για το σύνολο των προστατευόμενων α¬ 
ντικειμένων μιας γεωγραφικής ή διοικητικής ενότητας, 
με έδρα εντός της ενότητας αυτής ή να υπάγεται η 
διοίκηση και διαχείριση ενός ή περισσότερων προστα¬ 
τευόμενων αντικειμένων στην αρμοδιότητα υφιστάμενου 
φορέα διαχείρισης. Με απόφαση του Διοικητικού Συμ¬ 
βουλίου του νομικού αυτού προσώπου μπορεί να ιδρύο¬ 
νται παραρτήματα ή γραφεία του σε προστατευόμενες 
περιοχές από αυτές που εμπίπτουν στην περιοχή ευ¬ 
θύνης του. 

γ. Αν δεν έχουν συσταθεί φορείς διαχείρισης ή δεν 
έχει υπαχθεί η διαχείριση του προστατευόμενου κατά 
περίπτωση αντικειμένου σε υφιστάμενο φορέα διαχεί¬ 
ρισης ή δεν έχει ακόμα λειτουργήσει ο φορέας που 
: έχει συσταθεί, η σύνταξη, παρακολούθηση της εφαρ¬ 
μογής και αξιολόγηση των κανονισμών διοίκησης και 
λειτουργίας και των σχεδίων διαχείρισης που αναφέ- 
ρονται στο άρθρο 18 παρ. 5 του ν. 1650/1986, όπως 
τροποποιείται με το νόμο αστόν, μπορεί να ανατίθεται 
σε υφιστάμενες δημόσιες υπηρεσίες ή σε ειδικές υπη¬ 
ρεσίες που συνιστώνται για το σκοπό αυτόν κατά τις 
κείμενες διατάξεις, σε οργανισμούς τοπικής αυτοδιοί¬ 
κησης και των δύο βαθμιδών, σε Ανώτατα Εκπαιδευτικά 
Ιδρύματα (Α.Ε.Ι.) και δημόσια ερευνητικά κέντρα ή άλλα 
νομικά πρόσωπα δημοσίου ή ιδιωτικού δικαίου μη κερ¬ 
δοσκοπικού χαρακτήρα του ευρύτερου δημόσιου τομέα, 
καθώς και σε μη κερδοσκοπικά νομικά πρόσωπα του 
ιδιωτικού τομέα, που έχουν διακριθεί για το έργο τους 
στον τομέα της προστασίας της φύσης ή γενικότερα 
πις προστασίας του περιβάλλοντος και τα οποία δια¬ 
θέτουν την κατάλληλη τεχνική και επιστημονική υπο¬ 
δομή, καθώς και αποδεδειγμένη εμπειρία στην υλοποίη¬ 
ση ανάλογων έργων. Η ανάθεση αυτή στις περιπτώσεις 
δημοσίων υπηρεσιών, ειδικών υπηρεσιών και νομικών 
προσώπων δημοσίου δικαίου γίνεται με το προεδρικό 
διάταγμα που προβλέπεται στις παραγράφους 1 και 2 
του άρθρου 21 του ν. 1650/1986. Σε όλες τις άλλες 
περιπτώσεις γίνεται με σύμβαση που συνάπτεται μεταξύ 
του Υπουργού Περιβάλλοντος, Χωροταξίας και Δημό¬ 
σιων Έργων και του νομικού προσώπου που αναλαμβάνει 
τις πιο πάνω αρμοδιότητες και η οποία καλείται σύμβαση 
διαχείρισης. Στη σύμβαση αυτήν προσδιορίζονται οι 
συμβαλλόμενοι φορείς, η διάρκεια, ο τρόπος και η 
διαδικασία άσκησης από τον ανάδοχο φορέα των ανα¬ 
τιθέμενων αρμοδιοτήτων, ο τρόπος και τα ποσά χρη¬ 
ματοδότησης των δαπανών της διαχείρισης, ο τρόπος, 
τα όργανα και η διαδικασία εποπτείας και ελέγχου από 
το Υπουργείο Περιβάλλοντος, Χωροταξίας και Δημόσιων 
Έργων του ανάδοχου φορέα, καθώς και κάθε άλλη 
λεπτομέρεια για την εφαρμογή του εδαφίου αυτού. Με 
κοινή απόφαση των Υπουργών Ανάπτυξης, Περιβάλλο¬ 
ντος, Χωροταξίας και Δημόσιων Έργων και Γεωργίας 

εξειδικεύονται το περιεχόμενο και η διαδικασία σύναξης 
συμβάσεων διαχείρισης, τα κριτήρια επιλογής των φο¬ 
ρέων και κάθε άλλη σχετική λεπτομέρεια. 

δ. Για την επιλογή οργανωτικού σχήματος σύμφωνα 
με τις προηγούμενες περιπτώσεις α', β και γ συνεκτι- 
μώνται ιδίως η σημασία και η έκταση του προστατευό- 
μενου αντικειμένου, η γειτνίασή του ή μη με άλλα 
προστατευόμενα αντικείμενα, καθώς και τα συμπερά¬ 
σματα της οικείας οικονομοτεχνικής μελέτης. Για την 
τεκμηρίωση της οικονομικής βιωσιμότητας του προτει- 
νόμενου φορέα διαχείρισης πρέπει σε κάθε περίπτωση 
να έχει προηγηθεί η κατάρτιση οικονομοτεχνικής με¬ 
λέτης. Ειδικά η ίδρυση φορέων διαχείρισης σύμφωνα 
με τους ορισμούς της περιπτώσεως α' είναι υποχρεωτική 
σε Εθνικά Πάρκα που χαρακτηρίζονται κατά το άρθρο 
19 παρ. 3 του ν. 1650/1986 και στα οποία περιλαμβά¬ 
νονται και περιοχές που χαρακτηρίζονται κατά τις πα¬ 
ραγράφους 1 ή 2 του ιδίου άρθρου. 

2. Στην αρμοδιότητα των φορέων διαχείρισης υπά¬ 
γονται: 

α. Η κατάρτιση και η ευθύνη της εφαρμογής των 
κανονισμών διοίκησης και λειτουργίας των προστατευό- 
μενων αντικειμένων, καθώς και των σχεδίων διαχείρισης 
που αναφέρονται στο άρθρο 18 παρ. 5 του ν. 1650/1986, 
όπως τροποποιείται με το νόμο αυτόν. 

β. Η παρακολούθηση και αξιολόγηση της εφαρμογής 
των κανονιστικών όρων και περιορισμών που επιβάλ¬ 
λονται με τα διατάγματα των παραγράφων 1 και 2 του 
άρθρου 21 του ν. 1650/1986, καθώς και των κανονισμών 
διοίκησης και λειτουργίας και των σχεδίων διαχείρισης 
που αναφέρονται στο άρθρο 18 παρ. 5 του ν. 1650/1986, 
σύμφωνα με όσα ειδικότερα ορίζονται στο άρθρο 21 
παρ. 4 του ν. 1650/1986, όπως τροποποιείται με το 
νόμο αυτόν. Στο πλαίσιο αυτό, οι φορείς διαχείρισης 
μεριμνούν για τη συλλογή, ταξινόμηση και επεξεργασία 
περιβαλλοντικών στοιχείων και δεδομένων για τις πε¬ 
ριοχές ευθύνης τους, καθώς και για τη συγκρότηση και 
λειτουργία σχετικών βάσεων δεδομένων και τεκμηρίω¬ 
σης, σύμφωνα και με τα υπάρχοντα εθνικά πρότυπα 
Γ ια την άσκηση της λειτουργίας αυτής, οι φορείς δια¬ 
χείρισης συνεργάζονται με το Υπουργείο Περιβάλλο¬ 
ντος, Χωροταξίας και Δημόσιων Εργων, άλλα αρμόδια 
Υπουργεία, Ανώτατα Εκπαιδευτικά Ιδρύματα, ερευνητικά 
κέντρα και ινστιτούτα, μη κυβερνητικές οργανώσεις και 
άλλους οργανισμούς δημόσιου ή ιδιωτικού χαρακτήρα. 
Τα ανωτέρω στοιχεία, δεδομένα και πληροφορίες κοι¬ 
νοποιούνται και εντάσσονται στο Εθνικό Σύστημα Πλη¬ 
ροφοριών Περιβάλλοντος που λειτουργεί στο Υπουρ¬ 
γείο Περιβάλλοντος, Χωροταξίας και Δημόσιων Έργων. 

γ. Η παροχή γνωμοδοτήσεων πριν από την προέ¬ 
γκριση χωροθέτησης και την έγκριση των περιβαλλο¬ 
ντικών όρων των έργων και δραστηριοτήτων που εμπί¬ 
πτουν στις περιοχές ευθύνης τους, καθώς και σε κάθε 
άλλο θέμα για το οποίο ζητείται η γνώμη τους από τις 
αρμόδιες αρχές. 

δ. Η επικουρία των αρμόδιων διοικητικών και δικα¬ 
στικών αρχών στον έλεγχο της εφαρμογής της περι¬ 
βαλλοντικής νομοθεσίας και των περιβαλλοντικών και 
πολεοδομικών όρων που ισχύουν ή επιβάλλονται αντι- 
στοίχως για έργα ή δραστηριότητες που πραγματο¬ 
ποιούνται στις περιοχές ευθύνης τους. Για το σκοπό 
αυτόν, οι φορείς διαχείρισης εισηγούνται ή αναφέρουν 
προς τις αρμόδιες αρχές τις πράξεις ή παραλείψεις 
εκείνες που συνιστούν παράβαση των όρων και περιο¬ 
ρισμών που καθορίζονται με τα προεδρικά διατάγματα 
των παραγράφων 1 και 2 του άρθρου 21 του ν. 1650/ 
1986 για τις περιοχές ευθύνης τους. Γ ια τον ίδιο σκοπό, 
οι φορείς διαχείρισης θέτουν στη διάθεση των αρμόδιων 


αρχών τα αναγκαία μέσα και προσωπικό που απαιτούνται 
για την εκτέλεση αποφάσεων με τις οποίες επιβάλλονται 
κυρώσεις ή άλλα μέτρα προστασίας της περιοχής. 

ε. Η κατάρτιση μελετών και ερευνών, καθώς και η 
εκτέλεση τεχνικών ή άλλων έργων που περιλαμβάνονται 
στο οικείο σχέδιο διαχείρισης και στα αντίστοιχα προ¬ 
γράμματα δράσης και είναι απαραίτητα για την προ¬ 
στασία, διατήρηση, αποκατάσταση και ανάδειξη των 
προστατευόμενων αντικειμένων που εμπίπτουν στην 
περιοχή ευθύνης τους. Η κατασκευή, επισκευή και συ¬ 
ντήρηση των αναγκαίων έργων υποδομής, καθώς και η 
προμήθεια του αναγκαίου επιστημονικού και τεχνικού 
εξοπλισμού για την άσκηση των λειτουργιών διαχείρισης. 

στ. Η ανάληψη εκπόνησης ή εκτέλεσης εθνικών ή 
ευρωπαϊκών προγραμμάτων και δράσεων σχετικών με 
την περιοχή ευθύνης τους, τα οποία προάγουν ή προ¬ 
βάλλουν τους σκοπούς της διαχείρισης των προστα- 
τευόμενων αντικειμένων. 

ζ. Η ενημέρωση, εκπαίδευση και κατάρτιση του πλη¬ 
θυσμού σε θέματα αναγόμενα στις αρμοδιότητες και 
σκοπούς των φορέων διαχείρισης, καθώς και στην 
προστασία των περιοχών ευθύνης τους. Στο πλαίσιο 
αυτό, οι φορείς διαχείρισης μπορούν να ιδρύουν κέντρα 
πληροφόρησης στην έδρα των προστατευόμενων αντι¬ 
κειμένων, να διοργανώνουν προγράμματα κατάρτισης 
και επιμόρφωσης σε συνεργασία με άλλους αρμόδιους 
δημόσιους ή ιδιωτικούς φορείς, καθώς και συνέδρια, 
ημερίδες, επιμορφωτικά σεμινάρια και άλλες ενημερω¬ 
τικές εκδηλώσεις για πιν προβολή των στόχων και των 
επιτευγμάτων της διαχείρισης και να αναλαμβάνουν 
σχετική εκδοτική δραστηριότητα έντυπης ή και ηλε¬ 
κτρονικής μορφής. 

η. Η προώθηση, υποστήριξη, οργάνωση και εφαρμογή 
οικοτουριστικών προγραμμάτων, η έκδοση αδειών ξε¬ 
νάγησης και η χορήγηση αδειών επιστημονικής έρευνας 
και τεχνικών δοκιμών και αναλύσεων εντός των ορίων 
των προστατευόμενων αντικειμένων, σύμφωνα με τους 
ειδικότερους όρους και προϋποθέσεις που καθορίζονται 
στα προεδρικά διατάγματα των παραγράφων 1 και 2 
του άρθρου 21 του ν. 1650/1986 και στον κανονισμό 
διοίκησης και λειτουργίας του προστατευόμενου αντι¬ 
κειμένου. Η χορήγηση σήματος ποιότητας και συνερ¬ 
γασίας σε επιχειρήσεις που δραστηριοποιούνται εντός 
των προστατευόμενων αντικειμένων σύμφωνα με τους 
όρους και τις προϋποθέσεις που τίθενται στον κανο¬ 
νισμό διοίκησης και λειτουργίας της προστατευόμενης 
περιοχής. 

θ. Η διαχείριση δημόσιων εκτάσεων που παραχωρού- 
νται προς το φορέα ή μισθώνονται από το φορέα 
διαχείρισης κατά τις κείμενες διατάξεις, καθώς και η 
ενοικίαση ιδιωτικών εκτάσεων που περιλαμβάνονται 
στην περιοχή ευθύνης του και η πραγματοποίηση σε 
αυτές των προβλεπόμενων στον οικείο κανονισμό διοί¬ 
κησης και λειτουργίας και στο σχέδιο διαχείρισης ανα¬ 
γκαίων παρεμβάσεων. 

3, Για την εκπλήρωση των αρμοδιοτήτων τους, οι 
φορείς διαχείρισης συνεργάζονται με όλες πς αρμόδιες 
υπηρεσίες της Ευρωπαϊκής Ένωσης και των διεθνών 
οργανισμών, τις αρμόδιες κρατικές υπηρεσίες, νομικά 
πρόσωπα δημοσίου δικαίου, οργανισμούς τοπικής αυ¬ 
τοδιοίκησης και των δύο βαθμιδών, καθώς και κάθε 
άλλο οργανισμό του ευρύτερου δημόσιου τομέα. Οι 
κατά τα ανωτέρω οργανισμοί και υπηρεσίες οφείλουν 
να συνδράμουν τους φορείς στο έργο τους, παρέχοντας 
κάθε αναγκαίο στοιχείο και πληροφορία. Οι φορείς 
διαχείρισης μπορεί να συνεργάζονται επίσης με ημεδαπά 
και αλλοδαπά εκπαιδευτικά ιδρύματα, ερευνητικά κέντρα, 
οργανισμούς του ίδιου ή συγγενούς επιστημονικού εν- 

διαφέροντος, μη κυβερνητικές οργανώσεις, καθώς και 
με φυσικά πρόσωπα ή νομικά πρόσωπα του ιδιωτικού 
ιομέα που δραστηριοποιούνται στα πεδία αρμοδιότητάς 
ιούς. 

Ο τρόπος εκτέλεσης για λογαριασμό τρίτων ή ανά¬ 
θεσης σε τρίτους υπηρεσιών για θέματα που υπάγονται 
στους σκοπούς των φορέων διαχείρισης, ο τρόπος 
κοστολόγησης των εργασιών και η καταβολή των δα¬ 
πανών και αμοιβών ρυθμίζονται με τον κανονισμό της 
παραγράφου 8 του άρθρου αυτού. 

4. α. Οι φορείς διαχείρισης διοικουνται από επταμελή 
έως ενδεκαμελή διοικητικά συμβούλια (Λ.Σ.) που συ¬ 
γκροτούνται από εκπροσώπους του Υπουργείου Περι¬ 
βάλλοντος. Χωροταξίας και Δημόσιων Εργων, του Υ¬ 
πουργείου Γεωργίας, άλλων αρμόδιων κατά περίπτωση 
Υπουργείων, της οικείας περιφέρειας και των οικείων 
οργανισμών τοπικής αυτοδιοίκησης πρώτης και δεύτε¬ 
ρης βαθμίδας, κοινωνικών, επιστημονικών και παραγω¬ 
γικών οργανώσεων που δραστηριοποιούνται οσγν πε¬ 
ριοχή του προστατευόμενου αντικειμένου, από ειδικούς 
επιστήμονες, καθώς και από εκπροσώπους μη κυβερ¬ 
νητικών περιβαλλοντικών οργανώσεων που έχουν, σύμ¬ 
φωνα με το καταστατικό τους, ως σκοπό την προστασία 
του φυσικου περιβάλλοντος και διαθέτουν προηγούμενη 
δράση και εμπειρία σε σχετικά θέματα. Ο πρόεδρος 
του Δ.Σ. ορίζεται από τον Υπουργό Περιβάλλοντος, 
Χωροταξίας και Δημόσιων Εργων και είναι πρόσωπο 
με επιστημονικές γνώσεις και εμπειρία σε θέματα προ¬ 
στασίας του φυσικού περιβάλλοντος. Ο αριθμός των 
μελών του Δ Σ. και η ακριβής συγκρότησή του κατά 
φορέα ορίζεται με το προεδρικά διαταγμα που προ- 
βλέπεται στις παραγράφους 1 και 2 του άρθρου 21. 

β. Η θητεία των μελών του Διοικητικού Συμβουλίου 
είναι τριετής και μπορεί να ανανεώνεται 

γ. Ο ορισμός των μελών του Δ.Σ γίνεται μέσα σε 
ένα (1) μήνα από την αποστολή σχετικής πρόσκλησης 
από τον Υπουργό Περιβάλλοντος. Χωροταξίας και Δη¬ 
μόσιων Έργων. Αν οι ανωτέρω φορείς δεν υποδείξουν 
τους εκπροσώπους τους εντός της προαναφερόμενης 
προθεσμίας, ο Υπουργός Περιβάλλοντος, Χωροταξίας 
και Δημόσιων Εργων ορίζει το αντίστοιχο μέλος κατά 
την κρίση του. Το Διοικητικό Συμβούλιο συγκροτείται 
με απόφαση του Υπουργού Περιβάλλοντος, Χωροταξίας 
και Δημόσιων Εργων. 

δ. Το Διοικητικό Συμβούλιο είναι αρμόδιο για την 
άσκηση των αρμοδιοτήτων που ανοφέρονται στην πα¬ 
ράγραφο 2. Αποφασίζει επίσης για κάθε θέμα που αφορά 
τη διοίκηση και λειτουργία του οικείου φορέα, τη δια¬ 
χείριση της περιουσίας και τη διάθεση των πόρων του, 
καθώς και για κάθε άλλο θέμα που ανάγεται στην 
εκπλήρωση των σκοπών του φορέα διαχείρισης και του 
προστατευόμενου αντικειμένου. Με απόφαση του διοι¬ 
κητικού συμβουλίου μπορεί να συνιστάται Επιστημονική 
Επιτροπή από μέλη Διδακτικού και Ερευνητικού Προ¬ 
σωπικού Ανωτάτων Εκπαιδευτικών Ιδρυμάτων, ερευνη¬ 
τές όλων των βαθμιδών των ερευνητικών κέντρων και 
ινστιτούτων της χώρας και ειδικούς επιστήμονες, με 
σκοπό την παροχή επιστημονικά τεκμηριωμένων ειση¬ 
γήσεων για κάθε θέμα που ζητείται από το Δ,·Σ. και 
αφορά τη διαχείριση του προστατευόμενου αντικειμένου 
και την εύρυθμη λειτουργία του φορέα διαχείρισης. Με 
όμοια απόφαση καθορίζεται ο τρόπος λειτουργίας και 
κάλυψης τοιν δαπανών της Επιστημονικής Επιτροπής 
και κάθε άλλη σχετική λεπτομέρεια. 

5. Πόροι των φορέων διαχείρισης είναι: 

α. Επιχορηγήσεις από το Υπουργείο Περιβάλλοντος, 
Χωροταξίας και Δημόσιων Έργων, άλλα Υπουργεία, 
οργανισμούς και επιχειρήσεις του ευρύτερου δημόσιου 


τομέα, το Ε.Τ.Ε Ρ.Π.Σ. και άλλα νομικά πρόσωπα που 
έχουν σχέση με τη χρηματοδότηση της προστασίας 
του φυσικού περιβάλλοντος, καθώς και οργανισμούς 
της τοπικής αυτοδιοίκησης και των δύο βαθμών, σε 
βάρος του προϋπολογισμού τους. 

β. Κοινοτικοί και εθνικοί πόροι που διατίθενται για 
την εκπόνηση προγραμμάτων, μελετών και ερευνών 
σχετικών με θέματα που ανάγονται στους σκοπούς και 
τις δραστηριόπιτες του φορέα διαχείρισης. 

γ Πρόσοδοι από την εκμετάλλευση περιουσιακών 
στοιχείων, επιχορηγήσεις, δωρεές, κληρονομιές, κλη¬ 
ροδοσίες και κάθε είδους τακτικές ή έκτακτες εισφορές 
ημεδαπών ή αλλοδαπών, φυσικών ή νομικών προσώπων. 

δ Εοοδα από την πώληση υλικών, εκδόσεων, δεδο¬ 
μένων και κάθε άλλου πνευματικού προϊόντος που 
παράγει ή εκμεταλλεύεται ο φορέας διαχείρισης, καθώς 
και αμοιβές από την εκτέλεση ερευνών, μελετών και 
κάθε είδους υπηρεσιών στα πλαίσια των σκοπών του 
για λογαριασμό τρίτων. Έσοδα που προέρχονται από 
την εκμετάλλευση και προβολή του προστατευόμενου 
αντικειμένου, όπως έσοδα από εισιτήρια, ξεναγήσεις 
ομάδων επισκεπτών, προβολή και εκμετάλλευση οπτι- 
κοακουστικού υλικού, εκχώρηση σημάτων ποιότητας και 
συνεργασίας σε επιχειρήσεις. Από τα έσοδα αυτά, 
ποσοστό 30% αποδίδεται ετησίως στο Ε.Τ.Ε.Ρ.Π.Σ. και 
διατίθεται αποκλειστικά για την αναδιανομή πόρων με¬ 
ταξύ των φορέων διαχείρισης. 

ε. Επιχορηγήσεις από άλλες πηγές και κάθε άλλο 
έσοδο από οποιαδήποτε αιτία. 

6. Σε κάθε φορέα διαχείρισης συνιστώνται μέχρι και 
. είκοσι (20) θέσεις επιστημονικού και δέκα (10) θέσεις 
διοικητικού και τεχνικού προσωπικού. Ο αριθμός των 
θέσεων αυτών ορίζεται κατά φορέα με κοινή απόφαση 
των Υπουργών Εσωτερικών. Δημόσιας Διοίκησης και 
Αποκέντρωσης, Οικονομικών και Περιβάλλοντος, Χω¬ 
ροταξίας και Δημόσιων Έργων. Με όμοια απόφαοη ο 
αριθμός των θέσεων μπορεί να αυξάνεται ή να μειώνεται 
ανάλογα με πς ανάγκες κάθε φορέα διαχείρισης. Συ- 
νιστάται επίσης μία θέση Διευθυντή. Το προσωπικό 
όλων των παραπάνω κατηγοριών προσλαμβάνεται με 
απόφαση του Δ Σ. του φορέα διαχείρισης και απασχο¬ 
λείται με σύμβαση εργασίας ιδιωτικού δικαίου που διέ- 
πεται από τις διατάξεις της εργατικής νομοθεσίας. Στη 
σύμβαση ορίζονται οι καταβαλλόμενες μηνιαίες αποδο¬ 
χές, το ύψος των οποίων καθορίζεται με κοινή απόφαση 
των Υπουργών Οικονομικών και Περιβάλλοντος, Χω¬ 
ροταξίας και Δημόσιων Έργων. Για την πρόσληψη του 
προσωπικού έχουν εφαρμογή οι διατάξεις της παρα¬ 
γράφου 3 του άρθρου 1 του ν. 2527/1997 (ΦΕΚ 198 
Α'). Οι παραπάνω θέσεις μπορούν να καλύπτονται και 
με αποσπάσεις προσωπικού που υπηρετεί με οποιαδή¬ 
ποτε σχέση στο Δημόσιο και στον ευρύτερο δημόσιο 
τομέα, όπως αυτός είχε οριοθετηθεί με το άρθρο 1 
παρ. 6 του ν. 1256/1982. Οι αποσπάσεις αυτές έχουν 
διάρκεια μέχρι πέντε (5) χρόνια και διενεργούνται μετά 
από αίτηση του ενδιαφερομένου με απόφαση του Υ¬ 
πουργού Περιβάλλοντος. Χωροταξίας και Δημόσιων Έρ¬ 
γων και του οικείου Υπουργού. Οι αποδοχές των απο- 
σπωμένων, τα κάθε είδους επιδόματα, με την επιφύλαξη 
των διατάξεων της παραγράφου 2 του άρθρου 10 του 
ν. 2470/1997 (ΦΕΚ 40 Α'), καθώς και οι εργοδοτικές 
εισφορές σε ταμεία κύριας ή επικουρικής ασφάλισης, 
βαρύνουν από της αποσπάσεως το φορέα διαχείρισης. 
Η κατανομή του προσωπικού σε υπηρεσιακές μονάδες, 
η διοίκηση και οι επί μέρους αρμοδιότητες αυτών, οι 
αρμοδιότητες του Διευθυντή, καθώς και κάθε άλλη 
σχετική λεπτομέρεια, καθορίζονται με τους κανονισμούς 
που καταρτίζονται κατά την παράγραφο 8. 

7. 0 οικονομικός και διαχειριστικός έλεγχος των 
φορέων διαχείρισης ενεργείται με τη διαδικασία που 
ορίζεται από τις κείμενες διατάξεις περί Σώματος Ορ¬ 
κωτών Ελεγκτών. Το διαχειριστικό έτος συμπίπτει με 
το φορολογικό έτος. Οι ορκωτοί ελεγκτές, που ασκούν 
τον τακτικό έλεγχο, υποβάλλουν μέχρι το τέλος Ιουνίου 
κάθε έτους έκθεση για τη διαχείριση και τον απολογισμό 
του έτους που έληξε Οι εκθέσεις υποβάλλονται δια 
του Προέδρου ιου Δ.Σ. στον Υπουργό Περιβάλλοντος, 
Χωροταξίας και Δημόσιων Έργων και στον Υπουργό 
Οικονομικών. Οι παραπάνω Υπουργοί μπορούν να ζη¬ 
τήσουν οποτεδήποτε έκτακτο έλεγχο της οικονομικής 
διαχείρισης των φορέων. 

8. Το Δ.Σ. καταρτίζει εσωτερικό κανονισμό λειτουργίας 
του φορέα διαχείρισης, κανονισμό υπηρεσιών και προ¬ 
σωπικού, εσωτερικό κανονισμό λειτουργίας του Διοικη¬ 
τικού Συμβουλίου, κανονισμό οικονομικής διαχείρισης 
και προμηθειών, καθώς και κανονισμό ανάληψης ή ε¬ 
κτέλεσης για τρίτους ή ανάθεσης σε τρίτους επιστη¬ 
μονικών ή ερευνητικών προγραμμάτων, μελετών, υπη¬ 
ρεσιών τεχνικής βοήθειας και εν γένει έργων και υπη¬ 
ρεσιών. Οι παραπάνοι κανονισμοί εγκρίνονται με απο¬ 
φάσεις του Υπουργού Περιβάλλοντος, Χωροταξίας και 
Δημόσιων Έργων που δημοσιεύονται στην Εφημερίδα 
της Κυβερνήσεως. 

9 Με προεδρικά διατάγματα, που εκδίδονται ύστερα 
από πρόταση του Υπουργού Περιβάλλοντος. Χωροτα¬ 
ξίας και Δημόσιων Έργων, μπορεί να συνιστώνται νομικά 
πρόσωπα ιδιωτικού δικαίου ως φορείς διαχείρισης πε¬ 
ριβαλλοντικών έργων και προγραμμάτων, όπως της 
Ανάπλασης και Διαχείρισης του Κηφισού Αττικής - , του 
'Μητροπολιτικού Πάρκου στο Γουδί - , του "Πάρκου Πε¬ 
ριβαλλοντικής Ευαισθητοποίησης Πύργου Βασιλίσσης - , 
της περιοχής Ελαιώνα Αττικής, της Μητροπολιτικής 
Ζώνης Πρασίνου στην περιοχή του Ελληνικού, καθώς 
και κάθε άλλου αντίστοιχου προγράμματος και έργου, 
το οποίο μπορεί να αναπτυχθεί ενιαία σε οποιονδήποτε 
άλλο χώρο. Στο προεδρικό διάταγμα ίδρυσης κάθε 
φορέα προβλέπονται ιδίως η εξειδίκευση των σκοπών 
και αρμοδιοτήτων κάθε φορέα, η νομική μορφή, τα 
όργανα διοίκησης, οι αρμοδιότητες κάθε οργάνου ή 
μέλους οργάνου διοίκησης, η σύνθεση των οργάνων 
διοίκησης, το περιεχόμενο εποπτείας του φορέα από 
τον Υπουργό Περιβάλλοντος, Χωροταξίας και Δημόσιων 
Έργων, οι πόροι του, το προσωπικό και η διάρθρωση 
του φορέα, τα όργανα και η διαδικασία οικονομικού και 
διαχειριστικού ελέγχου, η διαδικασία σύνταξης και έ¬ 
γκρισης των κανονισμών, καθώς και κάθε άλλη αναγκαία 
ρύθμιση ή λεπτομέρεια. Η σύνθεση κάθε φορέα προσ¬ 
διορίζεται με τη συμμετοχή εκπροσώπων της τοπικής 
αυτοδιοίκησης πρώτης και δεύτερης βαθμίδας, επιστη¬ 
μονικών και κοινωνικών φορέων και μη κυβερνητικών 
περιβαλλοντικών οργανώσεων, καθώς και εκπροσώπων 
του Υπουργείου Περιβάλλοντος, Χωροταξίας και Δη¬ 
μόσιων Εργων και άλλων αρμόδιων Υπουργείων. Στους 
φορείς αυτούς εφαρμόζονται αναλόγως και οι διατάξεις 
των παραγράφων 5, 6, 7 και 8 του παρόντος άρθρου. 
Στο φορέα διαχείρισης της Μητροπολιτικής Ζώνης Πρα¬ 
σίνου στην περιοχή του Αεροδρομίου του Ελληνικού 
εφαρμόζονται επίσης και οι διατάξεις του δεύτερου 
εδαφίου της παραγράφου 4 του άρθρου ένατου του ν. 
2338/1995 (ΦΕΚ 202 Α). 

Άρθρο 16 

Τροποποιήσεις και συμπληρώσεις του ν. 1650/1986 

1 Η παράγραφος 5 του άρθρου 18 του ν. 1650/1986 
αντικαθίσταται ως εξής: 


"5. α. Τα αντικείμενα προστασίας και διατήρησης της 
παρ. 3 με τις ζώνες τους διέπονται από κανονισμούς 
διοίκησης και λειτουργίας, στους οποίους καθορίζονται 
τα αναγκαία μέτρα οργάνωσης και λειτουργίας των 
προστατευόμενων αντικειμένων και εξειδικεύονται οι 
γενικοί όροι και περιορισμοί άσκησης δραστηριοτήτων 
και εκτέλεσης έργων, που καθορίζονται με το προεδρικό 
διάταγμα που προβλέπεται στις παραγράφους 1 και 2 
του άρθρου 21. Οι ανωτέρω κανονισμοί καταρτίζονται 
εντός έτους από τη δημοσίευση του προεδρικού δια¬ 
τάγματος που προβλέπεται στις παραγράφους 1 και 2 
του άρθρου 21 και εγκρίνονται μέ κοινές αποφάσεις 
του Υπουργού Περιβάλλοντος, Χωροταξίας και Δημό¬ 
σιων Έργων και των κατά περίπτωση αρμόδιων Υπουρ¬ 
γών και δημοσιεύονται στην Εφημερίδα της Κυβερνή¬ 
σεως. 

β. Με τις ίδιες ή όμοιες υπουργικές αποφάσεις ε- 
γκρίνονται επίσης πενταετή Σχέδια Διαχείρισης των 
προστατευόμενων αντικειμένων της παραγράφου 3. Με 
τα Σχέδια Διαχείρισης προσδιορίζονται, στο πλαίσιο των 
γενικότερων όρων και προϋποθέσεων που τίθενται στα 
προεδρικά διατάγματα των παραγράφων 1 και 2 του 
άρθρου 21, οι κατευθύνσεις και οι προτεραιότητες για 
την εφαρμογή των έργων, δράσεων και μέτρων που 
απαιτούνται για την αποτελεσματική προστασία και δια¬ 
χείριση των κατά περίπτωση προστατευόμενων αντι¬ 
κειμένων. Τα Σχέδια Διαχείρισης συνοδεύονται από 
προγράμματα δράσης στα οποία εξειδικεύονται τα α¬ 
ναγκαία μέτρα, δράσεις, έργα και προγράμματα, οι 
φάσεις, το κόστος, οι πηγές και οι φορείς χρηματο¬ 
δότησής τους, καθώς και το χρονοδιάγραμμα εκτέλεσής 
τους και οι φορείς εφσρμογής τους. Οι διατάξεις της 
περιπτώσεως αυτής εφαρμόζονται αναλόγως και για 
την κατάρτιση Σχεδίων Διαχείρισης για τα προστατευό- 
μενα είδη της χλωρίδας και πανίδας που αναφέρονται 
στο άρθρο 20, καθώς και για τους οικοτύπους που 
ορίζονται στην κοινή υπουργική απόφαση 33318/3028/ 
28.12.1998 (ΦΕΚ 1289 Β /28.12.1998). - 

2. Η παράγραφος 2 του άρθρου 21 του ν. 1650/1986 
αντικαθίσταται ως εξής: 

- 2. Με το παραπάνω προεδρικό διάταγμα καθορίζονται 
οι αναγκαίοι για την προστασία του συγκεκριμένου 
αντικειμένου γενικοί όροι, απαγορεύσεις και περιορισμοί 
στις χρήσεις γης, στη δόμηση και στην κατάτμηση 
ακινήτων, καθώς και στην εγκατάσταση και άσκηση 
δραστηριοτήτων και στην εκτέλεση έργων. Με το ίδιο 
προεδρικό διάταγμα μπορεί να προβλέπεται η υπο¬ 
χρέωση σύνταξης μελέτης περιβαλλοντικών επιπτώ¬ 
σεων και για έργα ή δραστηριότητες που δεν περιλαμ¬ 
βάνονται στην πρώτη κατηγορία έργων και δραστηριο¬ 
τήτων του άρθρου 3 του παρόντος νόμου. - 

3. Η παράγραφος 4 του άρθρου 21 του ν. 1650/1986 
αντικαθίσταται ως εξής: 

'4. α. Τα προεδρικά διατάγματα των παραγράφων 1 
και 2, καθώς και οι Κανονισμοί Διοίκησης και Λειτουργίας 
και τα Σχέδια Διαχείρισης των προστατευόμενων αντι¬ 
κειμένων αναθεωρούνται ανά πενταετία, σύμφωνα με 
όσα ορίζονται στην επόμενη περίπτωση. Στο χρονικό 
αυτό διάστημα, επιτρέπεται κατ' εξαίρεση η τροποποίησή 
τους, μετά από τεκμηριωμένη εισήγηση του Φορέα 
Διαχείρισης, εφόσον έχει συσταθεί, ή των υπηρεσιών 
ή νομικών προσώπων στα οποία έχει ανατεθεί η σχετική 
αρμοδιότητα: α) για την αντιμετώπιση έκτακτων γεγο¬ 
νότων που σχετίζονται με την προστασία της περιοχής, 
β) για την προσαρμογή τους σε υποδείξεις και παρα¬ 
τηρήσεις της ετήσιας έκθεσης αξιολόγησης της επό¬ 
μενης περιπτώσεως, γ) για να εκτελεσθούν έργα και 
μέτρα ιδιαίτερα σημαντικά για την προστασία και δια¬ 
χείριση της περιοχής. 

β. Η παρακολούθηση και αξιολόγηση της εφαρμογής 
των ρυθμίσεων των προεδρικών διαταγμάτων των πα¬ 
ραγράφων 1 και 2. καθώς και των Κανονισμών Διοίκησης 
και λειτουργίας και των Σχεδίων Διαχείρισης της πα¬ 
ραγράφου 5 του άρθρου 18, γίνεται είτε από τον οικείο 
Φορέα Διαχείρισης, εφόσον έχει συσταθεί, είτε από τις 
υπηρεσίες ή νομικά πρόσωπα στα οποία έχει ανατεθεί 
η σχετική αρμοδιότητα Για το σκοπό αυτόν, τα πρόσωπα 
του προηγούμενου εδαφίου συντάσσουν ετήσια έκθεση 
αξιολόγησης που κοινοποιείται με μέριμνά τους στο 
Υπουργείο Περιβάλλοντος, Χωροταξίας και Δημόσιων 
Εργων και στο Υπουργείο Γεωργίας, καθώς και σε 
άλλα Υπουργεία των οποίων οι αρμοδιότητες εμπίπτουν 
στην περιοχή του προστατευόμενου κατά περίπτωση 
αντ,κειμένου Η έκθεση αυτή μπορεί να κοινοποιείται 
επίσης σε οργανισμούς του ευρύτερου δημόσιου τομέα, 
των οποίων η δραστηριότητα εκτείνεται στην περιοχή 
διαχείρισης, στις αρμόδιες υπηρεσίες της οικείας πε¬ 
ριφέρειας και στους οικείους οργανισμούς αυτοδιοίκη¬ 
σης και των δυο βαθμιδών, προκειμένου να λαμβάνεται 
υπόψη κατά την επεξεργασία μέτρων, δράσεων, ενερ¬ 
γειών και ρυθμίσεων αρμοδιότητάς τους, που προωθούν 
την αποτελεσματική εφαρμογή των σχετικών προεδρι¬ 
κών διαταγμάτων, κανονισμών διοίκησης και λειτουργίας 
και σχεδίων διαχείρισης." 

4 Μετά την παράγραφο 6 του άρθρου 21 του ν. 
1650/1986 προστίθεται παράγραφος 7 που έχει ως 

εξής: ... 

'7. Στη διαδικασία του άρθρου αυτου υπάγεται εφεξής 
κάθε νέος χαρακτηρισμός εθνικών δρυμών, αισθητικών 
δασών και διατηρητέων μνημείων της φύσης, καθώς και 
κάθε τροποποίηση των ορίων και καθορισμός των α¬ 
ναγκαίων όρων και περιορισμών προστασίας των εθνι¬ 
κών δρυμών, αισθητικών δασών και διατηρητέων μνη¬ 
μείων της φύσης που έχουν χαρακτηρισθεί κατά τις 
διατάξεις του άρθρου 78 του ν.δ. 86/1969, όπως αντι- 
καταστάθηκε από τις διατάξεις του άρθρου 3 του ν.δ. 
996/1971." 

Άρθρο 17 

Συμπλήρωση αρμοδιοτήτων Επιτροπής "Φύση 2000" 

Η Επιτροπή "Φύση 2000', που έχει συσταθεί με το 
άρθρο 5 της κοινής υπουργικής απόφασης 33318/ 
3028/28.12.1998 (ΦΕΚ 1289 Β/28.12.1998), ενεργεί και 
ως Εθνική Επιτροπή Προστατευόμενων Περιοχών με 
σκοπό το συντονισμό, την παρακολούθηση και αξιολό¬ 
γηση των διαδικασιών προγραμματισμού, οργάνωσης και 
λειτουργίας του Εθνικού Συστήματος Διοίκησης και Δια¬ 
χείρισης Προστατευόμενων Περιοχών. Γ ια την εκπλή¬ 
ρωση του σκοπού αυτού η Επιτροπή ασκεί επιπλέον 
και τις ακόλουθες αρμοδιότητες: 

α. Παρακολουθεί και αξιολογεί τα προγράμματα, τις 
δράσεις και ενέργειες όλων των αρμόδιων Υπουργείων, 
υπηρεσιών και των νομικών προσώπων του ευρύτερου 
δημόσιου τομέα που αφορούν τις προστατευόμενες 
περιοχές, τα είδη, τους οικοτόπους και γενικότερα το 
φυσικό περιβάλλον. 

β. Καταγράφει, ταξινομεί και αξιολογεί το έργο και 
τις δραστηριότητες των φορέων διαχείρισης προστα¬ 
τευόμενων αντικειμένων που συνιστώνται κατά τό άρθρο 
15 του νόμου αυτού και διατυπώνει προτάσεις προς 
τον Υπουργό Περιβάλλοντος, Χωροταξίας και Δημόσιων 
Έργων για την αποτελεσματική λειτουργία και τη βελ¬ 
τίωση της δράσης τους. 

γ. Επεξεργάζεται πρότυπα για την κατάρτιση των 
κανονισμών διοίκησης και λειτουργίας και των σχεδίων 
διαχείρισης που αναφέρονται στο άρθρο 18 πσρ. 5 του 
ν. 1650/1986, καθώς και κριτήρια αξιολόγησής τους. 


δ. Γνωμοδοτεί προς τον Υπουργό Περιβάλλοντος, 
Χωροταξίας και Δημόσιων Έργων και άλλους αρμόδιους 
Υπουργούς γιο τον τρόπο ετήοιος κοτονορής προς 
τους φορείς διαχείρισης του άρθρου 15 των εθνικών 
πόρων, καθώς και των πόρων που προέρχονται από 
τα Επιχειρησιακά Προγράμματα του Κοινοτικού Πλαισίου 
Στήριξης (Κ.Π.Σ.), το Ταμείο Συνοχής ή άλλα κοινοτικά 
διαρθρωτικά μέτρα και προγράμματα. 

ε. Γνωμοδοτεί για κάθε άλλο θέμα που παραπέμπεται 
σε αυτήν από τον Υπουργό Περιβάλλοντος, Χωροταξίας 
και Δημόσιων Έργων σχετικά με τη δράση, τη λειτουργία 
και τον έλεγχο των φορέων διαχείρισης του άρθρου 
15. 

ΚΕΦΑΛΑΙΟ ΣΤ' 

ΜΕΤΑΒΑΤΙΚΕΣ, ΚΑΤΑΡΓΟ ΥΜΕΝΕΣ 
ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 18 

Μεταβατικές και καταργούμενες διατάξεις 

1. Καταργούνται από την έναρξη ισχύος του νόμου 
αυτού: 

α. Οι διατάξεις του ν. 360/1976, όπως τροποποιήθηκε 
και συμπληρώθηκε μεταγενέστερα. 

β. Οι παράγραφοι 4α και 4γ του άρθρου 6 του ν. 

2052/1992. 

γ. Η παράγραφος 13 του άρθρου 4 του ν. 2508/1997, 
καθώς και η παράγραφος 6 του άρθρου 5 του ίδιου 
νόμου. 

δ. Η περίπτωση θ' της παραγράφου 3 του άρθρου 
24 του ν. 1558/1985 (ΦΕΚ 137 Α). 

2. Το άρθρο 24 του ν. 1650/1986, όπως αυτό αντι¬ 
καθίσταται με την παράγραφο 1 του άρθρου 10 του 
νόμου αυτού, έχει εφαρμογή και στα Γ ενικά Πολεοδομικά 
Σχέδια και Σχέδια Χωρικής και Οικιστικής Οργάνωσης 
Ανοικτών Πόλεων, που εγκρίνονται κατά τις διατάξεις 
των άρθρων 4 και 5 του ν. 2508/1997. 

3. Όρια, κατευθύνσεις και ρυθμίσεις που περιλαμβά¬ 
νονται σε εγκεκριμένες αποφάσεις του Εθνικού Συμ¬ 
βουλίου Χωροταξίας και Περιβάλλοντος, σύμφωνα με 
το ν. 360/1976, και οι οποίες βρίσκονται εντός των 
καταρτιζόμενων κατά τις διατάξεις του παρόντος Γ ε¬ 
νικού, Ειδικών και Περιφερειακών Πλαισίων Χωροταξικού 
Σχεδιασμού και Αειφόρου Ανάπτυξης, καθώς και εντός 
περιοχών ειδικών χωρικών παρεμβάσεων, αναθεωρού¬ 
νται, τροποποιούνται, συμπληρώνονται ή καταργούνται 
σύμφωνα με τη διαδικασία και τις λοιπές προϋποθέσεις 
που ορίζονται στις διατάξεις των άρθρων 6 έως και 8 
και 11 του νόμου αυτού. Εκκρεμείς κατά τη δημοσίευση 
του νόμου αυτού διαδικασίες τροποποίησης της από¬ 
φασης 16/1981 του Εθνικού Συμβουλίου Χωροταξίας 
και Περιβάλλοντος συνεχίζονται και ολοκληρώνονται 
σύμφωνα με την παράγραφο 9 του άρθρου 23 του ν. 
2300/1995 (ΦΕΚ 69 Α ), εάν για την έκδοση των υ¬ 
πουργικών αποφάσεων που προβλέπονται σε αυτήν 
έχει ήδη γνωμοδοτήσει το οικείο νομαρχιακό συμβούλιο. 

4. Στο δεύτερο εδάφιο της παραγράφου 6 του άρθρου 
4 του ν. 1650/1986, όπως αυτό συμπληρώθηκε με την 
παράγραφο 2 του άρθρου 6 του ν. 2242/1994 (ΦΕΚ 
162 Α ) διαγράφεται, αφ' ης στιγμής ίσχυσε, η φράση 
"και κατ' ανώτατο χρονικό διάστημα τριών (3) ετών από 
της ενάρξεως ισχύος του παρόντος." 

5. Κατά την πρώτη εφαρμογή του νόμου αυτού, η 
κατάρτιση και έγκριση Ειδικών και Περιφερειακών Πλαι¬ 
σίων Χωροταξικού Σχεδιασμού και Αειφόρου Ανάπτυξης 
χωρεί ανεξάρτητα από το αν έχουν εκδοθεί οι προ- 
βλεπόμενες στην παράγραφο 3 του άρθρου 7 αποφάσεις 
της Επιτροπής ή αντίστοιχα οι προδιαγραφές του τε- 

λευταίου εδαφίου της παραγράφου 1 του άρθρου 8 και 
μπορεί να διενεργείται και χωρίς την ύπαρξη εγκεκρι¬ 
μένου Γενικού Πλαιοίου Χωροταξικού Σχεδιασμού και 
Αειφόρου Ανάπτυξης. Κατά τα λοιπά εφαρμόζονται τα 
οσα ορίζονται στα άρθρα 7 και 8 του νόμου αυτού. 

6. Κατά την πρώτη εφαρμογή του νόμου αυτού η 
κατάρτιση του Γενικού Πλαισίου Χωροταξικού Σχεδια- 
σμού και Αειφόρου Ανάπτυξης χωρεί ανεξάρτητα από 
το αν έχει εκδοθεί η προβλεπόμενη στην παράγραφο 
2 του άρθρου 6 απόφαση της Επιτροπής. Κατά τα λοιπά 
εφαρμόζονται οι διατάξεις της παραγράφου 3 του άρ¬ 
θρου 6. 

7. α. Φορείς διαχείρισης προστατευόμενων περιοχών 
που έχουν συσταθεί μέχρι τη δημοσίευση του νόμου 
αυτου υποχρεούνται να προσαρμοσθούν στις διατάξεις 
του άρθρου 15 μέσα σε προθεσμία τριών (3) ετών από 
της ενάρξεως ισχύος του παρόντος. 

β. Εκκρεμείς κατά τη δημοσίευση του νόμου αυτού 
διαδικασίες ίδρυσης φορέων διαχείρισης συνεχίζονται 
και ολοκληρώνονται σύμφωνα με τις παραγράφους 1 
και 2 του άρθρου 21 του ν. 1650/1986, εάν για την 
έκδοση του προεδρικού διατάγματος που προβλέπεται 
σε αυτές έχει ήδη γνωμοδοτήσει το οικείο νομαρχιακό 
συμβούλιο. 

Άρθρο 19 

Τροποποίηση του άρθρου 24 του ν. 2508/1997 

1. Η παράγραφος 2 του άρθρου 24 του ν. 2508/1997 
(ΦΕΚ 124 Α ) αντικαθίσταται ως εξής: 

'2. Η εδαφική έκταση που καθορίζεται ως ΠΕΡΠΟ 
πρέπει να είναι ενιαία και να έχει ελάχιστη επιφάνεια 
εκατό (100) στρέμματα. Δεν θεωρείται ενιαία η έκταση 
που διακόπτεται από εγκεκριμένες εθνικές, επαρχιακές, 
δημοτικές ή κοινοτικές οδούς. Δεν συνυπολογίζονται 
στην επιφάνεια της έκτασης που καθορίζεται ως ΠΕΡΠΟ 
τα ρέματα, οι εκτάσεις που απαγορεύεται να χρησιμο¬ 
ποιηθούν για οικιστικούς σκοπούς (ιδίως δασικές εκτά¬ 
σεις. αρχαιολογικοί χώροι, βιότοποι) και οι οποίες πα¬ 
ραμένουν εκτός σχεδίου και οι μη εγκεκριμένες οδοί 
που τυχόν περιλαμβάνονται στην έκταση αυτή." 

2 Στο τέλος του πρώτου εδαφίου της παραγράφου 
16 του άρθρου 24 του ίδιου νόμου προστίθεται η φράση: 
'η οποία για τις περιπτώσεις αυτές ισχύει για τρία (3) 
έτη από τη δημοσίευσή της στην Εφημερίδα της Κυ- 
βερνήσεως." 

3. Η λέξη "διετία - του δεύτερου εδαφίου της παρα¬ 
γράφου 16 του άρθρου 24 του ίδιου νόμου αντικαθίσταται 
με τη λέξη "τετραετία". 

Άρθρο 20 

Τροποποίηση διατάξεων του ν. 960/1979 

Από το πρώτο εδάφιο της παραγράφου 1 του άρθρου 
6 του ν. 960/1979 (ΦΕΚ 194 Α ), όπως αυτή αντικατα- 
στάθηκε με την παράγραφο 1 του άρθρου 5 του ν. 
1221/1981 (ΦΕΚ 292 Α ), απαλείφεται η φράση: "προς 
εξυπηρέτηση της περιοχής της υπαγόμενης εις τα 
διοικητικά όρια των δήμοιν ή κοινοτήτων εξ ων προέρ¬ 
χεται..." 

Άρθρο 21 

Καθορισμός ορίων ζωνών προστασίας του Όρους 
Αιγάλεω, καθώς και των χρήσεων και όρων 

δόμησης σε αυτές - Καθορισμός ειδικών χρήσεων 
και όρων δόμησης ζωνών στην περιφέρεια 
του ορεινού όγκου 


Καθορίζονται τα όρια, οι χρήσεις γης και οι όροι 


δόμησης του Όρους Αιγάλεω., το οποίο έχει κηρυχθεί 
ως τόπος ιδιαίτερου φυσικού κάλλους με την 
25683/27.3.1969 απόφαση του Υφυπουργού Προεδρίας 
της Κυβερνήσεως "Περί κηρύξεως ορέων Υμηττού, Πε- 
ντελικού, Πάρνηθας, Κορυδαλλού και Αιγάλεω ως τόπων 
χρηζόντων ειδικής προστασίας" (ΦΕΚ 236 Β') και βρί¬ 
σκεται στην εκτός σχεδίου περιοχή των Δήμων Περά¬ 
ματος, Κερατσινίου, Νίκαιας, Κορυδαλλού, Αγίας Βαρ¬ 
βάρας Χαιδαρίου, Περιστεριού, Πετρουπόλεως, Νέων 
Λιοσίων, Καματερού, Ανω Λιοσίων, Φυλής, Ασπροπύρ- 
γου, όπως τα όρια αυτά φαίνονται με διακεκομμένη 
μαύρη γραμμή και το γράμμα Δ (-Δ-) στα δεκαέξι (16) 
τοπογραφικά διαγράμματα σε κλίμακα 1:5.000, που δη¬ 
μοσιεύονται μαζί. 

Καθορίζονται επίσης ζώνες ειδικών χρήσεων και όροι 
δόμησης στην περιφέρεια του ορεινού όγκου, όπως 
φαίνεται στα έξι (6) τοπογραφικά διαγράμματα, καθώς 
και σε ένα πρόσθετο που συνοδεύει το παρόν. 

Μέσα στα όρια του Ορους Αιγάλεω, όπως καθορί¬ 
ζονται στην προηγούμενη παράγραφο, ορίζονται ζώνες 
προστασίας αυτού, όπως φαίνονται με τα στοιχεία Α, 
Α1, Β, Γ, Δ και Ζ (Ζ1, Ζ2, Ζ3) στα διαγράμματα της 
προηγούμενης παραγράφου και καθορίζονται κατά ζώνη 
ειδικές χρήσεις γης, ως εξής: 

1. Ζώνη Α: 

Η ζώνη αυτή καθορίζεται ως περιοχή απόλυτης προ¬ 
στασίας και αποκατάστασης του φυσικού περιβάλλο¬ 
ντος, στην οποία επιτρέπεται μόνο η εγκατάσταση 
υπαίθριων ή ημιυπαίθριων καθιστικών (περίπτερα ανα¬ 
ψυχής). 

Στο χώρο της πρώην χωματερής του Σχιστού, που 
εμπίπτει στην παραπάνω ζώνη, επιτρέπονται ελαφρές 
εγκαταστάσεις αναψυχής και αθλητισμού, μετά από 
έγκριση του Οργανισμού Ρυθμιστικού Σχεδίου Αθήνας 
(στο εξής, για συντομία Ο.Ρ.Σ.Α.). 

Εγκαταστάσεις, που εξυπηρετούν την εθνική άμυνα 
και υφίστανται στη ζώνη αυτή διέπονται από το δικό 
τους νομικό καθεστώς. 

Ζώνη Α1: 

Η ζώνη αυτή καθορίζεται ως περιοχή εγκατάστασης 
μονής, στην οποία επιτρέπεται η ανέγερση καθολικού, 
καταλυμάτων μοναχών και λοιπών χώρων απαραίτητων 
για τη λειτουργία της μονής. 

2. Ζώνη Β: 

Η ζώνη αυτή καθορίζεται ως περιοχή περιασπκού 
πάρκου με λειτουργίες αναψυχής, αθλητισμού, ελευθέ¬ 
ρου και οργανωμένου πρασίνου και πολιτισπκών εκδη¬ 
λώσεων. Στην παραπάνω ζώνη επιτρέπεται η ανέγερση 
κτιρίων αναψυκτηρίων, καφενείων, εστιατορίων, πολιτι¬ 
στικών χρήσεων, περιβαλλοντικής εκπαίδευσης και μι¬ 
κρών αθλητικών εγκαταστάσεων. 

Η χωροθέτηση των κτιρίων και εγκαταστάσεων γίνεται 
μετά από έγκριση του Ο.Ρ.Σ.Α.. Για την έγκριση αυτή 
ζητείται η γνώμη της αρμόδιας υπηρεσίας του Υπουρ¬ 
γείου Γ εωργίας. 

3. Ζώνη Γ: 

Η ζώνη αυτή καθορίζεται ως περιοχή γεωργικής χρή¬ 
σης, στην οποία επιτρέπεται μόνο η ανέγερση γεωρ¬ 
γικών αποθηκών και αντλιοστασίων. 

4. Ζώνη Δ: 

Η ζώνη αυτή καθορίζεται ως περιοχή του περιαστικού 
πάρκου της Βορειοδυτικής Πύλης της Αθήνας με λει¬ 
τουργίες αναψυχής, παιδικής αναψυχής, αθληπσμού, 
ελευθέρου πρασίνου και πολιτιστικών εκδηλώσεων. Στη 
ζώνη αυτή επιτρέπεται η ανέγερση αναψυκτηρίων, κα¬ 
φενείων, εστιατορίων, μικρών αθλητικών εγκαταστά- 

σεων, κτιρίων πολιτιστικών χρήσεων και περιβαλλοντι¬ 
κής εκπαίδευσης, καθώς και εγκαταστάσεις ζωολογικού 
κήπου. Επίσης επιτρέπονται οι διαμορφώσεις του χώρου 
με αισθητικές επεμβάσεις, που διευκολύνουν τη δη¬ 
μιουργία αδιάκοπης πορείας σύνδεσης του αστικού χώ¬ 
ρου του Λεκανοπεδίου με το Ποικίλο Ορος και στη 
συνέχεια με την Πάρνηθα. 

Οι εγκαταστάσεις αυτές χωροθετούνται ύστερα από 
ειδική μελέτη που εγκρίνεται από τον Ο.Ρ.Σ.Α.. Για την 
έγκριση αυτή ζητείται γνώμη της αρμόδιας υπηρεσίας 
του Υπουργείου Γεωργίας. 

5. Ζώνη Ζ: 

Η ζώνη αυτή καθορίζεται ως περιοχή του περιαστικου 
πάρκου της Δυτικής Πύλης της Αθήνας, στην οτιοία, 
περιλαμβάνονται οι υποζώνες Ζ1, Ζ2, Ζ3 ως εξής: 
α. Υποζώνη Ζ1: 

Η ζώνη αυτή καθορίζεται ως περιοχή περιαστικου 
πάρκου με λειτουργίες αναψυχής υπαίθριων πολιτιστι¬ 
κών εκδηλώσεων, ελευθέρου πρασίνου, εκπαιδευτικών 
κατασκηνώσεοιν χωρίς μόνιμες εγκαταστάσεις και χώ¬ 
ρων αθλοπαιδιών μικρής κλίμακας, στην οποία επιτρέ¬ 
πεται η ανέγερση περιπτέρων αναψυχής, περιπτέρων 
ιστορικής και περιβαλλοντικής ενημέρωσης για την πε¬ 
ριοχή, καθώς και αναψυκτήρια. 
β. Υποζώνη Ζ2: 

Η ζώνη αυτή καθορίζεται ως περιοχή οργανωμένων 
τουριστικών κατασκηνώσεων και επιτρέπονται οι εντε¬ 
λώς απαραίτητες εγκαταστάσεις για τη λειτουργία τους 
σύμφωνα με τις προδιαγραφές του Ελληνικού Οργανι¬ 
σμού Τουρισμού (Ε.Ο.Τ.). 
γ. Υποζώνη Ζ3: 

Η ζώνη αυτή καθορίζεται ως περιοχή του 'Διομήδειου' 
Βοτανικού Κήπου, μέσα στην οποία επιτρέπεται η 
ανέγερση θερμοκηπίων, εργαστηρίων, χώρων ερευνών, 
μικρή ανθαγορά, καθώς και όλα τα κτίρια, έργα υποδομής 
και εγκαταστάσεις που είναι απαραίτητα για τη λειτουρ¬ 
γία του και συνάδουν αυστηρά με το χαρακτήρα του 
Ιδρύματος αυτού. 

δ. Οι εγκαταστάσεις, που επιτρέπονται στις υποζώνες 
Ζ1, Ζ3, χωροθετούνται ύστερα από ειδική μελέτη, που 
εγκρίνεται από τον Ο.Ρ.Σ.Α.. Για την έγκριση αυτή 
ζητείται η γνώμη της αρμόδιας υπηρεσίας του Υπουρ¬ 
γείου Γεωργίας. 

6. Σε όλες τις παραπάνω ζώνες επιτρέπονται επίσης: 
α. Έργα κοινής ωφέλειας, αναγκαία για την εξασφά¬ 
λιση και προστασία της χλωρίδας και της πανίδας, 
καθώς και φυτώρια. 

β. Τα απαραίτητα έργα τεχνικής υποδομής, δηλαδή 
έργα και εγκαταστάσεις ενέργειας (Δ.Ε.Η. - Δ.ΕΠ.Α.), 
τηλεπικοινωνιών (Ο.Τ.Ε.), ύδρευσης (Ε ΥΔ.Α.Π - Δήμοι), 
μεταφορών (Ο. Σ.Ε., οδικά έργα), πεζοδρομήσεις και τις 
απαραίτητες για την εξυπηρέτηση του κοινού εγκατα¬ 
στάσεις υγιεινής, 

γ. Τα απαραίτητα έργα και εγκαταστάσεις για την 
αποκατάσταση του χώρου της πρώην χωματερής Σχι¬ 
στού. 

δ. Χώροι στάθμευσης και εξυπηρέτησης φορτηγών 
αυτοκινήτων σε κατάλληλα επιλεγμένες θέσεις, εκτός 
της Ζώνης Α και εκτός δασικών ή αναδασωτέων εκτά¬ 
σεων, μετά από έγκριση της Εκτελεστικής Επιτροπής 
του Ο.Ρ.Σ.Α. και σύμφωνη γνώμη του οικείου οργανισμού 
τοπικής αυτοδιοίκησης (Ο.Τ.Α.). 

ε. Υπόγειες υδατοδεξαμενές και υπόγεια αντλιοστάσια 
για την εξυπηρέτηση των εγκαταστάσεων, μετά από 
έγκριση της αρμόδιας υπηρεσίας του Υπουργείου Γεωρ- 
γίας, ως προς την αναγκαιότητα και τη χωρητικότητά 
τους σε περίπτωση ιδιωτικών κατασκευών και μετά από 
έγκριση αρμόδιων φορέων Ν.Π.Δ Δ. και Ο,Τ.Α. στις 


λοιπές περιπτώσεις και εφόσον προβλέπεται από ε¬ 
γκεκριμένες μελέτες. 

στ. Επιτρέπονται επίσης κατά προτίμηση στη Ζώνη 
Α εγκαταστάσεις κεραιών τηλεπικοινωνιών, ραδιοφωνίας 
και τηλεόρασης, σύμφωνα με τις διατάξεις του άρθρου 
24α του ν. 2075/1992 (ΦΕΚ 129 Α ), όπως τροποποιή¬ 
θηκε και ισχύει, με τις διατάξεις του άρθρου 41 του ν, 
2145/ 1993 (ΦΕΚ 88 Α ). του άρθρου 34 του ν. 2166/1993 
(ΦΕΚ 137 Α') και του άρθρου 5 του ν. 2181/1994 (ΦΕΚ 
10 Α). 

ζ. Ειδικότερα στις ζώνες Α, Β και Γ επιτρέπονται και 
εγκαταστάσεις μετεωρολογικών και γεωδυναμικών 
σταθμών, οι οποίες εγκρίνονται με κοινή απόφαση του 
Υπουργού Περιβάλλοντος, Χωροταξίας και Δημόσιων 
Έργων και του συναρμόδιου Υπουργού. 

7. Δημόσιες εκτάσεις, που βρίσκονται μέσα στα όρια 
της Ζώνης Β και έχουν παραχωρηθεί μέχρι τη δημο¬ 
σίευση του παρόντος νόμου από αρμόδιο δημόσιο φορέα 
για την ανέγερση κτιρίων κοινωφελών λειτουργιών, 
δηλαδή νοσοκομείων, θεραπευτηρίων, εκπαιδευτηρίων, 
ασύλων και ορφανοτροφείων, μπορούν να διατηρήσουν 
τη χρήση, που προβλέπεται από την πράξη παραχώ¬ 
ρησης. Οι εκτάσεις αυτές δομούνται με τις μέχρι την 
έκδοση του παρόντος νόμου ισχύουσες διατάξεις, χωρίς 
όμως τις παρεκκλίσεις του συντελεστή δόμησης, που 
ισχύουν στις περιοχές εκτός σχεδίου. 

III. Ελάνιστα όοια ευΒαδού και λοιποί όροι κα ι ΠΕ Ρ16- 

1. Τα ελάχιστα όρια εμβαδού και οι λοιποί όροι και 
περιορισμοί δόμησης των γηπέδων, που βρίσκονται στις 
παραπάνω ζώνες Α, Β, Γ, Δ και Ζ, με εξαίρεση τα 
γήπεδα, που προορίζονται για τις χρήσεις, που ανα- 
φέρονται στην περίπτωση 6 της παραγράφου II του 
παρόντος άρθρου, καθορίζονται ως εξής: 
α Ελάχιστο εμβαδό είκοσι χιλιάδων (20.000) τ.μ.. 
β. Μέγιστη επιφάνεια των κτιρίων: 

- Περιπτέρων αναψυχής και περιπτέρων ιστορικής 
και περιβαλλοντικής ενημέρωσης, τριάντα (30) τ.μ. ανά 
ελάχιστο εμβαδό αρτίου γηπέδου είκοσι χιλιάδων 
(20.000) τ.μ. Σε περίπτωση μεγαλύτερων γηπέδων ε¬ 
πιβάλλεται διάσπαση του όγκου των κτιρίων ανά τριάντα 
(30) τ.μ. κάθε είκοσι χιλιάδες (20.000) τ μ. με μέγιστη 
συνολική επιφάνεια εκατόν πενήντα (150) τ.μ.. 

- Εστιατορίων, αναψυκτηρίων, καφενείων, αθλητικών 
εγκαταστάσεων, πολιτιστικών χρήσεων και περιβαλλο¬ 
ντικής εκπαίδευσης εκατόν εξήντα (160) τ.μ.. 

- Σε κάθε άρτιο, σύμφωνα με τα προηγούμενα, γήπεδο 
είναι δυνατή η δόμηση περισσότερων του ενός κτιρίων 
διαφορετικής χρήσης το καθένα, σύμφωνα με τις δια¬ 
τάξεις αυτής της παραγράφου. Στην περίπτωση αυτή 
το άθροισμα των επιφανειών των κτιρίων για κάθε άρτιο 
γήπεδο δεν πρέπει να είναι μεγαλύτερο των διακοσίων 
(200) τ.μ.. 

- Γεωργικών αποθηκών είκοσι (20) τ.μ., 

- Αντλιοστασίων δέκα (10) τ.μ.. 

- Μονής (στο σύνολο των κτιρίων) τετρακοσίων (400) 
τ.μ. με μέγιστο ποσοστό κάλυψης τέσσερα τοις εκατό 
(4%). 

γ Μέγιστο επιτρεπόμενο ύψος των κτιρίων (που 
μετριέται από το γύρω φυσικό έδαφος): 

- Περιπτέρων αναψυχής και περιπτέρων ιστορικής 
και περιβαλλοντικής ενημέρωσης, τρία και μισό (3,50) 
μέτρα, 

- Εστιατορίων, αναψυκτηρίων, καφενείων, κτιρίων α¬ 
θλητικών εγκαταστάσεων, πολιτιστικών χρήσεων, περι¬ 
βαλλοντικής εκπαίδευσης, τέσσερα (4) μέτρα. 

- Γεωργικών αποθηκών, αντλιοστασίων, μόνο στη 
Ζώνη Γ, τρία (3) μέτρα. 

- Μονής: οκτώ (8) μέτρα. 

δ. Πάνω από το μέγιστο επιτρεπόμενο ύψος των 
κτιρίων επιτρέπεται η κατασκευή στέγης με κεραμίδια 
βυζαντινού τύπου. Το ύψος της στέγης δεν επιτρέπεται 
να υπερβαίνει το ένα και μισό (1,50) μέτρο. 

ε. Για τη χορήγηση οικοδομικής άδειας ανέγερσης 
γεωργικών αποθηκών και αντλιοστασίων απαιτείται η 
προηγούμενη έγκριση της αρμόδιας υπηρεσίας του Υ¬ 
πουργείου Γεωργίας. 

οτ. Για την κοπή δένδρων απαιτείται η άδεια της 
αρμόδιας δασικής υπηρεσίας του Υπουργείου Γεωργίας. 

ζ. Για κάθε απαιτούμενη αλλαγή του φυσικού ανά¬ 
γλυφου εφαρμόζονται οι διατάξεις του άρθρου 40 παρ. 
1 του ν. 1337/1983 (ΦΕΚ 33 Α). 

η. Στις περιπτώσεις των ανενεργών λατομείων επι¬ 
βάλλεται είτε η αποκατάσταση του φυσικού ανάγλυφου 
και η αναδάσωσή του, ύστερα από σχετική μελέτη (η 
οποία αποκατάσταση και αναδάσωση είναι υποχρεωτική 
για τη Ζώνη Α) είτε η μερική αποκατάσταση και δια¬ 
μόρφωση του ανάγλυφου συγχρόνως με τη χωροθέτηση 
των επιτρεπόμενοι χρήσεων (στις Ζώνες Β και Δ), 
ύστερα από σχετική μελέτη. 

θ. Κατά τα λοιπά εφαρμόζονται οι διατάξεις των από 
24.5.1985 (ΦΕΚ 270 Δ') και από 5.12.1979 (ΦΕΚ 707 
Δ') προεδρικών διαταγμάτων χωρίς καμιά παρέκκλιση. 

ι. Οι αρχιτεκτονικές μελέτες των κτιρίων, που πρό¬ 
κειται να ανεγερθούν, εγκρίνονται από την οικεία Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.), η οποία εγκρίνει επίσης τη θέση των κτιρίων 
μέσα στο γήπεδο. 

2. Τα κτίρια, που υφίστανται σήμερα νόμιμα και τα 
οποία, σύμφωνα με τις διατάξεις του παρόντος, δεν 
επιτρέπονται, είναι δυνατόν να διατηρούν τη χρήση 
τους για τριάντα (30) έτη μετά τη δημοσίευση του 
παρόντος νόμου. Σε αυτά τα κτίρια και τις εγκαταστά¬ 
σεις επιτρέπονται επισκευές, διαρρυθμίσεις και προ¬ 
σθήκες, οι οποίες είναι απολύτως απαραίτητες για τη 
λειτουργία τους, σύμφωνα με τις σχετικές διατάξεις και 
εγκρίνονται από την Ε.Π.Α.Ε.. 

Από το χρονικό αυτόν περιορισμό εξαιρούνται τα 
κτίρια και οι εγκαταστάσεις, που έχουν σχέση με την 
Εθνική Αμυνα. 

3. Σε περίπτωση γηπέδου, που εμπίπτει σε περισ¬ 
σότερες της μιας ζώνης ή τέμνεται από το όριο προ¬ 
στασίας του Όρους Αιγάλεω, η αρτιότητα υπολογίζεται 
σε ολόκληρο το γήπεδο, το κτίριο, όμως κατασκευάζεται 
σε εκείνο το τμήμα του γηπέδου, που είναι δυνατή η 
ανέγερση κτιρίου και σύμφωνα με τις χρήσεις και τους 
όρους δόμησης της περιοχής, που εμπίπτει αυτό. 

IV. Όπια ?ωνών ειδικών νοήσεων στπν περιφέρεια 

1. Στην περιφέρεια του ορεινού όγκου καθορίζονται 
τα όρια ζωνών ειδικών χρήσεων, που βρίσκονται στην 
εκτός σχεδίου περιοχή των Δήμων Περάματος, Κερά- 
τσινίου, Πετρουπόλεως, Ανω Λιοσίων, Νίκαιας, Κορυ¬ 
δαλλού, όπως τα όρια αυτά φαίνονται με διακεκομμένη 
μαύρη γραμμή και το γράμμα Ε στα 7 διαγράμματα της 
παραγράφου I, που φέρουν στη σχετική διανομή τους 
αριθμούς 6453,2, 6444,1, 6444,3, 6444,4, 6444,7, 6445,1, 
6454,3, όπως αναγράφεται στο υπόμνημά τους. 

2. Μέσα στα όρια, που καθορίζονται με το προηγού¬ 
μενο εδάφιο, ορίζονται ζώνες, όπως φαίνονται με τα 
στοιχεία Ε, Ε1, Ε2, Ε3, Ε4 στα παραπάνω διαγράμματα 
και καθορίζονται κατά ζώνη ειδικές χρήσεις γης, ως 
εξής: 

α. Ζώνη Ε: 

Η ζώνη αυτή καθορίζεται ως χώρος υγειονομικής 
ταφής απορριμμάτων (Χ.Υ.Τ.Α.), ανακύκλωσης και επε¬ 


ξεργασίας απορριμμάτων, μέσα στην οποία επιτρέπονται 
οι εγκαταστάσεις, που εξυπηρετούν τις χρήσεις αυτές, 
β. Ζώνη Ε1: 

Η ζώνη αυτή καθορίζεται ως περιοχή νεκροταφείου, 
μέσα στην οποία επιτρέπονται μόνο εγκαταστάσεις, 
που εξυπηρετούν τη χρήση αυτή, 
γ. Ζώνη Ε2: 

Η ζώνη αυτή καθορίζεται ως βιομηχανική περιοχή 
Σχιστού, σύμφωνα με τις διατάξεις της κοινής υπουρ¬ 
γικής απόφασης των Υπουργών Περιβάλλοντος Χωρο¬ 
ταξίας και Δημόσιων Έργων και Βιομηχανίας, Ενέργειας 
και Τεχνολογίας Β 2671/48224.1.1988 (ΦΕΚ 100 Β'). 
δ. Ζώνη Ε3: 

Η ζώνη αυτή καθορίζεται ως περιοχή εγκαταστάσεων 
σταθμού μεταφόρτωσης απορριμμάτων και κτηνιατρείου, 
ε. Ζώνη Ε4: 

Η ζώνη αυτή καθορίζεται ως περιοχή για τις εγκα¬ 
ταστάσεις της Δημόσιας Επιχείρησης Αερίου (Δ.ΕΠ.Α.). 
στ α. Ζώνη Η: 

Η περιοχή Δήμου Κορυδαλλού και Νίκαιας, που ο- 
ριοθετείται στα συνοδευτικά διαγράμματα ως Ζώνη Η, 
χαρακτηρίζεται ως περιοχή ήπιας ανάπτυξης πρώτης 
κατοικίας με πυκνότητα που δεν θα υπερβαίνει τα 60 
άτομα σε κάθε εκτάριο, 
στ. β. Ζώνη Η1: 

Η περιοχή του Δήμου Νίκαιας, που οριοθετείται στο 
συνοδευτικό διάγραμμα ως Ζώνη Η1, χαρακτηρίζεται 
ως περιοχή ανάπτυξης οργανωμένων προγραμμάτων 
στέγασης για πρώτη κατοικία με πυκνότητα που δεν 
θα υπερβαίνει τα 100 άτομα σε κάθε εκτάριο. 

V. Όοοι και πεοιοοισυοί δόυηση£ .ζωνών._στπν περι¬ 
φέρεια του οοεινού όνκου 
Οι όροι και περιορισμοί δόμησης των ζωνών, που 
αναφέρονται στην προηγούμενη παράγραφο, καθορί¬ 
ζονται ως εξής: 
α. Ζώνη Ε: 

Μέσα στη ζώνη αυτή ισχύουν οι διατάξεις του από 
31.3.1987 προεδρικού διατάγματος (ΦΕΚ 303 Δ'), που 
αφορούν στις βιομηχανικές εγκαταστάσεις, 
β. Ζώνες Ε1 και Ε3: 

Οι όροι και περιορισμοί δόμησης των ζωνών αυτών 
καθορίζονται με την έγκριση τοπικού ρυμοτομικού σχε¬ 
δίου σύμφωνα με τις διατάξεις του άρθρου 26 του ν. 
1337/1983. 
γ. Ζώνη Ε2: 

Οι όροι και περιορισμοί δόμησης στη ζώνη αυτή 
καθορίζονται με την έγκριση της πολεοδομικής μελέτης, 
σύμφωνα με τις διατάξεις του ν. 2545/1997 (ΦΕΚ 254 
Α'). 

δ. Ζώνη Ε4: 

Οι όροι και περιορισμοί δόμησης στη ζώνη αυτή 
καθορίζονται από τις σχετικές ειδικές διατάξεις για τις 
εγκαταστάσεις της Δ ΕΓΙ.Α.. 

ε. Τα ελάχιστα όρια εμβαδού και οι λοιποί όροι και 
περιορισμοί δόμησης των γηπέδων, που βρίσκονται στη 
Ζώνη Η, καθορίζονται ως εξής: 

ε.α. μέγιστος συντελεστής δόμησης μηδέν κόμμα 
τέσσερα (0,4) στο σύνολο της έκτασης, 
ε.β. μέγιστο, επιτρεπόμενο ύψος επτά και μισό (7,5) 
μέτρα, 

ε.γ. οι οικίες θα πρέπει να καλύπτονται με στέγη 
μέγιστου ύψους ενός και μισού (1,5) μέτρου, 
ε.δ. μέγιστη επιτρεπόμενη επιφάνεια όλων των ορό¬ 
φων ανά κτίριο διακόσια (200) τ.μ.. 

Κατά τα λοιπά ισχύει ο Γ ενικός Οικοδομικός Κανο¬ 
νισμός (Γ.Ο.Κ.). 

στ. Τα ελάχιστα όρια εμβαδού και οι λοιποί όροι και 




περιορισμοί δόμησης των γηπέδων, που βρίσκονται στη 

7ώνπ Η1 καθορίζονται ως εξής 
στ α μέγιστος επιτρεπόμενος συντελεσπις δόμησης 
μηδέν κόμμα οκτώ (0,8) στο σύνολο της έκτασης 
στ.β. μέγιστο επιτρεπόμενο ύψος δέκα και μισό (10,5) 

^σεγ. μέγιστη επιτρεπόμενη επιφάνεια ανά κτίριο τρια- 

Κ °Κατά 3 ?α ) λοιπά ισχύει ο Γενικός Οικοδομικός Κανο¬ 
νισμός (Γ.Ο.Κ.). 

' Ο^κοδομικ'ές^άδειες, που έχουν εκ δοθεί μέχρι τη 

οποΨς'έχεΙ υΓβληύεί'Γπλήρης'φάκελος στην αρμόδια 
πολεοδομική υπηρεσία μέχρι την ημερομηνία κατάθεσης 
του παρόντος, εκτελούνται. όπως εκδοθηκαν, ή εκδί- 
δοντα. μέχρι το πολύ έξι (6) μήνες απο τη δημοσίευτπι 
του παρόντος, σύμφωνα με τις προ.σχυουσες διατάξε ς 
και με βάση τα στοιχεία που έχουν υποβληθεί Για τις 
άδειες αυτές έχουν εφαρμογή και οι δ ^ τά ^£. ,ς 
άρθρου 6 του π.δ. 8 7.1993 (ΦΕΚ 795 Δ) Τρόπος 
έκδοσης οικοδομικών αδειών και έλεγχος των ανεγει- 
οόυενων οικοδομών", όπως ισχύει. 

Ρ 2. Ως προς τη χρήση των κτιρίων του προηγουμένου 
εδαφίου εφαρμόζεται η διάταξη της περίπτωσης 2 της 
παραγράφου III του παρόντος. 

3 Οι λοιποί όροι, η διαδικασία εφαρμογής και η 
οικιστική οργάνωση των Ζωνών Η και Η1 θα γίνει με 
προεδρικό διάταγμα, μετά από πρόταση του Υπουργού 
Περιβάλλοντος, Χωροταξίας και Δημοσων Εργων και 
του Υπουργού Γεωργίας και γνώμη του Ο.Ρ.Σ.Α.. , 

Άρθρο 22 

Φορολόγηση χρηματιστηριακών συναλλαγών 

Ο συντελεστής του φόρου που π Ρ°β^™ται 
παράγραφο 2 του άρθρου 9 του ν. 2579/1998 (ΦΕΚ 31 
Α) και την παράγραφο 2 του άρθρου 27 του ν. 2703/1999 
(ΦΕΚ 72 Α ) αυξάνεται από τρία τοις χιλιοις (3/οο.) σε 

έξι τοις χιλιοις (6%ο )· .. 

Οι διατάξεις αυτής της παραγράφου εφαρμόζονται 
για πωλήσεις μετοχών που διενεργούνται απο 
επόμενη ημέρα της δημοσίευσης του παρόντος στην 
Εφημερίδα της Κυβερνήσεως. 

Άρθρο 23 

Ρύθμιση θεμάτων Ειδικών Υπηρεσιών Χωροταξίας, 
Οικισμού και Περιβάλλοντος 


Ανάπτυξης Το Κέντρο εδρεύει στην Αθήνα, είναι κοι¬ 
νωφελούς χαρακτήρα, έχει πλήρη διοικητική και οικο¬ 
νομική αυτοτέλεια και εποπτεύεται απο τον Υπουργο 
Περιβάλλοντος, Χωροταξίας και Δημόσιων Έργων. 

2 Σκοποί του Κέντρου είναι: 

η παροχή αντικειμενικών, αξιόπιστων και συγκρί¬ 
σιμων πληροφοριών για το περιβάλλον, η ταξινόμηση 
και η επεξεργασία τους. 

- Η επιστημονική συμβολή στην επεξεργασία, εφαρ¬ 
μογή και αξιολόγηση πολιτικών, προγραμμάτων και μέ¬ 
τρων που αφορούν ίο περιβάλλον και τη βιώσιμη ανά¬ 
πτυξη, σε συνάρτηση και με τις διεθνείς και ευρωπαϊκές 

δραστηριότητες της χώρας, η αντίστοιχη επιστημονική 

υποστήριξη της διοίκησης και η υποβολή προτάσεων 
στους αρμόδιους φορείς. 

_ η ευρεία διάδοση των περιβαλλοντικών πληροφο¬ 
ριών και η παροχή ελεύθερης πληροφόρησης του κοι- 

3 Με προεδρικό διάταγμα, που εκδίδεται μετά από 
πρόταση των Υπουργών Εσωτερικών, Δ πμόσιας Διοί¬ 
κησης και Αποκέντρωσης, Οικονομικών και Περιβάλλο¬ 
ντος, Χωροταξίας και Δημόσιων Εργων, καθορίζονται, 
α. Οι ειδικότεροι σκοποί και οι αρμοδιότητες του 

Κέντρου. . _ , , 

β Η ειδικότερη νομική μορφή, τα όργανα της οιοί 
κησης η συγκρότησή τους, οι αρμοδιότητες κάθε ορ¬ 
γάνου ή μέλους οργάνου διοίκησης, η σύνθεση των 
οργάνων διοίκησης και η εποπτεία του πιο πάνω νομικού 

προσώπου, 
γ. Οι πόροι. 

δ Το προσωπικό και η διάρθρωση των υπηρεσιών 
του Κέντρου. Οι θέσεις του προσωπικού επιτρέπεται 
να καλύπτονται με απόσπαση προσωπικού που υπηρετεί 
με οποιαδήποτε σχέση στο Δημόσιο και τον ευρύτερο 
δημόσιο τομέα, ύστερα από αίτηση του ενδιαφερομένου 
και κοινή απόφαση του Υπουργού Περιβάλλοντος, Χω¬ 
ροταξίας και Δημόσιων Έργων και του οικείου Υπουργού, 
χωρίς γνώμη του υπηρεσιακού συμβουλίου. 

ε. Τα όργανα, ο χρόνος και ο τρόπος άσκησης 
οικονομικού ελέγχου. 

στ. Η διαδικασία σύνταξης και έγκρισης του εσωτε¬ 
ρικού κανονισμού, του οργανισμού και των λοιπών κα¬ 
νονισμών, όπως προσλήψεων, προμηθειών, ανάθεσης 
έργων κ.λπ.. 

ζ. Κάθε άλλη αναγκαία ρύθμιση ή λεπτομέρεια. 

Άρθρο 25 

Αποκατάσταση περιβάλλοντος ανενεργών 
λατομείων στο Νομό Αττικής 


Οι διατάξεις των παραγράφων 1 και 4 του άρθρου 8 
του ν 679/1977 (ΦΕΚ 245 Α'). όπως ισχύουν μετά το 
άοθοο τέταρτο του ν. 2445/1996 (ΦΕΚ 274 Α') την 
παράγραφο 3 του άρθρου 5 του ν. 2229/1994 (ΦΕΚ 
138 Α') και την περίπτωση η' του άρθρου 31 του ν. 
2470/1997 (ΦΕΚ 40 Α'), εφαρμόζονται ανάλογα και στις 
Ειδικές Υπηρεσίες Χωροταξίας, Οικισμού και Περιβάλ¬ 
λοντος (Ε.Υ.Χ.Ο.Π.). που συνιστωντα. σύμφωνα με την 
παράγραφο 1 του άρθρου 9 του ν. 1032/1980 (ΦΕΚ 57 
Α) Οπου στις διατάξεις αυτές προβλέπεται γνωι η 
Τεχνικού Συμβουλίου, αρμόδιο είναι το Κεντρικό Συμ¬ 
βούλιο Χωροταξίας, Οικισμού και Περιβάλλοντος. 


Άρθρο 24 

Ίδρυση Εθνικού Κέντρου Περιβάλλοντος 
και Αειφόρου Ανάπτυξης 


1 Ιδρύεται νομικό πρόσωπο ιδιωτικού δικαίου με την 
επωνυμία Εθνικό Κέντρο Περιβάλλοντος και Αειφόρου 


1 Η αποκατάσταση του περιβάλλοντος των ανενερ¬ 
γών λατομείων που βρίσκονται σε δημόσιες, δημοτικές, 
κοινοτικές ή ιδιωτικές δασικές ή χορτολιβαδικές εκτά¬ 
σεις στο Νομό Αττικής γίνεται από το Δημόσιο και 
περιλαμβάνει τη διαμόρφωση του ανάγλυφου και την 
αναδάσωση, όπου η τελευταία επιβάλλεται απο τις 
κείμενες διατάξεις. Η αποκατάσταση αυτή γίνεται σύμ¬ 
φωνα με ειδικές μελέτες αποκατάστασης, που εγκρί- 
νονται από τον Οργανισμό Ρυθμιστικού Σχεδίου και 
Προστασίας Περιβάλλοντος Αθήνας με Απόφαση της 
Εκτελεστικής Επιτροπής του, μετά από σύμφωνη γνώμη 
των αρμόδιων Υπηρεσιών του Υπουργείου Γεωργίας. 
Για το σκοπό αυτόν μπορεί να χρησιμοποιούνται και 
υλικά, που προέκυψαν από κατάρρευση ή κατεδάφιση 
κτιρίων, που επλήγησαν από το σεισμό της 7ης Σε 
πτεμβρίου 1999. 

2 Η ευθύνη του έργου της κατά τα ανωτέρω απο¬ 
καταστάσεις του περιβάλλοντος ανήκει στον Οργανι- 

σμό Ρυθμιστικού Σχεδίου και Προστασίας Περιβάλλο¬ 
ντος Αθήνας. 

3. Τα ανενεργό λατομεία του Νομού Αττικής, πριν 
από την αποκατάσταση του περιβάλλοντος τους, κα¬ 
θορίζονται ως χώροι υποδοχής υλικών εκσκαφών και 
στείρων υλικών καθαιρέσεως κτιρίων. 

5. Κάθε λεπτομέρεια για την εφαρμογή του παρόντος 
καθορίζεται με απόφαση του Υπουργού Περιβάλλοντος, 
Χωροταξίας και Δημόσιων Έργων. 

Άρθρο 26 

Ρύθμιση θεμάτων κατασκευής υπόγειου χώρου 

στάθμευσης και βρεφονηπιακού σταθμού Βουλής 

Στον ανάδοχο του έργου "Μελέτη - κατασκευή πε- 
νταόροφου υπόγειου χώρου στάθμευσης οχημάτων κάτω 
από το προαύλιο της Βουλής - , θα καταβληθεί και ειδικό 
πρόσθετο αντάλλαγμα, πέραν του προβλεπομένου από 
τη διάταξη του άρθρου 32 παρ. 2 του ν. 2664/1998, 
εκ τριάντα εκατομμυρίων (30.000.000) δραχμών, εφόσον 
παραδοθεί μέχρι και την 4η Οκτωβρίου 1999 σε λει¬ 
τουργία το νότιο και ανατολικό τμήμα του χώρου στάθ¬ 
μευσης οχημάτων με τον ανατολικό ανελκυστήρα επι¬ 
φάνειας και πλήρως περαιωμένος ο περιβάλλων χώρος 
του Κοινοβουλίου, εκτός της πλευράς επί της προσό- 
ψεώς του και εξ είκοσι οκτώ εκατομμυρίων (28.000.000) 
δραχμών, εφόσον παραδοθεΐ μέχρι 30 Οκτωβρίου 1999 
ένας ακόμη ανελκυστήρας και μέχρι και την 15η Νοεμ¬ 
βρίου 1999, πλήρως περαιωμένος ο βρεφονηπιακός 
σταθμός και ο ανελκυστήρας του. 

Άρθρο 27 >. 

Τροποποίηση του άρθρου 25 του ν. 1337/1983 

1. Το άρθρο 25 του ν. 1337/1983, όπως τροποποιή¬ 
θηκε με το άρθρο 5 παρ. 8 του ν. 2052/1992, αντικα¬ 
θίσταται ως εξής: 

"Άρθρο 25 

1. Οικόπεδα εντός εγκεκριμένων σχεδίων πόλεων, 
που δεν καλύπτουν όλες τις προϋποθέσεις αρτιότητας 
κατά τον κανόνα ή την παρέκκλιση της περιοχής και 
που έχουν δημιουργηθεί πριν από την ισχύ του ν. 
651/1977 "περί καταργήσεως του ν.δ/τος 349/1974 
κ.λπ.', μπορεί κατ εξαίρεση να οικοδομηθούν εφόσον: 

α. Εχουν μια πλευρά τους τουλάχιστον 5 μ. σε 
κοινόχρηστο χώρο. 

β. Μέσα σε αυτά, βάσει του ισχυοντος Σ.Δ. της 
περιοχής και μετά την αφαίρεση των υποχρεωτικά α¬ 
κάλυπτων χώρων, εγγράφεται κτίριο εμβαδού τουλάχι¬ 
στον 50 τ μ. και ελάχιστης πλευράς 5 μ.. 

Αν δύο ή περισσότερα γειτονικά οικόπεδα της πα¬ 
ραγράφου αυτής συνενωθούν, το οικόπεδο που θα 
προκύψει από τη συνένεωση εμπίπτει στις διατάξεις 
της παραγράφου αυτής. Το ίδιο ισχύει και για τα οι¬ 
κόπεδα που καθίστανται μη άρτια λόγω ρυμοτομίας, 
ανεξάρτητα από το χρόνο ρυμοτόμησής τους. 

2. α. Ο συντελεστής δόμησης των οικοπέδων της 
παραγράφου 1 καθορίζεται με βάση το εμβαδόν της 
κατά παρέκκλιση αρτιότητας οικοπέδων ή του κανόνα 
όπου δεν ορίζεται παρέκκλιση, ως εξής: 

- Για οικόπεδα που υπολείπονται της παραπάνω 
αρτιότητας σε ποσοστό μέχρι 20%, ο συντελεστής 
δόμησης μειώνεται κατά 10%. 


- Για οικόπεδα που υπολείπονται μέχρι 40%, ο συ¬ 
ντελεστής δόμησης μειώνεται κατά 20%. 

- Για οικόπεδα που υπολείπονται άνω του 40%, ο 
συντελεστής δόμησης μειώνεται κατά 30%. 

β. Η οικοδομική άδεια στα οικόπεδα της παραγράφου 
1 χορηγείται μόνο υστέρα από έγκριση της αρμόδιας 
Επιτροπής Πολεοδομικού και Αρχιτεκτονικού Ελέγχου, 
που μπορεί να επιβάλλει περιορισμούς στον αριθμό των 
ορόφων ή στον όγκο και γενικά στη διαμόρφωση του 
κτιρίου σε περίπτωση που βλάπτεται εμφανώς το πε¬ 
ριβάλλον. 

γ. Η δόμηση στα παραπάνω οικόπεδα γίνεται κατά 
τα λοιπά σύμφωνα με τους όρους και περιορισμούς 
δόμησης που ισχύουν στην περιοχή.' 

2. Οικοδομικές άδειες που εκδόθηκαν μέχρι την ισχύ 
του παρόντος νόμου μέσα στο χρόνο ισχύος τους 
εκτελούνται όπως εκδόθηκαν και αναθεωρούνται με τις 
προίσχύουσες διατάξεις, εφόσον δεν αυξάνεται η επι¬ 
φάνεια και ο όγκος του κτιρίου. 

Άρθρο 28 

Ρύθμιση θεμάτων ζωνών ενεργού πολεοδομίας 

1 Στο τέλος του άρθρου 14 του ν. 998/1979 (ΦΕΚ 
289 Α ) προστίθεται νέα παράγραφος 5 ως εξής: 

- 5. Εκτάσεις, οι οποίες κρίθηκε ότι δεν αποτελούν 
δάσος ή δασική έκταση με αμετάκλητη δικαστική από¬ 
φαση, που εκδόθηκε κατά τη διαδικασία των άρθρων 
12 επ. του ν. 248/1976 (ΦΕΚ 6 Α), οι οποίες ανήκουν 
σε καθορισμένες ζώνες ενεργού πολεοδομίας και για 
τις οποίες έχει ήδη εγκριθεί η σχετική πολεοδομική 
μελέτη, δεν μπορεί να χαρακτηρισθούν δασικές από το 
δασάρχη ή τις επιτροπές επιλύσεως δασικών αμφισβη¬ 
τήσεων του άρθρου 10 παρ. 3 του παρόντος νόμου ή 
από άλλο όργανο της διοίκησης. Τούτο ισχύει και για 
τις υποθέσεις που εκκρεμούν ενώπιον των πιο πάνω 
επιτροπών. - 

2 Στο τέλος του άρθρου 23 του ν. 2508/1997 (ΦΕΚ 
124 Α ) προστίθεται νέα παράγραφος 6 ως εξής: 

"6. Εργα υποδομής που κατά τη δημοσίευση του 
παρόντος έχουν εκτελεσθεί από επιχειρήσεις μικτής 
οικονομίας σε καθορισμένες ζώνες ενεργού πολεοδο¬ 
μίας, για τις οποίες έχει ήδη εγκριθεί η σχετική πο¬ 
λεοδομική μελέτη, οι οποίες ανήκουν στις ίδιες τις 
επιχειρήσεις μικτής οικονομίας που εκτέλεσαν τα έργα 
ή στους οργανισμούς τοπικής αυτοδιοίκησης που είναι 
μέτοχοι των επιχειρήσεων αυτών, θεωρείται ότι εκτε- 
λέσθηκαν νόμιμα, ακόμα και αν της εκτελέσεώς τους 
δεν είχε προηγηθεί η σύναψη συμβάσεως αναθέσεως 
του έργου αναμόρφωσης ή ανάπτυξης της ζώνης ε¬ 
νεργού πολεοδομίας μεταξύ της επιχειρήσεως και του 
Υπουργού Περιβάλλοντος, Χωροταξίας και Δημόσιων 
Εργων, σύμφωνα με τις διατάξεις των νόμων 947/1979 
(ΦΕΚ 169 Α), 1337/ 1983 (ΦΕΚ 33 Α) και 1892/1990 
(ΦΕΚ 101 Α ). Οι οικοδομικές άδειες στις περιοχές 
αυτές εκδίδονται με βάση την εγκεκριμένη πολεοδομική 
μελέτη και τις κτιριακές μελέτες που έχουν εκπονηθεί 
από την οικεία επιχείρηση μικτής οικονομίας. - 

Άρθρο 29 
Έναρξη ισχύος 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 7 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΣΩΤΕΡΙΚΩΝ. ΔΗΜ. Δ/ΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΑΝΑΠΤΥΞΗΣ 

Ε. ΒΕΝΙΖΕΛΟΣ 

ΓΕΩΡΓΙΑΣ 

Γ.ΑΝΩΜΕΡΙΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Κ. ΛΑΛΙΩΤΗΣ 

ΠΟΛΙΤΙΣΜΟΥ 

Ε. ΠΑΠΑΖΩΗ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Οκτωβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 



Διοικητήριο Τ.Κ. 411 10 

(041) 597449 



ΚΕΡΚΥΡΑ 

Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 


ΤΙΜΗ ΦΥΛΛΩΝ ' Μέ ΧΡ ι 8 σελίδεί ί 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ π( . ^ σε χ(5ες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 - 

750 » 

Δ' (Απαλλοτριώσεις, πολεοδομία κ.λπ.) 

70.000 « 

3.500 » 

Αναπτυξιακών Πράξεων (Τ.Α.Π.Σ.) 

30.000 >· 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >· 

750 ■> 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 ·■ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ». 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε. Π. 

10.000 » 

500 >· 

Ανωνύμων Εταιρειών & Ε.Π.Ε. 

250.000 » 

12.500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμά τια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















